
A “îndoi” spaţiul, este în cazul nostru echivalent cu a 
reduce distanța rla o distanţă r,, mai mică decât r de, să 
presupunem, K ori: r, = r/K. Se vede imediat că acest 
lucru este echivalent cu multiplicarea forţei de atracţie cu 
un factor K?. 

Să vedem deci mai întâi ce s-ar întâmpla în condiţiile 
pe care le-am presupus noi. Pentru a nu vă obosi cu prea 
multe cifre şi calcule, să alegem o “îndoire” de numai K? = 
108. În acest caz, distanţa iniţială pe care o avem de 
parcurs, r = 1 a.l. = 9,46 x 10'2 km, va fi redusă de 1 000 
de ori, la r, = 9,46 x 10% km, cam de o sută de ori mai 
mult decât distanța Pământ-Soare. 

Intrebarea legitimă următoare ar fi: ce economie de 
timp am realizat astfel? Inainte însă de a răspunde, va 
trebui să mai verificăm ceva: dacă viteza pe care o 
atribuim navei noastre cosmice nu cade cumva sub 
incidenţa paradoxurilor temporale, în particular cel aşa- 
numit “al gemenilor”. Pentru aceasta trebuie să ne amintim 
din teoria einsteiniană a relativităţii că factorul de dilatare 
temporală este: f 


‘y=(1-B?)12, B = we, c fiind viteza luminii în vid. 


Într-o formulare aproximativă, y este factorul cu care se 
multiplică pentru observatorul “din punctul de plecare” 
timpul scurs pe navă. 

Să alegem pentru viteza de deplasare, v, valori care 
să reprezinte diferite “fracțiuni” din viteza luminii, de la o 
miime (300 km/s) până la 99%. B va fi astfel: 


B = v/c = 0,001; 0,01; 0,1; 0,2; 0,3; 0,4; 0,5; 0,6; 0,75; 0,9; 0,99, 
ceea ce arată că factorul y începe să ridice probleme 

Saltul în hiperspaţiu poate fi reprezentat într-o formă simplifi- 
cată prin analogia cu foaia de hârtie. Pentru a micşora dis- 
tanja dintre punctele 1 şi 2, ar fi suficient să o îndoim ca în 
figura de mai sus. 


începând cu viteze de peste 75% din viteza luminii (pentru 
care y = 1,51, ajungând la y = 7,088 pentru v = 0,99 o). 

Să ne mulţumim atunci cu o viteză “modestă”, de 
numai 3 000 km/s, adică v = 0,01 c. 

Astfel, distanţa r, va fi parcursă de navă în timpul t = 
r,“ = 3,15 x 10 s, adică aproximativ 875 de ore, puţin 
mai mult de o lună (ceea ce, faţă de durata iniţială de un 
an, reprezintă evident un progres!) 

Tot la nivelul speculațiilor estimative, în situaţia descri- 
să în episodul "Prime factors" al noii serii, Voyager, din 
Star Trek, este vorba despre o civilizaţie sikariană care 
stăpâneşte tehnologia necesară pentru a îndoi spaţiul pe 
distanţe de până la 40 000 a.l. (şi pe care, de altminteri, 
nu au voie să o împărtăşască străinilor!), permiţind depla- 
sarea "într-o clipă". In sensul celor de mai sus, am avea 
atunci nevoie de un factor de îndoire a spaţiului (de ampli- 
ficare a forței de atracţie) de 10%, pentru a se ajunge la dis- 
tanţe de ordinul sutelor de mii de kilometri, pe care, la 
aceeaşi viteză de 0,01 c, nava le-ar putea străbate în 129s, 
ceea ce s-ar putea numi "într-o clipă”. 

În fine, presupunând la urma urmei că a) problema 
este rezolvabilă în principiu şi că b) viteze de ordinul a 
sutelor şi miilor de kilometri pe secundă sunt (vor fi) efectiv 
realizabile, mai rămân încă problemele "tehnice" legate de 
efectul acestor viteze asupra navei, ca să nu mai vorbim, 
de efectul îndoirii în sine a spaţiului asupra tuturor obiec- 
telor şi ființelor care intră în joc. 

Un ultim comentariu la acest punct: marile probleme 
pentru orice vehicul în deplasare provin nu atât de la vite- 
za cu care se deplasează, cât de la acceleraţiile la care 
este supus. Ne putem însă gândi, în cazul saltului în hiper- 
spaţiu că, din nou într-o formulare aproximativă, ar fi vorba 
de fapt despre un fel de... "cădere liberă" a navei pe dis- 
tanţe de unul sau câteva zeci sau cine ştie câţi ani-lumină. 
Evident însă că în final va trebui să ne confruntăm cu pro- 
blema deceleraţiei. Ce poate să însemne acest lucru? De 
exemplu, în cazul discutat mai sus, dacă presupunem că 
"frânăm" în două etape, mai întâi pe durata a 50 ore până 
la atingerea vitezei de 12 km/s (cam cât viteza de des- 
prindere de pe Pământ), apoi pe parcursul a încă 20 de mi- 
nute, până la o viteză de "aterizare" de circa 500 km/h, 
acceleraţiile implicate (de fapt, deceleraţiile) ar fi de ordinul 


a 1,69 g, respectiv g (unde g este acceleraţia gravitaţională 


la suprafața Pământului), adică fără să ridice probleme. 
Şi încă două comentarii generale: 

1. După ştiinţa autorului acestui articol acestea sunt 
printre dacă nu chiar primele estimări numerice a ceea 
ce ar putea implica saltul în hiperspaţiu. Ceea ce 
atrage o dată în plus atenţia asupra faptului că __ 


2. un cercetător este deseori pus în situaţii care pentru el 
în sine, ca şi pentru el în raport cu restul lumii, repre- 
zintă în acelaşi timp un privilegiu, o obligaţie, un peri- 
col. | se oferă adică o imagine (care vine de la gre- 
cescul Beopa, adică teoria) pe care trebuie să o ju- 
dece. Prima şi principala lui grijă este să se supună 
regulilor şi constrângerilor interne ale acestei imagini, 
ale teoriei sau, dacă vreți, ale modelului. Dincolo de 
acest model pot foarte bine funcţiona alte reguli, alte 
constrângeri, pe care le poate intui sau care îi pot fi 
(încă) inaccesibile. Ce urmează poate depinde în 
foarte mare măsură de cei care vin după el. Şi care, 
pentru a reveni la Lucian Blaga cu care am început, 
trebuie să aibă grijă, măcar undeva în străfundurile 
gândului lor, că: 

Realitatea e ruina unui basm. 

A ncă din antichitate, iar una din 
| E 7 minuni ale lumii - Grădi- 

nile suspendate ale Semiramidei 
din Babilon - este un exemplu grăi- 
tor, omenirea a căutat soluţii viabile 
pentru a-şi îmbunătăţi şi înfrumuse- 
ţa ambientul. 

În prezent, petrecem trei sferturi 
din viaţă în oraşe. Pe margini şi în 
centrul acestora există suprafeţe 
înverzite - alei, aliniamente, grădini, 
parcuri, cimitire, uneori păduri. Cu 
toate acestea, în inima oraşului, 
vegetaţia poate acoperi doar o trei- 
me din suprafaţă, comparativ cu 
75-95% din spaţiul ocupat în sub- 
urbii. Până acum, s-a acordat mică 
atenţie posibilităţilor oferite de clădiri 
şi spaţiile legate de ele - curţi, tera- 
se, balcoane - privitor la îmbună- 
tăţirea acestei balanţe. Realizarea 
construcţiilor duce adesea la o redu- 
cere a vegetației. Totalul spaţiilor 
verzi pe sectoare şi ADP din Bucu- 
reşti a scăzut de la 46 441 598 m? în 
1989 la 27 342 215 mê în 1995, ast- 
fel că fiecărui locuitor îi revin 3,7 m2 
de spaţiu verde în loc de 12 m2 sta- 
biliți de normele internaţionale, 
aceasta însemnând un deficit de 


70%. Dezvoltarea durabilă încorpo- 
rează o abordare ecologică în 
această privinţă, deoarece există 
milioane de metri pătraţi de acoperi- 
şuri nefolosite şi neatractive, care 
pot fi îmbrăcate de cuverturi vegeta- 
le. Acoperişurile caselor pot deveni 
pajişti alpine stâncoase; pereţii, pan- 
te şi terase; străzile, văi; spaţiile des- 
chise, câmpii. 
Plantele ajută la curățarea 
aerului și îmbunătățirea 
climatului 


Frunzele filtrează praful şi parti- 
culele în suspensie, reduc poluarea 
fonică, umezesc aerul. Deoarece 
temperatura aerului deasupra spaţi- 
ilor verzi este mai joasă, aerul cald 
de deasupra asfaltului, urcând, înlo- 
cuieşte aerul mai rece, reducând 
astfel efectul “insulelor de căldură 
urbană”. Există mai multe avantaje 
ale “acoperişurile verzi”, pe care 
straturile de sol şi plante le prote- 
jează de influenţele deseori nefaste 
ale vântului, îngheţului şi radiaţiei 
ultraviolete. Acoperişurile plantate 
cu vegetaţie se încălzesc mai puţin, 
iar camerele mansardate sunt mai 


răcoroase vara. larna, izolarea ter- 
mică îmbunătăţită reduce costurile 
de energie şi creşte confortul. În 
medie, acoperişurile verzi absorb 
75% din precipitaţiile ce cad pe ele, 
astfel că descărcarea imediată este 
redusă cu 25% din nivelul normal. 
De asemenea, metalele grele şi nu- 
trienţii din precipitaţii sunt opriţi în 
solul de pe acoperiş în loc dea 
ajunge în pânza freatică sau râuri. 
Peste 85% din cadmiu, cupru şi 
plumb şi 16% din zinc pot fi reţinuţi 
pe această cale din apa de ploaie; 
nivelul azotaţilor scade de aseme- 
nea mult. “Acoperişurile verzi” nu 
pot substitui habitatele sălbatice de 
la nivelul solului, deoarece multe 
animale nu pot ajunge pe acoperi- 
şuri şi multe plante nu pot găsi aco- 
lo condiţii potrivite de creştere. Aco- 
perişurile pot oferi totuşi o compen- 
saţie, căci insectele şi păsările (prin- 
tre care şi pescăruşi) vor găsi acolo 
o hrană convenabilă, adăpost şi 
chiar un loc posibil de reproducere. 
Grădinile de pe acoperiş reprezintă, 
de asemenea, legături viabile în 
reţeaua orăşenească de spaţii verzi. 


Metode de 'inverzire 
a acoperișurilor” 


“Acoperişurile verzi” intensive 
reclamă o gospodărire intensivă a 
spaţiului, deoarece grădinile verzi 
create necesită un mediu de creştere 
(sol), cu grosimea de 20 cm sau mai 
mult, un sistem artificial de udare şi 
diverse specii vegetale. Cele 
extensive sunt dezvoltate pentru 
raţiuni estetice şi ecologice. In aceste 
situaţii apare autoreglarea, datorită 
unor cantităţi reduse de apă, 
fertilizatori şi întreţinerii precare. 
Mediul de creştere este în mod 
normal mai redus - cca 5 cm sau mai 
puţin de sol; plantele sunt selectate 
pentru capacitatea lor naturală de 
supravieţuire în condiţii speciale. 

Sistemul este larg folosit în multe 
ţări europene ca: Olanda (Haga), 
Franţa (Paris), Germania (Berlin, 
Stuttgart), Danemarca, Norvegia, 
România (Bucureşti, dar şi la ţară), 
Marea Britanie (de exemplu, centrul 
de la Wildfowl and Wetland Trust's 
Reserve de la Martin Mere din 
Lancashire, construcţiile de la Centre 
for Alternative Techonology din 
Wales, London Wildlife Trust Garden 
Centre, un centru de studii de la 
Surrey Docks City şi localul “The 
Diggers” din Brighton, Insulele 
Shetland). 

Oamenilor le este frică să ames- 
tece plantele cu clădirile din cauza 

infiltrațiilor. Condiţia este de a ne 
asigura că suprafața construită este 
în stare bună şi reparată înaintea 
programului de plantare. Numai în 
această situaţie acoperirea vegeta- 
lă va proteja şi nu va periclita casa. 
Multe tipuri de acoperişuri pot fi 
plantate: vechi şi noi, plate sau în 
pantă. Panta de 10* este probabil 
cea mai favorabilă, deoarece nu 
reclamă un start de drenaj, iar alune- 
cările sunt o problemă mică. Dar şi 
acoperișurile înclinate până la 30° 
drenaj pot fi “înverzite”. Capacitatea 
de încărcare este desigur o proble- 
mă fundamentală. Multe acoperişuri 
nu pot suporta mai mult decât acope- 
rirea cu un strat de pietriş. 
Construcţia unui “acoperiş ver- 
de” reclamă mai multe straturi de 
bază: pâslă, lână protectoare, care 
asigură şi o protecţie a rădăcinilor, 
izolare față de apă şi filtru pentru 
sol, alte medii de creştere şi bineîn- 
teles plantele. In Norvegia, con- 
strucțiile din lemn sunt acoperite cu 
coajă de mesteacăn peste care se 
aşază pământ, cultivat ulterior cu 
floră spontană. La realizarea aces- 
tui proiect trebuie o cooperare 
strânsă între membrii echipei: arhi- 
tecți, ingineri constructori, zidari, 
piesagişti, ecologi. Scopul şi obiec- 
tivele clarificate din vreme vor dicta 
tipul de “acoperiş verde” cel mai 
convenabil, alegerea speciilor etc. 


Plantarea 
“acoperișului verde” 


Substratul diferă de la loc la loc. 
Un amestec convenabil se va alege 
în funcţie de climat, localizare şi spe- 
cii. Adâncimea solului poate fi de 1 
cm. Materialele necesare includ sub- 
straturi de nisip şi pietriş, moloz 
utilizat şi ca supliment de material 
anorganic. Cea mai simplă grădină 
poate consta din nisip, bucăţi 
împrăştiate de pietre sau moloz, 
acoperite cu o plasă/reţea laxă care 
să asigure fixarea suportului. 
Aceasta a fost utilizată cu succes pe 
“acoperişurile verzi” din Berlin. Cca 
10 cm de nisip se întind pe straturile 
impermeabile la apă, izolante şi 
pâslă. Nisipul este menţinut umed 
câteva săptămâni, în vreme ce 
pietrişul se aşază mai bine şi deci 
se autosusţine. 

Schemele mai elaborate merg de 
la o mixtură de muşchi şi suculente 
la variate specii erbacee (Festuca, 
Valeriana etc.). Grădinile de acope- 
riş intensive pot fi mult mai variate, 
având arbori, arbuşi şi numeroase 
erbacee. 


Plantele pot fi alese atât pentru 
capacitatea lor de a rezista în con- 
diţiile creşterii pe acoperiş - lipsa de 
apă, vânt mai puternic, temperaturi 
mai extreme, cât şi pentru capaci- 
tatea lor de a atrage viaţă sălbatică. 

Diferite strategii de plantare pot 
fi utilizate pe acoperişuri, în funcţie 
de unghiul de înclinare. Acoperişu- 
rile plate sunt puţin predispuse la 
eroziune şi deci pot fi plantate cu 
specii tinere, care cresc pe un strat 
de pământ de 4 cm, la o densitate 
de 20-25 exemplare/m?. Dacă se 
foloseşte turba cu seminţe, aceasta 
va fi plasată doar pe marginea aco- 
perişului, posibil câţiva bulgări în 
mijlocul acoperişului. Ea va fi o sur- 
să de seminţe şi astfel mici areale 
de sol descoperit pot fi colonizate 
natural. Turba se recomandă pen- 
tru acoperişurile mai abrupte de 
10*. Acolo, vegetaţia are nevoie să 
fie strâns împletită şi puternic înră- 
dăcinată pentru a preveni eroziu- 
nea. In acest caz se preferă grami- 
neele altor erbacee, care vor avea 
un rol secundar. Ca măsură adiţio- 
nală, un amestec de graminee, ce 
suportă condiţii de secetă, poate fi 


semănat pe turba întregului acope- 
riş. Fâşiile de turbă fixate de-a 
curmezişul crestei acoperişului şi în 
orice crăpătură pot fi plantate cu 
specii de iarbă grasă (Sedum acre, 
S. album) sau urechelnița (Semper- 
vivum tectorum). 


Gospodărirea 


Unele  “acoperişuri verzi” 
extensive reclamă o mică activitate, 
stropiri ocazionale în perioadele de 
secetă severă şi mutarea lăstarilor 
de arbori şi arbuşti. Stocarea apei 
de ploaie pe loc poate ajuta la iriga- 
re. Aceasta se face într-un tanc, 
butoi sau rezervor, fiind ulterior mai 
degrabă reciclată, decât a i se per- 
mite scurgerea prin sistemul de 
drenaj. lerburile astfel cultivate se 
pot adesea cosi. 

In Marea Britanie s-a calculat că 
un “acoperiş verde” simplu costă 30 
lire/m?. 

Ideea “acoperişurilor verzi” are o 
popularitate crescândă şi câştigă 
tot mai mult “teren”, ea aducând na- 
tura în inima mediului construit. 


Dr. SIMONA CONDURĂȚEANU 

iai test se adresează cititoarelor şi porneşte de 
“la premisa că fiecare femeie are stilul ei; o sportivă nu va fi, 
fără îndoială, pe placul aceloraşi bărbaţi care sunt atraşi de o 
femeie mondenă, iar o “bună prietenă” nu îi va seduce pe cei care 
sunt atraşi de femeile excentrice. Care este stilul av.? Parcurgeți testul 
de mai jos şi veţi afla, poate, răspunsul la această întrebare. 


c. Încercări serioase de a slăbi. 
d. Yoga. 


7. Sunteţi mai degrabă atrasă de bărbaţii care conduc: 


a. Un automobil Renault Safrane. 
b. Un jeep. 

c. O motocicletă Harley. 

d. Un automobil decapotabil. 


8. La piscină: 
a. Vă udaţi puţin. 
b. Înotaţi câteva lungimi de bazin între două 
“şedinţe” de bronzare. 
c. Bateţi propriul record la 100 metri. 


T. vă perii să vă îmbrăcați î în: 


a. Blue-jeans marca Levis. ` d. Vă jucaţi în apă cu prietenii. 
b. Creaţii Rodier. Pa ei 1 
c. Haine cumpărate din talcioc. 9. ce pagini decupaţi dintr-o revistă? 
d. Veşminte create de Chantal Thomass. a. Modă şi frumuseţe. 
2 - 5 Ee SA b. Reţete de mâncare. 
„ În vacanţă, la malul mării, vă bronzaţi: c. Decorații interioare. 
a. La piscina hotelului, pe un şezlong. d. Petrecerea timpului liber. 


b. Pe o saltea pneumatică, jucându-vă cu copiii. 

c. Pe prosopul dv., cu sânii goi, alături de 
însoţitorul dv. 

d. La barul de pe plajă. 


10. pentru a vă reface, v-ar plăcea: 
a. Să faceţi înconjurul lumii, alături de prietenii dv. 
b. Să participaţi la raliul Paris-Dakar. 
c. Să petreceţi două săptămâni în Insulele Marchize. 


3. Alături s-au mutat de curând vecini noi: d. Să faceţi o croazieră în Oceanul Indian. 
a. Sunaţi la uşa lor pur şi simplu pentru a le spune FH. La sfîrșitul unui dineu cu prietenii, încep să se 
bună ziua. spună glume fără perdea. Ce faceți? 
b. Debarcaţi” la ei cu un aperitiv şi alune. a. Încercaţi să creaţi o diversiune dansând flamen- 
c. Îi invitaţi la cină şi scoateţi tacîmurile de argint co pe masă. 
în onoarea lor. g b. Râdeți alături de toată lumea. 
d. Le dați o mână de ajutor la instalarea mobilei. c. Organizați un joc de societate. 
4. Dacă aţi fi celebră, ați poza pentru un anunț publi- d. Le spuneți în față că sunt prost crescuți. 
citar pentru: 12. Aţi fi flatată dacă ați fi comparată cu: 
a. Reebok. a. Florence Arthaud, celebra navigatoare franceză. 
b. Jean-Paul Gaultier. b. Catherine Deneuve. 
c. Karl Lagerfeld. “ c. Beatrice Dalle. 
d. Calvin Klein. d. Anny Duperey. 
5. Visaţi să locuiţi: 13. vă petreceţi vacanţa în străinătate şi vi se fură 
a. Într-un apartament la mansardă în New York. banii. Ce faceţi? 
b. Într-o vilă la Neuilly, nu departe de Paris. a. Vă duceţi la ambasadă pentru a vi se da banii 
c. Într-o casă situată pe plaja Malibu. necesari întoarcerii în ţară. 
d. Într-un apartament la Cannes. b. Cântaţi în restaurante şi-cafenele pentru a 


R câştiga banii pentru biletul de avion. 
6. inainte dea ajunge pe plajă, aţi făcut: c. Seduceţi un pilot de la Tarom. 


a. Gimnastică. d. Vă strecuraţi la bordul unui cargou care pleacă 
b. Ultraviolete. spre Constanţa. 


14 v-ar face plăcere să luaţi un interviu: 
a. Unui regizor celebru. 
b. Lui Dalai-lama. 
c. Reginei Elisabeta II. 
d. Unui prim-ministru. 


15. Ce costum de baie preferaţi pentru a sta la soare 
sau a face o cucerire? 


a. Două piese cu flori în stil tahitian. 
b. Un costum întreg foarte decolitat. 

c. Două piese - brasieră şi şort. 

d. Costum întreg, sofisticat şi rafinat. 


Cotarea și interpretarea 
rezultatelor 

Dacă ați obținut maximum de x 


Sunteţi o femeie sportivă, energică şi naturală. Nu 
vă place prea mult să vă machiaţi, preferând să oferiţi 

(Urmare din pagina 25) | 


Forma de manifestare a 'Nedeii a cunoscut în această zonă 
etnografică o particularitate care aduce în atenţie un străvechi ritual 
de fecunditate şi fertilitate, practicat de săteni la vremea apogeului 
vegetaţional - maturarea culturilor cerealiere -, în scopul obținerii 
unor recolte îmbelşugate şi pentru protejarea tuturor culturilor de 
acţiunea nefastă a stihiilor dezlănţuite ale naturii: furtuni, grindină, 
invazii ale insectelor dăunătoare etc. | 

În partea nordică a Ţinutului Pădurenilor, în satele Poiana Ră- 
chiţelei, Bătrâna, Cerbăl, Socet, Feregi, Lelese şi Runcu Mare, Ne- 
deia începe tot duminica dimineaţă, cu slujba de la biserică. Toţi să- 
tenii şi invitaţii lor participă la serviciul divin, iar după terminarea 
acestuia, are loc un alt ceremonial, în faţa bisericii sau chiar în 
mijlocul câmpului cu semănături. Preotul, în fața tuturor sătenilor, 
“sfințeşte apa” dintr-un ciubăr, special umplut. Cu această “aghias- 
mă” ceata feciorilor (la Poiana Răchiţelei) sau două fete fecioare (la 
Bătrâna) vor “stropi holdele cu grâu, secară, orz sau cartofi”. Misiu- 
nea lor este scrupulos dictată de legea obiceiului, iar pentru înde- 
plinirea întocmai a celor impuse de datina străbună, tinerii trebuie 
să umble pe tot hotarul satului, la toate semănăturile gospodarilor, 
stropindu-le conştiincios pe fiecare, fără a omite pe nimeni. Omi- 
siunea unei holde cu semănături - întâmplătoare sau voită - consti- 
tuie o culpă iremediabilă deoarece, conform rigorilor de fertilitate 
specifice gândirii magice, respectiva cultură devenea lipsită de 


celorlalţi puritatea feţei dv. neacoperită de fard. 
Aceasta relevă o adevărată sinceritate, o mare 
deschidere de spirit. În mod natural, inspirați încredere 
şi bărbaţii nu se înşeală. Nu ascundeţi nimic şi, atunci 
când nu vă place ceva sau cineva, o spuneți sincer. 


Dacă ați obținut maximum de m 


Sunteţi o femeie excentrică, chiar extravagantă, - 
care are cu siguranță numeroşi prieteni. Mulţi oameni 
vă stimează pentru faptul că sunteţi destinsă şi cor- 
dială. Nu vă pasă deloc de ce zice lumea şi nu ezitaţi 
să arboraţi ţinute pe care alţii le consideră ciudate: un 
look foarte personal care poate deranja. Sunteţi iubită 
şi apreciată în mod sincer în anturajul dv., căci prietenii 
ştiu că sunteţi foarte sinceră. 


Dacă ați obținut maximum de A 


Mondenă, sunteţi întotdeauna bine coafată, bine 
machiată, poate puţin cam prea sofisticată. Apreciaţi o 
coafură de înaltă clasă, ceea ce face ca gurile rele să 
susţină că sunteţi snoabă şi că îi trataţi de sus pe 
ceilalţi. Nu face nimic, acesta este stilul dv., fără nimic 
artificial sau fals. Fără nici o îndoială, vă simţiţi mai bine 
într-o vilă luxoasă decât într-o modestă casă de ţară. 
Cu toate acestea, nu este nimic pretenţios în comporta- 
mentul dv. 


Dacă ați obținut maximum de e 


Sunteţi cu siguranţă foarte anturată; lumea consideră 
că sunteţi o persoană sexy, fermecătoare, chiar provoca- 
toare. Sunteţi genul de femeie care îi atrage pe bărbaţi, 
care se îndrăgostesc foarte repede de dv. Atunci când 
nu vă cunosc, vă doresc. Şi când vă cunosc mai bine, vă 
doresc, dar vă şi stimează mai mult: atitudinea dv. nu 
este făcută pentru a vă pune în valoare corpul. Ea este 
pur şi simplu naturală. Sunteţi o femeie senzuală pe care 
toți bărbaţii ar dori să o protejeze şi să o iubească. 


Traducere şi adaptare: LIA DECEI . 


.cccocoooocoooocoocoooooooee 
mană (rod), periclitând astfel chiar şi recolta holdelor vecine, deşi 
ele au fost protejate prin “stropirea fertilizatoare cu apă sfinţită”. 

Ţinând seama de aceste coordonate ale ritualului practicat la 
Nedeie, ceata feciorilor mergea 7-8 ore pe zi, de la o holdă la alta, 
indiferent dacă ploua sau era soare. Pentru efortul lor, fiecare pro- 3 
prietar cinstea feciorii cu ţuică, iar la casele unde erau fete de mă- ? 
ritat, ei poposeau şi “făceau câte un brâu” sau “un joc de doi”, “pen- W 
tru ec recoltelor şi norocul fetelor”. 

n satul Bătrâna, ceremonialul “sfințirii apei” are loc în mijlocul 
câmpului cu semănături, preotul oficiind slujba înconjurat de săteni, 
împreună cu unele dintre odoarele bisericeşti (prapurii, stelele, cru- 
cea şi icoana Mântuitorului). La terminarea slujbei, femeile îm- =~ 
podobesc odoarele bisericeşti cu cununi de spice şi flori şi apoi se 
joacă un “brâu”, în care se prind majoritatea celor prezenţi. Urmea- 
ză “stropirea” fertilizatoare şi protectoare a holdelor de către cele 
două fete, iar când ele întâlnesc o cruce pusă între semănături, 
pentru paza benefică a acestora, îi fac o cunună din spice, care va 
împodobi crucea până ce vremea o va strica. Reveniţi în vatra satu- 
lui, feciorii duc la biserică odoarele şi le depun, numai după ce au 
înconjurat lăcaşul de trei ori. 

În continuare, participanţii la Nedeie sunt invitaţi la masă, apoi 
la joc şi sărbătoarea comunităţii se desfăşoară şi în această zonă 


UN 


„etnografică, ca în celelalte, una, două sau trei zile, spre bucuria 


tuturor participanţilor. 


IUNIE 1997 

CIUPERCI COMESTIBILE, 
CIUPERCI OTRAVITOARE 


eferințe despre ciuperci se 
EA află în scrierile clasice la 
greci şi romani, în limbile 
hindu, ebraică şi în literatura musul- 
mană. Primele consemnări ajunse 
la noi, în scris, despre ciuperci, se 
referă la ciupercile şampinion şi 
datează din secolul | î.e.n. (Diosco- 
ride şi Horaţiu). Horaţiu (65-8 î.e.n.) 
consideră că “este mai uşor a dis- 
prețui aurul şi argintul decât a re- 
nunţa la o mâncare de ciuperci”. 
Cultura ciupercilor a început 
destul de târziu, deoarece nu se cu- 
noştea modul lor de înmulţire. 
Aceste plante nu prezentau ca 
celelalte rădăcină, tulpină, frunze, 
flori şi seminţe şi atunci ele păreau 
destul de pline de mister. Până a le 
cultiva însă, ciupercile erau consu- 
mate din flora spontană (păduri, li- 
ziere, poieni, grădini, livezi etc.). 
Primele scrieri asupra ciuperci- 
lor macromicete la noi în ţară le da- 
torăm lui Demidoff, care, în urma 
unei călătorii ştiinţifice, ne lasă câ- 
teva date privind ciupercile din Va- 
lahia, în 1842. De la jumătatea se- 
colului al XIX-lea încep să apară tot 
mai multe lucrări, în paralel cu cele 
despre plantele superioare. Popu- 
larizarea cunoştinţelor despre ciu- 
percile mari a evoluat încet, apă- 
rând şi mai puţine lucrări scrise. 
Ciupercile sunt plante inferioare 
fără clorofilă, de mărimi şi forme 
foarte variate, răspândite pe tot glo- 
bul. Studii întreprinse de-a lungul 


ro 
şi alte substanţe 
azotoase 


Ciuperci (8 specii) 
| Cartofi 


| Varză 
Spanac 
Castraveţi 
Carne de vită 
Carne de porc 
Ficat 


timpului au constatat că ciupercile, 
pe lângă caracteristicile lor ce ţin de 
lumea plantelor, au şi unele proprie- 
tăţi ce le apropie de regnul animal. 
Astfel, pereţii celulari la ciuperci sunt 
alcătuiți, cu foarte puţine excepţii, din 
chitină şi derivate ale acesteia, pe 
când la celulele vegetale sunt 
alcătuite în principal din celuloză. 
Chitina este o substanţă asemă- 
nătoare, din punct de vedere chimic, 
cu celuloza, însă este caracteristică 
regnului animal, intrând în alcătuirea 
unor insecte, în carapacea broaşte- 
lor țestoase, a racilor etc. 

Glicogenul produs de ciuperci, 
este, de asemenea, caracteristic 
celulei animale, fiind prezent în 
muşchi, ficat etc. şi constituind re- 
zerva de glucide a organismului. 

Vitamina D este specifică regnu- 
lui animal şi se găseşte în untură de 
peşte, unt, lapte, gălbenuş de ou, 
însă este produsă şi de ciuperci, dar 
nu şi de alte plante. 

Se cunoaşte că valoarea alimen- 
tară a unui produs depinde în princi- 
pal de doi factori, şi anume com- 
poziţia chimică şi digestibilitatea 
compuşilor ce intră în alcătuirea lui. 

Compoziţia chimică a ciupercilor 
diferă de la o specie la alta, iar în 
cadrul aceleiaşi specii depinde de 
stadiul de dezvoltare, de substratul 
nutritiv pe care se dezvoltă, de par- 
tea basidiofructului luată în conside- 
rare (pălărie, picior), de condiţiile cli- 
matice, de perioada de creştere ş.a. 


şi alte substanțe 
lipsite de azot 


Digestibilitatea diferitelor sub- 
stanţe care intră în compoziţia 
chimică, chiar dacă teoretic rămâne 
constantă, ea poate suferi modifi- 
cări în raport cu alte substanţe care 
participă la alcătuirea unui aliment. 
Privite din aceste puncte de vedere, 
ciupercile constituie un aliment cu o 
ridicată valoare nutritivă. Ele conţin 
apă, substanţe organice şi săruri 
minerale, conţinutul acestora fiind 
prezentat în tabel, comparativ cu 
alte produse vegetale şi animale 
(%/100 g). 

Din studiile întreprinse asupra 
ciupercilor superioare (macromice- 
te) din ţara noastră, rezultă că cel 
puţin 20% din speciile identificate 
sunt comestibile. Acestea oferă 
omului o importantă sursă de hrană, 
fiind aşa cum am mai menţionat, un 
aliment complet, cu înaltă valoare 
nutritivă. Ele pot fi culese direct şi 
gratuit din flora spontană sau pot fi 
obţinute din cultură dirijată. Se apre- 
ciază că dacă toate ciupercile bune 
de consum, care cresc prin păduri, 
parcuri, livezi, fânețe ar fi recoltate, 
numai în ţara noastră, producţia ar 
depăşi 300 000 t anual. Dar se im- 
pune foarte multă atenţie, pentru că 
numai în ultimii doi ani, au fost ca- 
zuri de intoxicații grave cu ciuperci 
în următoarele judeţe: Suceava, 
laşi, Satu-Mare, Neamţ, Mureş, 
Sălaj, Alba, Braşov, Arad, Caraş- 
Severin, Cluj şi Prahova. Numai în 
jud. Cluj, în luna august 1996, se 

semnalau 13 persoane decedate în 
decurs de două săptămâni şi alte 
100 internate în spital, în urma 
intoxicării cu ciuperci. 

Deosebirea dintre o ciupercă 
comestibilă şi una toxică sau 
otrăvitoare este mică, neînsemnată 
la prima vedere, de aceea se produc 
numeroase confuzii. Recunoaşterea 
speciilor se face de către specialişti, 
după aprofundarea caracterelor 
morfologice. Aceasta şi datorită fap- 
tului că există specii de ciuperci 
otrăvitoare care seamănă foarte 
mult cu speciile comestibile şi astfel 
se produc grave confuzii. Pentru o 
determinare corectă a ciupercilor se 
iau în studiu mai multe elemente, 
precum: aspectul general al ciu- 
percii, locul unde creşte, forma de 
apariţie, data apariţiei, pălăria cu 
formă, culoare, margini şi suprafaţă, 
lamelele, piciorul cu lungime, culoa- 
re, aspect, inel, volvă, carnea cu tex- 
tură, culoare, miros, sporii privind 
forma, dimensiunea, culoarea. 

Nu sunt concludente şi nici rele- 
vante următoarele recomandări 
care mai apar în unele publicaţii, de 
exemplu: 


e ciupercile otrăvitoare ar deveni 
comestibile după opărire; 

e carnea ciupercilor otrăvitoare la 
rupere sau tăiere îşi schimbă cu- 
loarea (buretele viperei - Ama- 
nita phalloides - prezintă carnea 
albă şi după secţionare); 

e ciupercile comestibile sunt con- 
sumate de animale. Cobaiul, de 
exemplu, este imun la consumul 
de buretele viperei şi există ciu- 
perci toxice consumate de melci 
şi alte larve şi care pentru om 
sunt otrăvitoare; 


@ linguriţa de argint nu se înnegreşte 
în zeama ciupercilor otrăvitoare. 


Se recomandă ca ciupercile re- 
coltate din flora spontană să fie 
consumate sau conservate în sta- 
diul tânăr şi la scurt timp după re- 
coltare, deoarece conţin substanţe 
uşor alterabile, care, prin des- 
compunere, dau naştere unor com- 
plecşi toxici. 

Alte sfaturi utile referitoare la 
ciupercile comestibile recoltate din 
flora spontană sunt următoarele: 


e se prepară imediat după recolta- 
re - Coprinus comatus (bureţi 
popenchi, buretele ciuciulete, 
buretele cu perucă sau căciula 
şarpelui); 

e se potconsuma crude, ca salate 
- Lactarius volemus (râşcov, 


Agaricus campestris. 


Amanita caesarae. 


Russula virescens. 


râşcovel) şi Russula vesca (vi- 
neţică, pâinea pământului); 

e seţin în apă cu sare 30 minute - 
Fistulina hepatica (limba boului, 
păstrăvul roşu de stejar); 


e se consumă numai în stadiu tâ- 
năr - Polyporus squamosus 
(păstrăv sau buretele nucului), 
Ramaria botrytis (rămurele, 
opintici, meloşel), Boletus luteus 
(turta vacii, văcuţe); 

e li se îndepărtează pieliţa (cuticu- 
la) pălăriei înainte de preparare 
la Suillus luteus (turta vacii, vă- 
cuţe), Boletus elegans (untoasă 
cu inel); 


e se pretează foarte bine pentru 
uscat: Morchella esculenta (zbâr- 
ciog, ciuciuleţi sau pupi), Boletus 
luteus (turta vacii), Boletus edulis 
(hrib,- mânătarcă,  mitarcă, 
pitoarcă), Cantharellus cibarius 
(gălbiori, bureţi galbeni, ure- 
chiuşe), Lactarius volemus (râş- 
cov), Russula virescens (hulu- 
bite, oițe), Amanita caesarae 
(crăiţe, răiniţă, burete domnesc); 

e se pretează bine pentru conser- 
vat ciupercile de cultură, Can- 
tharellus cibarius, Lactarius deli- 
ciosus (râşcov), Lactarius pipe- 
ratus, (buretele piperat, iuţari), 
Armillaria mellea (ghebe, opin- 
tici), Macrolepiota procera (bure- 
tele şerpesc, pălăria şarpelui). 
Ciupercile toxice produc intoxi- 

caţii a căror gravitate depinde nu 
numai de structura chimică a 
toxinelor, respectiv de gradul lor de 
toxicitate, ci şi de starea de sănă- 
tate a persoanei intoxicate, de 
rezistenţa naturală a organismului, 
de receptivitatea unor ţesuturi şi 
organe faţă de anumite toxine. De 
asemenea, un rol important în apre- 
cierea gravităţii intoxicaţiilor îl are 
perioada de incubație a toxinelor în 
organism (timpul scurs de la inge- 
rarea ciupercilor toxice până la apa- 
riția primelor simptome). Din acest 
punct de vedere, intoxicaţiile cu ciu- 
perci se împart în intoxicații cu pe- 
rioadă scurtă (rapidă) de incubație 
şi cu perioadă lungă (tardivă) de 
incubație. Acţiunea nocivă se mani- 
festă de la banalele deranjamente 
gastrointestinale şi până la cazuri 
mortale. 


Ing. IOANA TUDOR, 
cercetător ştiinţific principal 

Posta rubricii 


Mircea Paul, din laşi, îmi scrie 
o scrisoare emoţionantă; el doreşte 
să aibă un animal - câine sau 
pisică -, dar se loveşte de opoziţia 
totală a familiei şi întreabă dacă îl 
sfătuiesc să cumpere o pereche de 
hamsteri, care ar fi acceptaţi de 
părinţi, cu condiţia să nu părăseas- 
că niciodată recipientul în care lo- 
cuiesc. Cred că o pereche de ham- 
steri ar reprezenta o suferinţă pen- 
tru că ai fi obligat să-i vezi tot tim- 
pul în captivitate. Dacă totuşi 
accepţi acest lucru, îţi recomand să 
citeşti Ştiinţă şi tehnică 2/1997 şi 
vei afla amănunte despre hamsteri. 


Marius Popescu, din Bucureşti, 
mă întreabă ce părere am despre 
euthanasierea animalelor, dat fiind 
faptul că în unele ţări ea este ac- 
ceptată pentru oameni. O întrebare 
grea şi interesantă în acelaşi timp. 
Euthanasie înseamnă, ad litteram, 
o moarte fericită. Este o trecere în 
neființă fără nici o suferinţă, ba 
chiar cu unele vise foarte plăcute. 
În unele ţări, dacă suferă de o boa- 


Cockerul spaniel, 
o rasă engleză 


fost semnalat în Anglia în secolul al XV-lea. Era 
A un câine specializat în vânarea păsărilor de 
baltă, în principal becaţe (de altfel, numele lui 
vine de la becaţă - în limba engleză wood cock). Este în 
câine mic de statură, vesel, vivace, bine construit, dar 


cu alură elegantă. Datorită frumuseţii lui deosebite, este 
foarte apreciat de artişti, de oamenii sensibili la frumos. 


<æ Talia: 39-41 cm pentru mascul; 
38-39 cm pentru femelă. 


3 Greutatea: 12-14,5 kg. 


— Capul este frumos cizelat, cu botul pătrat. Stopul 
este pronunţat, nasul bine dezvoltat, cu nări largi, 
maxilarele sunt puternice, iar muşcătura în foarfece. 
Ochii sunt căprui, strălucitori şi vioi. Urechile sunt 
mari, prinse jos, în prelungirea ochilor, şi sunt 


lă incurabilă, omul poate hotărî sin- 
gur, cu condiţia să fie în depline fa- 
cultăţi mintale, să aleagă moartea. 
Sigur că, fiind o formă de sinucide- 
re asistată, religia se opune vehe- 
ment. În plus, pot exista cazuri în 
care diagnosticul să fie greşit ori 
cazuri incurabile în acel moment şi 
pentru care, într-o scurtă perioadă, 
să se descopere tratamentul. Ori- 
cum, omul bolnav este singurul ca- 
re poate alege între suferința grea 
şi o moarte plăcută. Nu acelaşi lu- 
cru se poate spune despre anima- 
lul care nu poate hotărî, stăpânul 
lui trebuind să decidă pentru el. 
Există cazuri în care sunt categoric 
pentru euthanasie: fracturile de co- 
loană, cu întreruperea măduvei spi- 
nării, când animalul rămâne sigur 
paralizat pentru întreaga viaţă. Nu 
pot fi erori de diagnostic atât timp 
cât există examene radiologice. 

Totuşi şi în aceste cazuri dispe- 
rate unii oameni hotărăsc să men- 
țină animalul în viaţă, cu toate difi- 
cultăţile legate de îngrijirea unui 
animal paralizat care nu îşi poate 
face nici nevoile fără ajutor. Şi sunt 
mulţi oameni care procedează aşa 
pentru că le e greu să omoare un 
animal care se bucură când stă- 
pânii vin acasă, care mănâncă cu 
poftă şi care le oferă din plin dra- 
gostea lui. 


Părerea mea este că trebuie să 
hotărîm euthanasia doar în cazu- 
rile absolut chinuitoare pentru ani- 
mal şi absolut fără speranţă, cum 
este cancerul osos, forma nervoa- 
să a maladiei Carre (jigodia), boală 
nu numai fără speranţă, dar 
animalul se chinuie îngrozitor. 

Trebuie să subliniez faptul că 
dacă hotărîm moartea unui animal, 
ea trebuie realizată în mod civili- 
zat, prin euthanasie adevărată, nu 
prin injectarea cu stricnină, aşa 
cum, din păcate, mulţi o fac încă şi 
care este o moarte relativ rapidă, 
dar în chinuri infernale. Omorirea 
animalelor cu stricnină este interzi- 
să în toate ţările civilizate şi spe- 
răm în curând şi în România. 


Artemiza Vasiliu, din Bucureşti, 
ne întreabă dacă în hrana câinilor 
este bine să se administreze oase. 
Câinele este, prin definiţie, un car- 
nivor şi în consecinţă se hrăneşte 
cu oase şi carne. Dar câinele nos- 
tru nu este un animal sălbatic. Do- 
mesticit de 11 000 de ani, aparatul 
său digestiv s-a obişnuit cu hrană 
mai uşor digerabilă. Câinii din me- 
diul rural sunt obişnuiţi de mici cu 
oasele şi le suportă relativ bine, 
dar câinii din casele noastre, care 
sunt hrăniţi mai bine, nu pot digera 
oasele. Dacă unui astfel de câine i 
se dă un os, acesta îi poate pro- 


| GHID VETERINAR | VETERINAR 


acoperite de păr lung. Coada este prinsă jos, purtată 
vesel şi poate fi tăiată, dar moderat. Membrele au 
osatură puternică şi sunt acoperite de păr mai lung - 
franjuri. Părul este strălucitor, niciodată ondulat. 
Cockerii pot fi unicolori, bicolori şi tricolori. La câinii 
unicolori nu se admite decât o pată foarte mică 
albă, pe piept. Cockerul este un câine foarte 
afectuos, tandru, fidel, ascultător. Uneori se 
constată la masculi agresivitate şi în acest caz ei se 
vor exclude de la reproducție întrucât se transmite 
ereditar. Este un câine care merge la vânătoare cu 


un entuziasm deosebit şi are talentul de a descoperi 
vânatul prin stuf şi trestie, acolo unde omul, chiar cu 
barca, nu poate pătrunde. 


Din păcate, cockerul a căzut victimă frumuseţii sale 
şi din câine de vânătoare a devenit câine de aparta- 
ment. Aceasta este şi cauza pentru care este predispus 
la îngrăşare. Cockerul este un câine foarte frumos, 
chiar spectaculos, de o tandreţe deosebită, dar prezintă 
şi o parte neplăcută pe care cei ce se hotărăsc pentru 
această rasă trebuie s-o ştie: 


U Datorită urechilor foarte lipite de obraji, conductul 
auricular nu se aeriseşte şi câinele face frecvent 
catar auricular - boală foarte greu curabilă. 


Q Majoritatea masculilor sunt extrem de agresivi, în 
principal faţă de stăpâni, deoarece au gene dominan- 
te şi doresc să devină şefi de haită (haita o constituie 
familia). Ei nu sunt câini buni de pază, se bucură 
întotdeauna când intră cineva în casă, chiar străini. 


Câinele necesită toaletare. 

Acest câine are nevoie de foarte multă mişcare. 
Cockerul are tendinţă de îngrăşare; îngrăşarea este 
foarte periculoasă pentru că, în afară de aspectul 
neplăcut, provoacă suferinţe coloanei vertebrale. 

Q În părul abundent dintre degete se prind ariste în 
timpul verii, când se coc cerealele sălbatice, iar 


aristele pătrund adânc sub piele şi produc abcese 
multiple şi foarte greu curabile. 


mi E E, 


duce voma, iar fragmentele de os 
pot produce perforații intestinale. 
Dacă mănâncă oase fierte, pot 
apărea constipaţii grave, care 
merg până la ocluzii intestinale. 
Mai ales de Paşti, când câinii pri- 
mesc oase de miel, se produc ade- 
vărate dopuri, care necesită inter- 
venii chirurgicale laborioase. Dacă 
se întârzie, trebuie să se scoată şi 
o bucată de intestin. Recunosc că 
toţi câinii consumă cu plăcere oa- 
sele, dar dacă nu sunt obişnuiţi de 
mici, mai bine nu! Hrana industri- 
ală uscată curăţă dinţii la fel de 
bine ca un os. 


Alexandru Filipovici, din 
Bucureşti, ne întreabă de ce, după 
primele vaccinări, puii de câine nu 
trebuie duşi afară. Ei pot transmite 
bolile împotriva cărora au fost vac- 
cinaţi? Nici vorbă nu poate fi de un 
astfel de pericol. Vaccinurile sunt 
culturi de microbi morţi sau cu viru- 
lența atenuată, care, introduşi în 
organism, îl determină să producă 
anticorpi împotriva acestor microbi. 
Efectul vaccinului nu este instanta- 
neu, este nevoie să treacă 14 zile 
de la inoculare, timp în care orga- 
nismul produce anticorpi şi animalul 
devine imun la boala respectivă. 

Există vaccinuri la care răspun- 
sul imunitar este puternic şi imuni- 
tatea conferită este de 97-99% (de 


exemplu, turbarea, hepatita, jigodia, 
leptospiroza) şi vaccinuri la care 
răspunsul imunitar al organismului 
este slab, circa 60%, cum este în 
cazul parvovirozei. Acest vaccin tre- 
buie repetat de regulă de două-trei 
ori pentru o mai bună protecţie. 

In concluzie, câinele vaccinat 
nu este un pericol pentru ceilalţi 
câini, ci el este în pericol până 
când trece perioada critică în care 
vaccinul conferă imunitate. Ce-i 
drept, şi un câine ţinut în casă se 
află într-un oarecare pericol pentru 
că este suficient ca în perioada în 
care nu a devenit încă imun, să 
vină o muscă ce a stat pe excre- 
mentele unui animal bolnav şi apoi 
să se aşeze pe mâncarea câinelui 
pe care îl ocrotim. Asta nu înseam- 
nă că puiul de câine trebuie ţinut 
sub un clopot de sticlă; dar trebuie 
să ştim că puii de câine şi de pi- 
sică sunt mai sensibili decât adulţii, 
ca şi copiii, de altfel, deci este 
cazul să fim atenţi. 


Manuela Trandafir, din Ploieşti, 
ne întreabă dacă animalele, în 
speţă câinii, pot face alergii. Sigur 
că da, sunt chiar frecvente, mai 
ales vara, alergie la saliva puricilor, 
care se manifestă prin eczeme. 
Sigur că în acest caz tratamentul 
eczemelor este inutil până când nu 
eliminăm cauza: puricele. 


Sandu Florescu, din Bucureşti, 
ne întreabă dacă se taie unghiile la 
câini. La câinii de talie mijlocie şi 
mare nu, dar la câinii de talie mică 
este obligatorie pentru că ele nu se 
tocesc, chiar dacă animalul se miş- 
că suficient. Dacă nu sunt tăiate, se 
pot încarna sau se pot produce di- 
ficultăţi mari la mers, care se reper- 
cutează asupra coloanei vertebrale. 


Bogdan Marinescu, din Tulcea, 
ne întreabă dacă poate administra 
peşte crud în hrana câinilor. Este 
foarte riscant întrucât din peştele 
crud câinele se poate infecta cu o 
tenie foarte periculoasă, numită 
Dyphilobotrium latum. Ciclul biolo- 
gic al acestei tenii se desfăşoară 
astfel: excrementele câinelui, care 
conţin proglotele pline cu ouă ale 
teniei, cad în apă, sunt consumate 
de Ciclops viridis, care face parte 
din zooplanctonul obişnuit, care 
apoi este consumat de peşti, în 
corpul cărora se dezvoltă forma 
larvară a teniei, care este infestan- 
tă. Dacă omul sau câinele con- 
sumă peştele insuficient pregătit 
sau crud, în intestinul acestuia se 
dezvoltă tenia şi ciclul continuă. 


Pagini realizate de 
dr. RUXANDRA NICOLESCU 

VITAMINA ÎNECATĂ 
ÎN ALCOOL 


Alcoolicii suferă adesea de un deficit de vitamina 
B,„, necesară, mai ales, în formarea celulelor sang- 
vine. Se credea până acum că acest fapt s-ar datora 
diminuării apetitului băutorilor de către alcool şi deci 
alimentaţiei lor necorespunzătoare. Or, lucrurile nu stau 
aşa. Un studiu recent, condus de Judith Hallfrisch de la 
Serviciul de cercetare din Beltsville, Maryland, 
demonstrează că deficitul este un efect direct al 
alcoolului, care provoacă scăderea procentului de 
vitamină B4, în organism. 


ARTERELE 
OBSTRUATE DE 
BACTERII? 


Chlamydia pneumoniae, o bac- 
terie care provoacă bronşitele şi 
pneumoniile, ar juca, se pare, un 
rol în formarea plăcilor de aterom 
ce obstruează arterele atinse de 
ateroscleroză. Conform opiniei 
unor specialişti, aceasta pătrunde 
în vasele sangvine, ceea ce pro- 
voacă un aflux al celulelor imuni- 
tare, macrofagele, ce se încarcă cu 
colesterol şi aderă la peretele 
arterei. 

Foto: Chlamydia pneumoniae 


(în roşu) în placa de aterom. LT ; A 


MAGNEZIUL 


VIRUSUL GRIPEI 
SPANIOLE A FOST 
DEMASCAT 


De ce gripa spaniolă din 1918-1919 a făcut atât de 
multe victime? Identificarea genetică a virusului care a 
produs-o ar putea să furnizeze răspunsul. Ea a şi fost 
realizată de o echipă americană de la Institutul de 
Patologie al Forţelor Armate din Washington. Jeffrey 
Taubenberger şi colegii săi au analizat fragmente ale 
virusului din 1918, graţie prelevărilor de ţesut pulmonar 
de la un soldat american decedat în 
epidemia care a omorit 20 de 
milioane de persoane în 
lume. Ei au extras din 
acest ţesut, conservat de 
aproape 80 de ani în para- 
fină, secvenţe de DNA viral 
şi le-au comparat cu cele 
ale altor suşe de gripă. 
Inrudirea dintre ele, eviden- 
țiată cu ajutorul tehnicilor cla- 
sice de analiză filogenetică, 
arată că virusul din 1918 este, 
într-adevăr, foarte apropiat de virusul gripei porcine. Şi 
nu cum s-a presupus că ar proveni dintr-o suşă ce 
infectează păsările. 


A 


UN AMFIBIAN 
DE 220 
DE MILIOANE 
DE ANI 


Nu de mult, ne informează 
revista Ca m'interesse, un fermier a 
descoperit, din întâmplare, la nord 
de Sydney, Australia, un schelet 
fosilizat al unui amfibian carnivor, cu 
o lungime de 2 m. Specialiştii 
consideră că vârsta acestui amfibian 
necunoscut este de 220 de milioane 
de ani, precedând cu 10 milioane de 
ani cel mai “bătrân” dinozaur 


descoperit pe acest continent. 


CONTRA 
MIGRENEI 


Un studiu german dublu orb a 
testat efectul adaosurilor de 
magneziu (600 mg pe zi) asupra 
migrenei. Comparativ cu grupul 
placebo, cel tratat a cunoscut o 
diminuare foarte netă a frecvenţei 
episoadelor migrenoase şi a 
duratei lor. Magneziul ar putea deci 
să constituie un tratament al 
migrenei mai economic şi mai sigur 
decât cel medicamentos. 


COPIATOR 


Firma Xerox a lansat de curând pe piaţă o linie de 
copiatoare digitale prevăzute cu module de imprimantă , 
scanner şi fax. Denumit Document Centre, noul copiator 
oferă posibilitatea scanării unui document şi stocarea sa, 
acesta putând fi apoi trimis prin fax sau copiat. Pe lângă o 
fiabilitate sporită, el oferă utilizatorilor şi alte facilităţi, cum 
ar fi copierea şi printarea pe ambele feţe ale foii de hârtie. 

Versiunea de reţea va fi disponibilă în 1998; versiunile 
220 şi 230 apărute acum au o viteză de 20-30 pagini/minut; 
240 şi 265 care vor apărea în ultimul trimestru al acestui an 
vor opera cu 40-65 pagini/minut. 


BURSA INVENȚIILOR 


MOTOR ROTATIV | 
CU ARDERE INTERNA 


Brevet nr. 111124 B1, autori: Radu Dănciulescu, 
Daniel Dinu, Bucureşti. 


Autorii au conceput şi pus în practică un nou 
model de motor cu ardere internă. Dintre perfor- 
mantele estimate enumerăm câteva: puterea 41 kW, 
turaţia nominală 2 620 rot/min, cuplul maxim 69,3 
kgf-m la 425 rot/min. Autorii invenţiei solicită o spon- 
sorizare pentru testarea soluţiei propuse. Menţionăm 
că motorul, în fază de model experimental, este în 
stare de funcţionare. 


SISTEM DE IDENTIFICARE 


Un sistem electronic care recunoaşte insectele 
după aripi a fost realizat de către Muzeul de Istorie 
Naturală din Londra şi Universitatea din Sheffield. 
Precizia şi viteza cu care pot fi identificate milioanelor 
de specii de insecte pot fi de o importanţă vitală pentru 
fermieri, de exemplu. 

Sistemul are la bază faptul că modelele vinişoarelor 
şi pigmenţilor de pe aripile insectelor sunt diferite între 
ele, exact ca în cazul amprentelor umane. 


DOAMNA 
DIN DEȘERT 


La Zagazig, la marginea deşertului, 
la aproximativ 90 km de Cairo, în Egipt, 
a fost descoperită din întâmplare o 
statuie din vremea faraonilor. 
Serviciul egiptean al antichi- 
tăţilor consideră că este vorba 
despre o descoperire excepţio- 
nală, ne informează revista 
Sciences et avenir 5/1997. 
Statuia, din calcar, incrustat 
cu obsidian şi fildeş, având 
înălţimea 95 cm şi lăţimea 
25 cm, reprezintă o femeie 
aşezată, având în braţe pa- 
tru copii. Egiptologii care au 
analizat-o pe “doamna din 
deşert” sunt de părere că ea 
este opera unui artist impor- 
tant de la curtea faraonului şi 
că el a trăit în epoca Regatului 
Nou (1580 - 1086 î.e.n.). 


SALVAT 
DE OAMENII 
DE ȘTIINȚĂ 


Un rulou de aramă 
acoperit cu inscripţii în 
ebraică vechi de 2 000 de 
ani a fost salvat nu de mult 
de specialiştii francezi ai 
Laboratorului Valectra, 
EDF. El a fost descoperit 
în 1952 la Qumran, pe Malul Mării Moarte, dar de-a lun- 
gul timpului anumite părţi ale acestui manuscris referitor 
la viaţa iudeilor au avut de suferit. Graţie informaticii, 
cuvintele care lipseau au fost reconstituite şi ele aduc noi 
amănunte despre existenţa locuitorilor ludeii. 


OLIMPIADA 
INTERNAȚIONALĂ DE ASTRONOMIE 


În luna noiembrie a acestui an va avea loc, la 
Zelenciukskaia (Rusia), Olimpiada internaţională de 


astronomie. Din păcate, se pare că România nu va fi 
reprezentată la această manifestare din lipsa timpului 
pentru organizarea unei selecţii riguroase a 
candidaţilor. Sperăm că pentru viitoarele ediţii cei 
care pot decide participarea românească vor pregăti 
din timp o Olimpiadă naţională de astronomie. 

TUTANKHAMON DIN NOU 
IN ACTUALITATE 


Acest faraon din dinastia a XVIII-a care a domnit 
foarte puțin (1352 - 1343 î.e.n.) şi care a murit la vârsta 
de 18 sau 19 ani este poate unul dintre cei mai 
cunoscuți regi ai Egiptului antic. Descoperirea 
mormântului său în 1922 a făcut mare vâlvă la începutul 
secolului nostru, iar extraordinarele bogății găsite de 
Howard Carter în acest mormânt intact - mumia 
faraonului era literalmente învelită în mai multe straturi 
de aur şi pietre prețioase - au făcut să curgă multe valuri 
de cerneală la vremea respectivă. Şi nu numai. Nu de 
mult, studiind cu mare atenţie o radiografie a cutiei 
craniene a lui Tutankhamon, cercetătorul american Bob 
Brier a readus în atenţie ipoteza asasinării tânărului 
faraon. El este de părere că fractura situată la baza 
craniului nu a fost rezultatul unui accident. O altă 
concluzie: se pare că faraonul a mai trăit încă două luni 
după ce a fost lovit de agresorul său. 


O OMIDĂ ABILĂ 


Ce reprezintă imaginea alăturată? O maimuţă, o 
tarantulă portocalie sau o pălărie cu pene? In realitate, 
este o omidă, cea a fluturelui de noapte Phobetron 
hipparchia. Inzestrată cu apendice detaşabile, ea îşi 
înşeală predatorii, scăpând teafără din întâlnirile cu 
aceştia. Mutilarea nu este catastrofală, deoarece în 
etapa următoare a metamorfozei sale, picioarele false 
vor creşte la loc. 


IZOLATOR 


Ceea ce vedeţi în fotografia alăturată este Fluoro- 
Comp, un furtun din fibre de sticlă “îmbrăcat” cu fibre 
de Kevlar şi teflon. In aceste mod, compania america- 
nă Teleflex a obţinut o îmbunătăţire a rezistenţei la for- 
fecare, la uzură şi la căldură. Folosirea Kevlarului elimi- 
nă posibilitatea scurgerilor datorate uzurii permanente 
(provocate de nisip şi pietriş), determinând astfel o scă- 
dere a costului prin eliminarea elementelor de pro- 
tecţie cu care sunt prevăzute sistemele de alimentare. 

Printre domeniile de utilizare se numără cel militar, 
aerospațial, medical, auto ş.a. (LPS) 

În Marea Britanie a fost creat un dispozitiv manual 
care permite conducerea de către infirmi a automobilelor 
cu schimbător automat de viteze, oferind speranţe celor 
peste 250 000 de şoferi invalizi ce nu au putut gusta 
până acum din bucuria şofatului. 

Inventatorul, infirm de la vârsta de 14 ani, a găsit 
astfel o alternativă la dispozitivul clasic, mai scump şi 
care trebuie schimbat ori de câte ori se schimbă maşina. 

Dispozitivul constă dintr-o tijă specială, care 
acţionează pedalele de acceleraţie şi frână, putând fi 
demontat şi montat într-o altă maşină în numai câteva 
minute. (LPS) 


Biotrace este o marcă bine cunoscută în Marea 
Britanie; de curând, compania Biotrace International a 
lansat pe piaţă Uni-Lite Single Shot, un sistem portabil 
cu care se poate efectua un test de verificare rapidă, 
înainte de începerea lucrului, a igienei liniilor de 
producţie din industria alimentară. Mostra ce trebuie 
testată este apoi introdusă în Uni-Lite XCEL; prin 
simpla apăsare a unui buton, rezultatele sunt afişate pe 
display şi pot fi printate în câteva secunde. Toate 
rezultatele analizelor sunt în mod automat înregistrate - 
data, ora, utilizatorul etc. Datele obţinute în urma a 
peste 3 000 de teste - un an întreg de muncă - pot fi 
stocate în memorie înainte de a fi transferate pe un 
calculator personal. O dată cu minitesterul, este livrat, 
gratuit, şi softul necesar, aceasta însemnând că datele 
analizelor pot fi copiate pe orice PC, sortate automat, 
afişate grafic şi printate. (LPS) 


Britanicii au hotărit 
punerea în aplicare a 
unui plan de recon- 
struire a Teatrului 
Globe, care i-a apar- 
ținut, în urmă cu trei 
sute de ani, marelui 
Will. Specialiştii do- 
resc să folosească 
aceleaşi tehnici ca în 
1599, anul inaugurării 
teatrului, aşa că acoperişul, de exemplu, va fi din paie... 
Teatrul va fi înălţat la Londra nu departe de locul în care 
se afla iniţial şi va costa 240 de milioane de franci, ne 
informează revista Ça m'interesse, iar inaugurarea 
oficială va avea loc în 1999. 


În numărul trecut v-am informat, stimaţi cititori, că 
specialiştii francezi au reuşit să recon- 
stituie cuvintele care lipseau de pe un ru- 

lou de aramă vechi de 2 000 

de ani descoperit la Qum- 

ran. Ele alcătuiesc o listă, 
dar nu una oarecare, ci un 
inventar al comorii ascun- 
se, în 64 de locuri secrete, 
în templul din lerusalim 
înainte de distrugerea edifi- 
ciului de către romani în 
anul 70 e.n. In mare, ar fi 
vorba despre 26 de tone de 
aur, 65 de tone de argint, 
obiecte de preţ şi veşminte 
sacerdotale, ne informea- 
ză revista Science et vie. 

ENDOCRINOLOGIE 


Se ştie că obezitatea, vârsta, o predispoziție 
genetică, sedentarismul şi tabagismul sunt factorii care 
favorizează diabetul de tip || (insulinoindependent). La 
aceasta se mai poate adăugă o alimentaţie bogată în 
glucide şi săracă în cereale. lată rezultatul unei 
anchete, realizată, timp de şase ani, pe 65 000 de 
infirmiere americane. S-a constatat că folosirea 
cerealelor la micul dejun reduce sensibil riscul de 
declanşare a diabetului, care creşte însă datorită 
băuturilor pe bază de cola, pâinii, orezului incomplet şi 
cartofilor. 


Osteoclaste 


Glutamat 
Osteoblaste 


ite 


4 Exerciţiu 


"LASER" CU ATOMI 


Acest titlu poate părea straniu. Ştim cu toţii că laserul 
este un dispozitiv care "amplifică lumina prin emisia stimu- 
lată a radiaţiei". Totuşi, în curând, va trebui să extindem do- 
meniul de valabilitate al definiţiei. Cercetătorul Wolfgang 
Ketterle împreună cu echipa sa de MIT au pus la punct un, 
să-i zicem, laser care în loc de lumină emite un fascicul 
foarte îngust de atomi. Nu cunoaştem încă detaliile acestei 
realizări. Ne putem imagina însă unele aplicaţii care până 
de curând ni se păreau de domeniul imposibilului. Se vor 
putea realiza uriaşe holograme (din materie şi nu din lumi- 
nă) în spaţiu, se vor construi calculatoare la care informaţia 
va fi stocată şi prelucrată la nivel atomic, fabricarea na- 
nomaşinilor va deveni o joacă de copii, unele arme din Star 
Trek vor deveni realitate... Poate că am lăsat imaginaţia 
noastră să zboare prea departe. Totuşi, din informaţiile pe 
care le deţinem, se pare că reacţia lumii ştiinţifice la 
anunţarea acestei realizări a fost deosebit de entuziastă. 
Vom reveni cu detalii suplimentare într-un număr viitor, în 
măsura în care vor fi făcute publice detalii suplimentare. 


OASE... INTELIGENTE 


Oamenii de ştiinţă de la Universitatea York, Marea 
Britanie, au descoperit că celulele care alcătuiesc 
oasele umane “vorbesc” între ele, folosind acelaşi limbaj 
chimic ca şi celulele creierului. Echipa de specialişti 
englezi a ajuns la concluzia că în oasele noastre se află 
unii dintre receptorii şi transmiţătorii despre care înainte 
se credea că există numai în creier; este vorba despre 
glutamat şi alte molecule asociate acestuia. 

Osteocitele, celule interne ale osului, acţionează ca 
nişte senzori atunci când oasele suportă anumite 
greutăţi. Ele transmit mesaje celorlalte celule de la 
suprafaţa osului, “comunicându-le” să fabrice mai mult 
material osos pentru a ajuta la suportarea greutăţii. Pe 
de altă parte, dacă greutatea este prea mare, 
osteocitele trimit semnale unui alt grup de celule, 
osteoclastele, care răspund absorbind cantitatea de os 
nedorită pentru a uşura greutatea suportată de 
persoana implicată. 

Dr. Amanda Patton afirmă: “Poate că (...) vom putea 
realiza un medicament care va transmite exact acelaşi 
semnal şi va mări astfel rezistenţa oaselor fără să fie 
nevoie de gimnastică şi exerciţii(...)”. Un asemenea 
medicament ar putea fi folosit pentru tratarea 
osteoporozei sau pentru a grăbi vindecarea fracturilor, 
sunt de părere specialiştii britanici. (LPS) 


LA FEL DE PERICULOASE 


Ţigările lights nu 
reduc, aşa cum se cre- 
dea, riscul cancerului de 
plămân. Aceasta este 
concluzia unui studiu 
realizat timp de 20 de 
ani de cercetătorii elve- 
tieni şi italieni. Cu toate 
că sunt mai sărace în 
gudroane, ele impun in- 
spiraţii lungi şi profunde, 
care, în consecinţă, îm- 
ping produsele canceri- 
gene mai departe în plă- 
mâni. Deci nu bronhiile 
mari sunt cele ce vor 
suferi, ci bronhiolele şi 
alveolele pulmonare. 

OMS dă semnalul de alarmă! Prionul, misteriosul 
agent infecțios ce provoacă maladia “vacilor nebune”, ar 
fi transmisibil prin sânge. Această concluzie reiese din 
lucrările lui Paul Brown, cercetător la National Institute 
of Health, SUA, care a infectat şoareci, injectându-le în 
creier sânge de la un animal bolnav. Deocamdată nu a 
fost stabilită nici o legătură între transfuzia sangvină şi 
această boală, dar OMS sfătuieşte ca dintre donatorii 
de sânge să fie excluse persoanele susceptibile de a fi 
contaminate. De pildă, cele care au primit o grefă de 
duramater sau de cornee, care au fost tratate cu 
hormon de creştere de origine umană sau care au în 
familie membri atinşi de maladie. 


După două decenii de încercări nereuşite, în sfârşit, 
pământenii au reuşit să coboare cu succes pe supra- 
fața planetei Marte tocmai în ziua în care americanii îşi 
sărbătoreau ziua independeţei (4 iulie). Deşi aterizarea 
sondei americane nu a pus probleme, ele au apărut în 
momentul în care au fost transmise primele date. Mai 
întâi baloanele care au asigurat amortizarea şocului 
aterizării (o premieră pentru acest gen de misiuni) nu 
s-au dezumflat complet, împiedicând roverul marțian 
(numit Pathfinder, vezi Ştiinţă şi tehnică 6/1997), un 
mic robot de dimensiunile unui cuptor cu microunde, 
să-şi înceapă misiunea. După ce specialiştii de la 
NASA au găsit mijloacele pentru a trece de acest 
obstacol a apărut unul nou: legătura radio Marte- 
Pământ se desfăşura cu dificultate. Dezămăgirea celor 
de la NASA nu a durat foarte mult. După o zi de 
analize riguroase ale problemelor apărute s-au găsit 
mijloacele care să ajute la restabilirea legăturii radio. 
Imaginile transmise de pe Marte, deşi nu sunt atât de 
spectaculoase cât ne-am aştepta (în sensul că nu ne-au 
arătat, deocamdată, urmele vieţii pe Planeta Roşie), au 
o claritate deosebită. NASA a pus la dispoziţia celor 
interesaţi o adresă pe Internet unde pot fi găsite 
imaginile transmise de Pathfinder. 

Vorbeam la început de cele două decenii de 
eşecuri. Practic, după aterizarea, în 1976, a sondelor 
Viking | şi II, alte trei sonde s-au defectat în 
apropierea Planetei Roşii: cele două sonde Phobos 
lansate de ruşi (1989) şi misiunea Mars Observer 


La mamifere, păduchii, puricii şi căpuşele preferă 
mai degrabă să paraziteze masculii decât femelele... 
Aceasta este concluzia cercetătorilor Gina Schalk şi 
Mark Forbes, de la Universitatea din Carleton (Cana- 
da), care au studiat în natură 38 de specii de mamifere 
- de la şoarece la linx şi cerb. Fenomenul s-ar datora 
procentului de hormoni: la masculi, androgenii, de 
exemplu testosteronul, slăbesc sistemul imunitar, în 
timp ce la femele, estrogenii îl stimulează. Apăraţi 
defectuos de sistemul lor imunitar, masculii sunt deci 
mai vulnerabili față de paraziți. 


(1993). Lucru ciudat, defecţiunile s-au produs exact în 
momentul în care ele încercau să transmită primele 
observaţii către staţiile de la sol. Se pare că explora- 
rea planetei Marte a fost lovită prea adesea de ghi- 
nion. In 1962 şi 1971, ruşii ratează lansarea a două 
sonde. În 1964, Mariner il, deşi lansată cu succes, îşi 
ratează ţinta. Acelaşi lucru s-a întâmplat şi cu alte trei 
sonde ruseşti în 1964 şi 1973. Incă şi mai neplăcut, în 
1971, Mars III (lansată tot de ruşi) a pierdut legătura 
cu Pământul la 3 minute după aterizare, iar două alte 
capsule s-au zdrobit de solul marțian în 1972 şi 1973. 

Toate aceste eşecuri, misterioase sau nu, nu fac 
decât să sublinieze, o dată în plus, reuşita specia- 
liştilor americani, care, cu fonduri reduse la maximum, 
au reuşit să ne readucă pe planeta speranţelor 
autorilor de SF. 


Pragi cititori, 


edacţia revistei Şti- 
R ință şi tehnică vă 

este foarte recunos- 
cătoare pentru fidelitatea dv. 
față de această publicație. Nu 
am fi reuşit altfel să ne con- 
tinuăm neîntrerupt apariţia, 
nici să nu ne abatem de la 
statutul de revistă de popu- 
larizare a ştiinţei, al cărui scop 
major este acela de a vă ţine 
la curent cu noutăţile din 
ştiinţă şi tehnică şi, prin aceas- 


Localitatea: 
Ocupaţia: 
Vârsta: 
Sexul:____ 


Care este frecvenţa cu care cumpăraţi 


revista? 


lunar 
ocazional 


Ce reviste de profil consultaţi? 


Science & vie 

La Recherche 
Scientific American 
Altele 


Cum apreciaţi informaţia transmisă în Ştiinţă 


şi tehnică? 
Actuală 
Depăşită 
Utilă 


ta, ce a atrage interesul tine- 
rilor către fascinanta lume a 
ştiinţei. 

In pofida tradiţiei sale - din 
1949 a apărut neîntrerupt -, 
revista Ştiinţă şi tehnică s-a 
caracterizat prin mobilitate, 
adaptând continuu tematica, 
designul, modalitatea de abor- 
dare a subiectelor la cerinţele 
dv., ale cititorilor. 

Vă rugăm să ne ajutaţi şi de 
această dată să venim în 


Atena - un oraş al tuturor timpurilor 
Reacţia de fugă 

Fototest: Sunteţi o bună prietenă? 
Violenţa şi televiziunea 

- impactul asupra copiilor 

Antibioticele şi bacteriile 

Psihoistoria: visul lui Hari Seldon 

O lucrare de actualitate: FONOSCOPIA 
INTERNET - o reţea de reţele 


O lege care ne va aduce 
în rândul ţărilor civilizate 


Ciuperci comestibile, ciuperci otrăvitoare 


Actualităţi ST 


revistă: 


J 1 
kal 2 


întâmpinarea intereselor dv. în 
încercarea noastră de a abor- 
da o nouă strategie a revistei. 

Vă invităm, aşadar, să com- 
pletaţi chestionarul de mai jos, 
pe care să îl trimiteţi, în timpul 
cel mai scurt posibil, pe adre- 
sa redacției. 

Nu ezitaţi să adăugaţi orice 
altă sugestie sau apreciere în 
legătură cu publicaţia pe care 
o dorim cât mai aproape de 
dv. 


HCO- LIU, QOC 


O Enumerați, în ordinea preferinței, trei 
domenii/rubrici pe care le-aţi dori incluse în 


Apreciaţi, cu note de la 1 la 5, articolele şi 3 
rubricile conținute în acest număr al revistei. O Alte sugestii 


Noua lume a imaginii şi sunetului 
Diagnosticarea demarorului 
Justin Capră sfidând imposibilul 
MiG-21 Lancer 


Avionul F-22 

Un rendez-vous orbital ce beneficiază 
de logica fuzzy! 

Obiecte cereşti care se apropie 
periculos de mult de noi 

Alexandria, cetatea ştiinţelor 
Modernitatea podoabelor 

populare româneşti 


E OU LSD 

NOUA LUME A IMAGINII ȘI SUNETULUI 


continuă schimbare. Obiectele care în urmă cu 

câţiva ani ni se păreau de domeniul imaginarului 
au intrat astăzi în zodia banalului. La începutul anului 
eram prima publicaţie care anunţam că nu peste multă 
vreme se va produce o nouă revoluţie în domeniul înre- 
gistrărilor de tip CD. Era vorba de DVD-uri, cărora noi 
le-am acordat o deosebită atenţie, prezentându-le în 
două numere consecutive. In momentul de faţă, pe pie- 
tele occidentale, ele au devenit bunuri de larg consum. 


T ehnologia pentru bunurile de larg consum este în 


Să ne amintim cum priveam în urmă cu 5-10 ani 
CD-urile. Credeam cu toții că dincolo de ele nu va mai 
exista nimic, căci ni se părea că această tehnologie 
atinge perfecțiunea. Pe de altă parte consideram că 
discurile de vinil vor rămâne în continuare principalul 
suport pentru înregistrările muzicale, deoarece echipa- 
mentele pentru CD vor fi prea scumpe pentru utiliza- 
torul obişnuit. Realitatea a evoluat mult mai rapid decât 
aceste previziuni, pe care acum le considerăm excesiv 
de pesimiste. Mai mult decât atât, am început să cerem 
facilităţi suplimentare de la CD-uri, pe care ele nu le 
mai pot satisface. Acesta este motivul pentru care, de 
câţiva ani, marii producători din domeniul multimedia 
s-au străduit să realizeze produse noi, capabile să-i 
mulţumească chiar şi pe utilizatorii cu dorinţe SF. 

Produsul care a fost lansat acum câteva săptămâni 
se numeşte, aşa cum am menţionat, DVD (Digital 
Versatile Disc). Posesorii acestui sistem vor beneficia 
de posibilităţi de neimaginat până acum. Dacă veţi 
deveni posesorii unui cititor de DVD, veţi putea urmări 
filme cu coloană sonoră pe şase canale de înaltă fide- 
litate. Două sunt rezervate stereofoniei convenţionale, 
unul este rezervat dialogurilor, alte două zgomotului de 
fond şi cel de-al şaselea redării frecvenţelor joase (deci 
camera dumneavoastră va fi tapetată cu boxe). Veţi 
putea alege între subtitrare (32 de limbi) sau dublare (8 
limbi), iar imaginea va fi reprodusă cu o rezoluţie dublă 
față de cea a televizoarelor actuale (1 250 de linii față 
de 625) şi se va putea alege unghiul din care este 
filmată scena. In plus, vi se va oferi o facilitate 
nemaiîntâlnită la sistemele clasice: puteţi interveni în 
desfăşurarea filmului! Să detaliem puţin acest ultim 
aspect. Să ne imaginăm că urmărim un film de acţiune. 


Imediat după începerea lui utilizatorul are posibilitatea 
să opteze între două variante de scenariu (al căror 
rezumat este afişat pe ecran), spre mijlocul filmului i se 
propun alte două, iar spre sfârşit se poate alege între 
două finaluri. Practic, pe un singur DVD avem opt filme 
cu acţiuni diferite! Prin urmare, ne aflăm în faţa unei noi 
revoluţii în cinematografie, care va depăşi prin implica- 
tiile sale pe oricare alta din trecut. Incercaţi să vă ima- 
ginaţi un asemenea scenariu, astfel încât, alegând ori- 
care variantă de evoluţie a evenimentelor, filmul să-şi 
păstreze continuitatea... La toate aceste facilități specta- 
culoase se mai adaugă multe altele. Noi nu vom aminti 
decât una dintre ele. Ştim că multe filme conţin anumite 
secvenţe care nu sunt recomandate minorilor. Părinţii 
vor avea posibilitatea ca, prin intermediul unei parole, să 
programeze, cu ajutorul telecomenzii, “eliminarea” aces- 
tora fără ca cel vizat să sesizeze că “lipseşte” ceva. 

Să revedem, în continuare, care sunt inovațiile teh- 
nologice care au stat la baza acestei revoluţii (cei care 
doresc informaţii suplimentare pot consulta numerele 1 
şi 2 a.c. ale revistei noastre). Principiul DVD-ului este 
foarte asemănător celui al CD-ului (devenit deja clasic). 
Informaţia este stocată pe un strat metalizat printr-un 
şir de microorificii care reprezintă echivalentul, într-o 
anumită măsură, al canalului spiralat al unui disc din 
vinil. Fără a intra în prea multe detalii, trebuie să 
spunem că, de fapt, aceste microorificii codifică, sub 
forma unor numere, parametrii sonori şi, în cazul DVD- 
ului, pe cei video. Este evident că, dacă dorim o mai 
bună calitate a sunetului şi a imaginii, trebuie să 
stocăm o cantitate mai mare de informaţie, adică să 
“perforăm” mai multe microorificii. Deoarece 
dimensiunea discului optic trebuie să rămână, în 
principiu, constantă, nu ne mai rămâne decât o singură 
posibilitate: micşorarea dimensiunilor microorificiilor. 
Practic DVD-ul este un CD cu microorificii mai... micro! 
Soluţia, banală, poate să pară simplă. Aceasta doar la 
prima vedere. Să ne reamintim, din fizica predată la 
liceu, că un obiect devine practic invizibil atunci când 
este iluminat cu radiaţie care are o lungime de undă 
mai mare decât dimensiunile sale. Deci nu putem 

reduce sub o anumită limi- 

tă dimensiunea acestor 

microorificii. Ele nu ar 
mai putea fi “citite”. 
De aceea a 
trebuit să fie 
realizată o 


= 


noua 


Cititorul de MiniDisc realizat de Sony. 


diodă laser cu o lungime de undă de 650 nm (faţă de 
cei 750 nm ai unui cititor de CD). Micşorarea 
dimensiunii microorificiilor nu este suficientă pentru a 
obţine performanţele anunţate mai sus. Aici apare 
ideea cu adevărat revoluţionară: informaţia este 
înscrisă pe un DVD pe mai multe straturi. Prin 
focalizarea corespunzătoare a fasciculului laser poate fi 
citit fiecare strat în parte. 

Acestea sunt, pe scurt, revoluțiile “hard”. Să vedem, 
în continuare, în ce a constat revoluţia “soft”. Chiar 
dacă pe un DVD se poate stoca mai multă informaţie 
decât pe un CD, asta nu înseamnă neapărat că vom 
putea înregistra imagini şi sunete cu o calitate mai 
bună decât a clasicului CD. Este obligatoriu să 
“compactăm” informaţia. In cazul DVD-ului s-a optat 
pentru standardul MPEG-2, care permite obţinerea unei 
rezoluţii de 500 de puncte pe linie, adică dublul celei 
obţinute la înregistrările VHS. 

Nu-i aşa că vă doriţi şi dumneavoastră un asemenea 
obiect? Din păcate, nu cunoaştem încă preţul cu care va 
fi lansat pe piaţă. Oricum, fiind un produs absolut nou, 
este de aşteptat ca acesta să fie destul de ridicat. 

Melomanii vor beneficia, la rândul lor, de noi tipuri 
de suporturi pentru înregistrări audio? Firma Sony a 
iniţiat în 1992 un program pentru realizarea unui sistem 
care să combine facilităţile oferite de casetele audio 
(posibilitatea de ştergere şi reînregistrare, rezistenţa la 
şocuri mecanice etc.) cu cele ale CD-ului (calitatea 
sunetului, rezistenţa la perturbații electromagnetice 
etc.). Este vorba de MiniDisc. Pe el se pot înregistra 
până la 74 de minute de muzică, cu o calitate la nivelul 
CD-ului clasic. Aceste înregistrări se pot şterge şi 
înlocui cu alte noi. Aparatul care va face acest lucru nu 
va fi mai mare decât actualele walkman-uri. MiniDiscul 
Sony seamănă cu un disc compact de format redus. 
Pentru a face dispozitivul insensibil la vibrații (păcatul 
de moarte al cititoarelor de CD portabile), în circuitul 
electronic a fost introdusă o memorie tampon care 
stochează în avans sunetele care urmează să fie 


cap magnetic 


fotodiodă 
pentru citire 
sistem optic 
de citire-scriere 


lentile de focalizare 


diodă laser 
pentru citire-scriere 


Sistemul de citire-scrie al MiniDiscului. 


Sony a lansat pe 

piaţă şi o minicombina 

echipată cu cititor de MiniDisc, 
care îi va satisface şi pe cei mai 
pretenţioşi cumpărători. 


redate. Să vedem acum ce a făcut Sony pentru a oferi 
acea facilitate pe care nu o au CD-urile: posibilitatea 
înregistrării de către utilizator. MiniDiscul este acoperit 
cu un strat magneto-optic (a cărui compoziţie nu a fost 
divulgată de către producător), care îşi schimbă. 
coeficientul de reflexie atunci când este supus, 
simultan, unui câmp magnetic şi unei temperaturi de 
180°C. Pentru a înregistra o informaţie nouă este 
nevoie de un laser special care să încălzească local 
suprafaţa magneto-optică la temperatura de mai sus, în 
timp ce pe partea cealaltă a discului un cap magnetic 
(asemănător celor folosite la hard-discuri) înscrie 
informaţia dorită. Rezultă o serie de “punctuleţe” cu 
diametrul de de 0,6 yu. La citire, deoarece laserul nu 
mai trebuie să încălzească stratul magneto-optic, el va 
funcţiona la putere redusă, consumând, în consecinţă, 
mai puţină energie. Zonele înregistrate nu vor reflecta 
lumina, iar o fotocelulă va transforma “punctuleţele” 
într-un fel de cod morse electro-optic care va fi 
prelucrat de un convertor digital-analog. Această 
prelucrare are loc numai după stocarea într-o memorie 
tampon (aproximativ 10 secunde de înregistrare) 
pentru a preveni întreruperile supărătoare provocate de 
şocuri mecanice. Practic, atunci când poziţia diodei 
laser se abate de la poziţia corectă, încetează citirea 
înregistrării şi se trece pe redarea informaţiei stocate în 
memoria tampon, timp în care mecanica aparatului 
repoziţionează capul de lectură. Memoria tampon mai 
are şi o altă funcţie extrem de importantă. Să ne 
imaginăm că doriţi să faceţi o înregistrare cu durata de 
10 minute. Nu mai aveţi loc pe MiniDisc şi de aceea 
veţi şterge înregistrările 2 şi 12 (care împreună 
reprezintă 10 minute de înregistrare). Dacă aţi avea o 
casetă audio obişnuită nu aţi putea să ocupați aceste 
zone şterse cu o înregistrare unică. In cazul 
MiniDiscului, pe timpul redării, capul de citire “sare” de 
la o zonă la alta. Memoria tampon va furniza rezerva 
de date necesară saltului, astfel încât ascultătorul să nu 
sesizeze nici o întrerupere. 

În încheiere vreau să vă spun că acasă am păstrat 
un aparat de radio cu tuburi, vechi de 40 de ani. incă 
mai funcţionează. În ultimii 15 ani mi-am cumpărat o 
sumedenie de "scule" tranzistorizate. Nici una nu a 
supravieţuit mai mult de 5 ani. Mă plictiseam repede de 
ele şi căutam ceva nou. Acesta este, într-un fel, sensul 
revoluţiei tehnologice. 


CRISTIAN ROMÂN 

Diagnosticarea demarorului 


Materialul este un extras din lucrarea DIAGNOSTICAREA AUTOMOBILELOR, 
autori M. Stratulat şi C. Andreescu, ce va fi publicată în curând de Editura ŞTIINŢĂ & TEHNICĂ. În 
această carte cititorii vor găsi informaţii foarte utile în domeniul diagnosticării, fără demontare, a 
automobilelor. Un exemplu în acest sens îl constituie rândurile care urmează. 


ituaţiile în care demarorul 

(electromotorul de pornire) 

refuză să devină activ pentru 
pornirea motorului provoacă destul 
de mari neplăceri, mai ales când 
incidentul se petrece în circumstan- 
te în care este greu de găsit un aju- 
tor. In astfel de cazuri câteva cunoş- 
tinte de diagnosticare, simple de alt- 
fel, îl pot scoate pe şofer din necaz. 

Demarorul intervine cu o pon- 
dere importantă în frecvenţa impo- 
sibilităţii pornirii motorului. Acest 
lucru devine clar atunci când, prin 
acţionarea cheii de contact ori a bu- 
tonului de pornire, se constată că 
arborele motor nu este antrenat 

- deloc sau este învârtit cu viteză in- 
suficient de mare pentru a asigura 
pornirea. Dar şi în acest caz, dema- 
rorul nu trebuie incriminat decât 
după ce ne-am convins că bateria 
de acumulatoare este în bună stare 
şi că nu există conexiuni sau ca- 
bluri imperfecte. 

Verificarea bateriei se face cel 
mai concludent cu un voltmetru şi 
în special cu unul cu furcă. În lipsa 
acestuia se poate folosi un simplu 
bec de control - preferabil de wattaj 
ridicat; dacă becul abia se aprinde 
sau dacă, atunci când se conectea- 
ză concomitent şi farurile ori cla- 
xonul, lumina scade vizibil, înseam- 
nă că gradul de încărcare a bateriei 
de acumulatoare este redus. 

Dacă verificarea bateriei nu s-a 
făcut cu voltmetrul, ci cu un bec, 
înainte de a conchide că starea 
tehnică a bateriei este proastă, se 


vor verifica legăturile şi cablurile. ` 


Se controlează legătura cablului de 
masă la borna bateriei, precum şi 
cele ale cablului demarorului. Şi în 
acest scop, voltmetrul se dovedeşte 
folositor. Dacă pe o conexiune că- 
derea de tensiune întrece 0,2 V, 
înseamnă că un contact electric 
este imperfect (legătura murdară, 
oxidată ori strânsă defectuos). In 
lipsa voltmetrului, toate conexiunile 


menţionate trebuie să fie desfăcute, 
curățate şi apoi strânse la loc în 
mod corect. Este necesar să rea- 
mintim că în cazul conexiunilor de 
la bornele acumulatorului, acestea 
se curăţă cel mai bine cu o cârpă şi 
un jet bogat de apă. 

Dacă nici după aceste operaţii 
demarorul nu devine activ sau ro- 
teşte lent arborele cotit al motorului, 
în mod logic urmează verificarea 
contactului 2 (vezi figura), care mij- 
loceşte punerea sub tensiune a în- 
făşurării releului de pornire 3; prin 
scurtcircuitarea sa - deşi probabilita- 
tea defectării acestui organ este, în 


general, extrem de mică - releul de. 


pornire se pune direct sub tensiune. 

Situaţia devine mai complicată 
dacă, după verificarea tuturor 
părţilor instalaţiei de pornire men- 
ționate, demarorul continuă să ră- 
mână inert, deoarece aceasta în- 
seamnă că defecţiunea este ascun- 
să chiar în propria sa structură, pu- 


tând fi de natură electrică sau me- 
canică. Ea se localizează şi se înlă- 
tură în funcţie de modul în care se 
manifestă. 

Dacă acţionând cheia de con- 
tact (sau butonul demarorului după 
caz), demarorul nu reacţionează 
deloc, se montează un bec B1 în 
paralel cu releul de pornire 3, aşa 
cum se arată în figură. La acţio- 
narea cheii de contact 2, becul tre- 
buie să se aprindă, dacă atât con- 
tactul 2, cât şi conductorul care ali- 
mentează releul sunt în stare bună. 
In acest caz, încercarea de a porni 
este însoţită de o pocnitură meta- 
lică produsă de deplasarea miezu- 
lui de fier al releului şi contactul 
brutal cu ploturile 5. Dacă acest 
zgomot nu se produce, deşi becul 
s-a aprins, este cert că înfăşurarea 
releului este întreruptă sau scurtcir- 
cuitată, situaţie care impune înlocu- 
irea releului. Fireşte, dacă becul B1 
se aprinde şi concomitent se aude 


D a O Da 


Justin Capră sfidând imposibilul 


Continuându-şi tradiţia de a promova şi de a readuce în memorie valorile tehnicii româneşti, multe dintre ele 
acoperite din păcate de praful uitării, Muzeul Tehnic din Bucureşti a organizat la mijlocul lunii iunie expoziţia 
“Justin Capră sfidând imposibilul”. Exponatele prezentate, adevărate bijuterii, unele constituind chiar 
premiere ale tehnicii mondiale, ar fi fost mult mai bine cunoscute dacă “prin grija partidului şi statului nostru” 
sau mai recent prin atenţia pe care foştii şi actualii guvernanți ar fi trebuit să le-o acorde, s-ar fi trecut la 
fabricarea unora dintre ele. Pentru că, fără îndoială, piaţa de desfacere pentru o mare parte dintre 
motoretele, motoscuterele, miniautomobilele electrice sau pe benzină există atât la noi, cât şi în alte ţări. Din 
păcate, noi, românii am dovedit încă o dată că nu ştim să apreciem adevăratele valori, lăsându-le să se 
irosească. Până când oare? 


"Eşti membru de partid? 
Nu, domnule, sunt om serios” 

La o vârstă la care alţii îşi omoară timpul citind 
ziarele, privind la televizor sau mergând în parc cu 
nepoţii, Justin Capră, unul dintre cei mai mari 
inventatori ai lumii îşi urmează destinul, identificat cu 
pasiunea pentru creaţie. Povestea acestui inventator 
român începe cu mai bine de 40 de ani în urmă. Ca 
absolvent al Şcolii superioare de aeronautică şi pilot de 
avioane supersonice, aviația i-a generat o afinitate 
pentru tehnică, afinitate care, în 1953, după realizarea 
mai multor “jucării” s-a concretizat în conceperea unui 
aparat individual de zbor. Cinci ani mai târziu, Justin 
Capră depune la Oficiul de Stat pentru Invenţii şi Mărci 
o cerere de brevet pentru lucrarea “Aparat portativ 
pentru zbor individual”, înregistrată la data de 27 iulie 
1958. Acest aparat, încercat cu patru ani înaintea 
americanilor Moore, Marteus şi Cummings, consideraţi 
deschizători de drumuri în acest domeniu, era un 
rucsac de zbor, echipat cu două rachete aşezate lângă 
umeri, a căror acţiune, datorită fenomenului de injecție, 
învingea forţa gravitaţională, permiţând desprinderea 
de la sol. 

Din păcate, realizarea acestui aparat trece aproape 
neobservată, în special datorită dezinteresului 
autorităţilor române bolşevizate de la acea vreme, 
pentru care uniformizarea valorilor, practicată în spiritul 
egalitarismului comunist, era politica de stat. Şi cum la 
acea vreme un individ nu putea deţine un aparat de 
zbor, lucrările lui Justin Capră sunt achiziţionate de 
Muzeul Tehnic “Prof. dr. ing. Dimitrie Leonida” din 
Bucureşti, sub formă de “donaţii”. Pentru realizarea 


primului aparat de zbor individual (precum şi a 
celorlalte care i-au urmat), inventatorul român şi-a 
cheltuit şi ultimele resurse materiale de care dispunea. 
Solicitând ajutorul statului, de fiecare dată îi era pusă 
aceeaşi întrebare: “Eşti membru de partid?” La care 
Justin Capră răspundea invariabil: “Nu, domnule, sunt 
om serios”. Considerat un potenţial emigrant, 
inventatorul este supus unui şir lung de persecuții, care 
au culminat, în 1956, cu arestarea lui, în urma 
contactării Ambasadei Americane din Bucureşti, pentru 
a-şi prezenta realizările tehnice. 

Consecința: la 22 septembrie 1964, americanul 
John Hubbert brevetează, sub denumirea “Propulsie 
individuală”, un aparat similar celui al lui Justin Capră 
(brevet nr. 314.97.99, patron - firma Bell Aerospace 
Corporation), iar întâietatea pentru realizarea primului 
aparat individual pentru zbor aparţine astăzi 
americanilor. Totuşi Justin Capră nu se dă bătut şi 
după revenirea în ţară a marelui savant Henri Coandă, 
care îl încurajează şi îl susţine în realizarea proiectelor 
sale, realizează şi experimentează un alt aparat de 
zbor îmbunătăţit, primind în acest scop şi sprijinul 
Întreprinderii de reparaţii a materialului aeronautic de la 
Băneasa. Noul aparat folosea apa oxigenată cu ajutorul 
căreia era realizată propulsia prin disocierea 
perhidrolului în oxigen atomic şi apă, în urma reacției 
rezultând două jeturi de viteză supersonică ce erau 
capabile să învingă forța de gravitație. Cu ajutorul 
acestui aparat Justin Capră se ridică la câţiva metri 
deasupra solului, executând diverse manevre aeriene, 
în august 1968. Din păcate, totul se încheie cu un 
accident în urma căruia inventatorul român îşi 


şi zgomotul de cuplare a releului, 
dar cu toate acestea demarorul nu 
funcţionează, defectul trebuie cău- 
tat în imperfecţiunea stabilirii con- 
tactelor 5 (care pot fi oxidate, de 
exemplu) sau în structura motorului 
electric 8. Localizarea defecţiunii se 
face legând becul în poziţia 82 de 
această dată. 

Acţionând cheia de contact 2, se 
observă becul B2. Dacă el nu se 
aprinde, înseamnă că este imper- 
fect stabilit contactul de putere 5, 
ceea ce impune, ca şi mai înainte, 


înlocuirea sau repararea releului. 
Este posibil însă ca becul B2 să 
se aprindă când se acţionează con- 
tactul 2; simptomul este specific 
periilor uzate sau murdare, colec- 
torului ars sau murdar ori unor 
înfăşurări defecte ale statorului 
(întrerupte sau în scurtcircuit). Este 
posibil ca, la această probă, să se 
audă un huruit continuu, fără ca 
arborele motor să fie antrenat, 
simptomul reprezentând o defecţiu- 
ne mecanică. Aceasta poate avea 
două cauze: ori dantura pinionului 9 


al demarorului este ruptă sau uza- 
tă, ori cea a coroanei volantului 70 - 
situaţie în care cele două piese nu 
mai pot intra în angrenare, impu- 
nându-se înlocuirea reperului -, ori 
roata liberă 77 pe arborele electro- 
motorului nu se mai blochează, 
lipsind de antrenare pinionul dema- 
rorului. Şi în acest caz demarorul 
trebuie demontat de pe motor spre 
a fi reparat. 


MIHAI STRATULAT 


—— ~ 


fracturează câteva oase. Acelaşi lucru îl păţeşte şi 
paraşutistul Vasile Sebe, care s-a ridicat cu acest 
aparat la câţiva metri deasupra solului, fiind filmat de 
Alexandru Stark de la Televiziunea Română. In 
prezent, aparate similare sunt folosite de către 
cosmonauţii de la NASA în antrenamentele efectuate 
înaintea zborurilor în cosmos. 


Lupta continuă 


Lipsurile materiale, accidentele sau piedicile puse 
de guvernanţi nu l-au împiedicat pe Justin Capră să-şi 
continue munca de creaţie. In afara aparatelor de zbor 
individuale mai realizează încă şapte aerodine, cu 
moduri diferite de sustentaţie, 55 de miniturisme (dintre 
care nouă cu propulsie electrică), 12 motorete (şapte 
cu propulsie electrică) la care se adaugă cercetări în 
domeniul fizicii, lucrări de laborator şi dispozitive de 
automatizări, printre care “Sonetă pentru confecţionat 
cuburi şi dispozitiv numărătoare automată” (1967) sau 
“Aparatură pentru determinarea modulului de 
elasticitate statică a Pământului” (1968), realizate la 
Institutul de Cercetări pentru Transporturi. 

O adevărată bijuterie a tehnicii româneşti a fost, la 
vremea respectivă, “Elicopterul individual portativ” 
(1964) cu performanţe tehnice deosebite (vezi tabelul). 


Caracteristicile tehnice ale unora dintre aparatele 
proiectate și construite de Justin Capră 


Virgilius 4000 


La începutul anilor ‘70, fără a renunţa însă definitiv la 
aviaţie, Justin Capră revine la lucruri mai pământeşti 
începând să lucreze la o impresionantă serie de 
miniturisme şi motociclete cu motoare electrice sau cu 
ardere internă. Scopul pe care inventatorul român l-a 
urmărit în mod continuu a fost - după cum a declarat 
revistei Ştiinţă şi tehnică - de a reduce consumul de 
combustibil şi în mod special poluarea realizată în urma 
arderii acestuia. 

“Automobilul - spune Justin Capră -, aşa cum e 
construit, reprezintă un pericol mare ecologic. 
Automobilul viitorului ar trebui să respecte cei trei E, şi 
anume Ecologie, Eficienţă, Economie. Trebuie folosite 
energiile reintegrabile în circuitul natural, de aşa 
manieră ca atmosfera să rămână curată, şi există la noi 
în ţară motoare cu energie moleculară sau cu energie 
electrică, care pot rezolva această problemă.” 

Pasiunea pentru automobile a fost atât de mare 
încât unul dintre primele miniturisme, SOLETA 125 SS 
(1973) a fost construit de către Justin Capră singur, în 
propriul apartament, la mansarda unui bloc, din deşeuri 
de tablă şi roţi primite în dar de la fabrica din Floreşti. 
Când acest automobil a fost gata, inventatorul român a 
constatat cu stupoare că... nu-l poate scoate pe uşă. In 
cele din urmă, cu ajutorul câtorva prieteni, automobilul 


- Sarmis EM-4K 


1. Automobil experimental 5. 
Virgilius 4000 - 1955 
Greutate - 250 kg 
Sarcină utilă - 150 kg 
Viteză maximă - 300 km 


2. Aparat portativ pentru 
zbor individual 
- varianta | - 1958 
Greutate proprie - 12 kg 
Forţă sustentaţie - 100 kg 
Agent motor - alcool şi oxigen 


3. Aparat de zbor individual 
- varianta Il - 1968 
Greutate proprie - 25 kg 
Forţă sustentaţie - 150 kg 
Agent motor - perhidrol 


? 


Elicopter portativ - 1964 8 
Greutate în ordine de zbor - 33 kg 
Sarcină utilă - 100 kg 

Viteză maximă - 97 km/h 

Autonomie - 200 km 


Aerodina DAV - 1970 
Greutate proprie - 300 kg 
Număr de locuri - 2 
Putere motor - 105 CP 
Viteză maximă - 300 km/h 


6. Automobilul electric 
"Sarmis EM - 4K” - 1976 
Greutate proprie - 120 kg 10. SOLARIS 49 - 1993 
Greutate sursă - 120 kg 
Viteză maximă - 60 km/h 
Viteză utilă - 40 km/h 
Autonomie - 60 km 


7. Scuter electric 
"Oroles ES 5" - 1976: 
Greutate proprie - 35 kg 
Greutate sursă - 75 kg 
Autonomie - 90 km 
Viteză croazieră - 27 km/h 
Viteză maximă - 40 km/h 


Crosley 50 - 1980 
Putere - 2 CP 

Viteză - 40 km/h 
Consum - 1,5 l/100km 


9. SOLETA 125 SS - 1973, 
cu îmbunătățiri 1991 
Greutate proprie - 200 kg 
Număr locuri - 2 
Viteză maximă - 75 km/h 
Consum - 3,5 | 


Greutate - 97 kg 

Sarcină maximă - 100 kg 
Viteză maximă - 55 km/h 
Consum - 21/100 km 


11. SOLETA 150 ECO - 1994 
Greutate - 95 kg 
Viteza maximă - 70 km/h 
Consum (60 km/h) - 0,5 /100 km!!! 


12. SOLETA REP - 1994 
Greutate proprie - 345 kg 
Sarcină utilă - 200 kg 
Viteză maximă - 110 km/h 
Consum - 4,5 I 


o ME 


a fost scos pe geam, folosindu-se în acest scop două 
frânghii. SOLETA 125 SS nu poluează deloc, deşi 
foloseşte benzină de CO 75. Secretul său îl constituie 
un depoluator brevetat de inginerul român Constantin 
Costorel. 

In ceea ce priveşte motoretele, “am realizat un 
vehicul în colaborare cu o instituţie militară din Ploieşti, 
unde s-a obţinut, cu două baterii micuţe, o motoretă 
electrică cu 160 km autonomie, ceea ce este destul de 
mult. In general, o motoretă electrică are 40-60 km 
autonomie”. 

Din păcate, din cele 55 de miniturisme şi 12 
motorete realizate, astăzi mai există foarte puţine, 
deoarece, de multe ori, datorită lipsei materialelor, un 
prototip era transformat în următorul. Altele au fost 
făcute cadou prietenilor de către Justin Capră şi, în 
mare parte, urma lor s-a pierdut. 


Se va materializa ceva? 


În ceea ce priveşte aparatele proiectate şi 
construite, “eu m-am ocupat mai mult de lucruri de care 
n-a avut nevoie lumea: aparate de zbor, vehicule mai 
puţin convenţionale... Aşa încât idea ca ele să se 
materializeze în producţia de serie a fost mai puţin 
pregnantă la mine. Eu nu m-am gândit niciodată la 
acest aspect. Eu m-am gândit doar că trebuie să fac. 
Nu m-am gândit ce voi face cu ele în general”. Câtă 
nevoie a avut şi are lumea de lucruri similare celor 
realizate de Justin Capră s-a văzut. Aparatul de zbor 
individual este folosit de cosmonauţii de la NASA în 
antrenamentele lor înaintea zborurilor în cosmos. De 
asemenea, marile firme constructoare de automobile 
investesc miliarde pentru a construi motoare şi 
automobile cât mai economice şi cât mai puţin 
poluante, lucru urmărit şi de inventatorul român de-a 
lungul vieţii. Mai mult chiar, statul american California 
(şi probabil şi alte state îi vor urma în curând exemplul), 
în scopul limitării poluării, a impus firmelor care produc 
şi distribuie automobile în această zonă ca 10% dintre 
automobilele vândute să fie electrice (General Motors a 
investit deja câteva miliarde de dolari pentru realizarea 
unui automobil ecologic). lar în scopul reducerii 
aglomerației din marile oraşe, firmele franceze 
constructoare de automobile, între care Renault şi 
Peugeot, au trecut la realizarea unui miniautomobil (tot 
electric, bineînţeles) care să se poată strecura cu 
uşurinţă în trafic intens sau să-şi poată găsi uşor un loc 
de parcare. Şi când ne gândim că unele dintre 
miniturismele construite de Justin Capră pot efectua o 
rotaţie de 360 de grade în interiorul unui cerc cu 
diametrul de 3 m, utilitatea acestor automobile este 
clară. Lucru demonstrat de interesul stârnit în exterior: 
“O ofertă concretă am avut din partea unor italieni. Era 
pe timpul mineriadelor, oamenii s-au speriat şi mi-au 
spus că vor veni după următoarea revoluţie. Au mai 
fost şi alte firme din Italia, Germania, Belgia, Franţa, 
dar nu s-a realizat nimic. In orice caz, am mare 
încredere în noua administraţie şi sper că se va realiza 
ceva. Am promisiuni chiar din partea preşedintelui ţării, 
care s-a arătat extrem de receptiv la asemenea idei. 
Din păcate, nu cred că va realiza mare lucru pentru că 
este extraordinar de prins cu alte probleme.” O lumină 
în depărtare totuşi există, deoarece Fondul de Investiţii 
GELSOR şi-a arătat interesul pentru fabricarea, la 
început în serie mică, a miniautomobilelor de tip 
SOLETA. 


"Mi-am dat seama că sunt oaia neagră 
pentru că am deranjat niște somnolenţe” 

“Eu nu am făcut decât să-mi urmez destinul. Tot 
ceea ce am realizat s-a datorat cunoscutului transfer de 
informaţie, aşa încât meritul ne aparţine tuturor, iar 
dacă este cineva care cu adevărat merită, acesta este 
Dumnezeu. Clasificările valorice, eu zic că nu sunt 
treaba noastră, ci a istoriei. Implinirile sunt rodul com- 
plexelor, angoaselor, lipsurilor, dorinței de evadare din 
cotidian, cotidian care mi se pare cenuşiu, inert şi ne- 
progresist. Complexul de inferioritate m-a ajutat să-mi 
demonstrez, înainte de a demonstra altora, că se mai 
poate face ceva în această viaţă. Lipsurile şi sărăcia ne 
dau posibilitatea să optimizăm soluţiile. Drumurile pline 
cu flori nu duc la glorie. Conştiinţa este tributară durerii, 
şi, cum spune filozofia populară, «fiecare şut în spate 
reprezintă un pas înainte». Statutul meu nu este 
comod. Este statutul unei dualităţi psihice generatoare 
de neastâmpăr, care a supărat întotdeauna societatea. 
Mi-am dat seama că am fost şi sunt oaia neagră pentru 
că am deranjat nişte somnolenţe. Când cineva încearcă 
să facă ceva, sigur că sunt persiflări, invective, huiduieli 
şi chiar agresări fizice din partea celor în tiparele cărora 
nu mă încadrez. Eu rămân la ideea că tot ceea ce am 
realizat este meritul nostru, al tuturor.” 

” A apărut cartea Marketing de Michael J. 
Baker, editată de ȘTIINȚĂ & TEHNICĂ, o lucrare 
fundamentală în domeniul științelor economice. 
Ea se adresează tuturor acelora care au înțeles 
că a produce nu este egal cu a vinde. Cititorul va 
găsi în paginile ei informațiile care au făcut ca 
această carte să fie cea mai vândută lucrare 
de marketing publicată în Marea Britanie. 


AVIAȚIA DE LUPTĂ 


MiG-21 Lancer 


MiG-21 este un avion de luptă conceput în urmă cu trei decenii în fosta Uniune Sovietică, cam în 
aceeaşi perioadă când americanii proiectau marele său rival, F-16. Amândouă avioanele au 
cunoscut cariere strălucite în fările prosocialiste, respectiv occidentale, fiind construite într-un 
număr foarte mare de exemplare şi variante. 


iG-21 a intrat în serviciul aviaţiei militare 
M române în anii '60. Era vorba la acea vreme 

despre una dintre primele variante ale 
avionului de vânătoare, lipsită de multe dintre 
echipamentele care caracterizează acum orice 
aeronavă de luptă modernă. Ulterior, au fost 
achiziţionate versiuni mai performante ale avionului, ale 
căror calităţi erau considerate superioare în unele 
privințe avioanelor americane F-16, aşa cum se 
comenta, de pildă, în Revue Internationale de Defense 
9/1978. 

Familia versiunilor aparatului MiG-21 a încetat să 
evolueze în anii '80, fiind depăşită de noile versiuni ale 
aparatului american rival. Avionul american a căpătat 
noi valenţe prin instalarea la bord a unor echipamente 
electronice sofisticate cu roiul de a mări capacitatea 
combativă a aparatului. 

În România, avionul MiG-21 nu a fost cunoscut de 
publicul larg până la căderea regimului comunist. În ultimii 
ani această aeronavă militară a fost înconjurată de o 
tristă faimă datorată numărului relativ mare de accidente 
de zbor înregistrate. Cauzele sunt multiple şi printre 
acestea la loc de “cinste” stă numărul mic de ore de zbor 
efectuate anual de piloţii militari români. Autorităţile de 
resort s-au angajat să corecteze această situaţie. 

Pe de altă parte, liderii militari români au căzut de 
acord că versiunile altădată performante ale avionului 
MiG-21, care constituie coloana vertebrală a aviaţiei 
militare române, au pierdut de mult contactul cu ceea ce 
înseamă aviaţie modernă. Or, în condiţiile în care 
bugetul redus al armatei a împiedicat achiziţionarea 
unor tipuri noi de aeronave, iar autorităţile americane au 


o politică restrictivă privind livrarea de tehnică modernă 
țărilor nemembre NATO, s-a decis modernizarea MiG- 
ului în colaborare cu parteneri occidentali. 

A luat astfel contur programul de modernizare, 
denumit iniţial MiG-21-2000, care a beneficiat de 
experienţa specialiştilor români de la societatea 
Aerostar din Bacău în ce priveşte întreţinerea 
avioanelor MiG-21 şi experienţa inginerilor israelieni de 
la societatea Elbit în ce priveşte reechiparea 
aeronavelor vechi cu instalaţii electronice complexe. 
Trebuie să spun că industria aeronautică israeliană, 
altădată inexistentă, a progresat considerabil în ultimul 
deceniu, fiind cunoscute şi apreciate modernizările 
avioanelor occidentale de generaţie veche F-4, F-5, IAI 
Kfir şi altele. 


Lancer la Le Bourget 


Iniţiat în 1993, programul de modernizare a lui MiG- 
21 afectează în principal echipamentele de navigaţie şi 
radiolocaţie şi sistemul de conducere a tirului cu 
rachete. Echipamentele enumerate sunt înlocuite cu 
altele, mult mai performante, care conferă aeronavei 
capacităţi de luptă superioare. Avionul modernizat, 
denumit MiG-21 Lancer, poate folosi pentru lupta 
aeriană mai multe tipuri de rachetă decât vechiul MiG- 
21. În acest sens o serie de amănunte, privind 
capacităţile operaţionale ale noului aparat, au fost 
făcute publice cu ocazia prezentării sale în cadrul 
expoziţiei aeronautice care a avut loc în iunie a.c. la 
Paris-Le Bourget. Cu această ocazie câteva publicaţii 
de specialitate au acordat un interes particular 
programului românesc. Reporterii americani de la 


Aviation Week & Space Technology au obținut chiar 
aprobarea de a vizita halele de producţie ale societăţii 
Aerostar, unde vechile avioane MiG-21 sunt aduse de 
la diferite baze aeriene, sunt dezasamblate, după care 
li se montează noile echipamente şi sunt revopsite. Ne 
vom folosi în continuare de unele detalii relevate de 
articolul publicat de ziariştii americani în urma vizitei lor 
în România. 

Partea imediat vizibilă a modernizării se regăseşte 
la nivelul cabinei de pilotaj. Planşa cu instrumentele de 
bord a fost schimbată în totalitate. În locul zecilor de 
indicatoare electromecanice au fost introduse două 
ecrane plate de circa 10 x 10 cm: unul este color şi 
furnizează informaţii de radionavigaţie şi atitudine de 
zbor, iar celălalt este monocrom şi prezintă informaţii 
folositoare în lupta aeriană. Indicatoarele luminoase de 
avertizare şi comutatoarele, răspândite la avionul vechi 
pe toată planşa de bord, au fost grupate pentru a 
micşora numărul de mişcări pe care le execută pilotul 
în acţionarea acestora. Radioaltimetrul, autopilotul şi 
radiocompasul originale ruseşti au fost păstrate. 

Radiolocatorul original rusesc putea detecta ţinte 


aeriene la o distanţă maximă de circa 20 km. Rachetele 


aer-aer K-13 ruseşti puteau fi lansate la o distanţă 
maximă de 10 km. Acest aspect reprezenta un 
dezavantaj net în faţa avioanelor occidentale care pot 
ataca ţinte aeriene la peste 50 km distanţă. Cu alte 
cuvinte, MiG-21 era lovit de la o distanţă aşa de mare 
încât radiolocatorul avionului nu putea detecta 
atacatorul, deci pilotul nu putea riposta în nici un fel. 
Situaţia a fost exemplificată în câteva rânduri în cursul 
războiului din Golf când ieşirile sporadice ale aparatelor 
MiG-21, aparţinând Irakului, deveneau adevărate 
misiuni sinucigaşe în faţa patrulelor aeriene americane. 

În ceea ce priveşte inventarul forţelor aeriene 
române, cele două escadrile dotate cu avioane 
moderne MiG-29 exploatează performanţele crescute 
ale acelui tip în corelare cu rachetele aer-aer cu ghidaj 


în infraroşu R-60 şi R-73. Era de dorit astfel ca şi MiG- 
21 Lancer să poată beneficia de caracteristicile foarte 


„bune ale acestor rachete, cu atât mai mult cu cât 


capacitatea de autoapărare a lui MiG-21 era limitată de 
manevrabilitatea scăzută a avionului. In plus faţă de 
rachetele ruseşti R-60 şi R-73, Lancer poate utiliza 
rachete de producţie occidentală, ceea ce se doreşte a 
fi un element-cheie în atingerea dezideratului 
interoperabilităţii cu forțele aeriene ale statelor membre 
NATO. Noul radiolocator instalat pe avionul modernizat 
este de fabricaţie israeliană şi poate detecta ţinte 
aeriene la distanţe de până la 80 km, în funcţie de 
mărimea țintei. 

Elementul de noutate pe care îl aduce Lancer, în 
comparaţie cu cele mai moderne avioane americane, 
este vizorul de cască DASH (în engleză Display and 
Sight Helmet). Pe scurt, este vorba despre un sistem 
optic de proiectare a unor informaţii de navigaţie şi 
luptă aeriană pe vizorul căştii de zbor. Având aceste 
informaţii de bază la nivelul privirii, pilotul poate privi în 
afara cabinei şi poate conduce o luptă aeriană fără să 
fie concentrat pe planşa de bord. Redăm, într-o 
traducere aproximativă un citat după unul dintre piloţii 
români participanţi la programul de încercări în zbor al 
avionului: “în vechiul avion, când ridici capul şi priveşti 
afară rişti să pierzi controlul asupra aeronavei (din 
cauza sensibilităţii ridicate a comenzilor - n.a.)”. 

În fotografia din stânga se poate vedea vechea organizare a 
planşei de bord a avionului MiG-21. Este de remarcat mulțimea 
de instrumente indicatoare şi de întrerupătoare, care îngreunau 
pilotarea avionului, mai ales pe timpul acţiunilor de luptă. 

În fotografia din dreapta este prezentată noua planşă de bord 
cu cele două ecrane de afişaj. 

Hangarul de la Aerostar Bacău, unde MiG-21 devine MiG-21 Lancer. 


Folosind sistemul DASH, pilotul poate ochi un avion 
inamic prin simpla orientare a liniei privirii în direcția 
țintei. Nu mai este nevoie, ca înainte, să îndrepți întreg 
avionul către adversar pentru a putea ochi şi lansa 
racheta aer-aer. În acea manevră, avionul urmăritor 
devine vulnerabil pentru un al doilea avion inamic sau 
pentru mijloacele de apărare antiaeriană aflate la sol. 

Manevrabilitatea deosebită a rachetelor aer-aer 
completează manevrabilitatea scăzută a aparatului de 
zbor. Acestea pot fi lansate dintr-o poziţie în care ţinta 
nu se află pe direcţia axului rachetei. 


Interoperabilitate 


Aşa cum s-a arătat, caracteristicile enumerate sunt 
numai câteva dintre numeroasele îmbunătăţiri aduse 
modelului de bază. Există însă şi limitări date de 
configuraţia aeronavei care nu a fost modificată. De 
pildă, îngustimea conului mobil aflat în centrul 
difuzorului de admisiune a aerului în motor împiedică 
instalarea unui radiolocator cu o antenă mai mare. Or, 
se ştie că mărimea antenei radiolocatorului este unul 
dintre factorii determinanţi ai distanţei maxime de 
detectare a țintelor aeriene. Manevrabilitatea despre 
care am amintit mai sus este o altă problemă. 

Cu toate acestea, MiG-21 Lancer este un 
compromis reuşit, care satisface exigenţele 
operaţionale fixate. El se doreşte a fi unul dintre atu- 
urile României în procesul de integrare în structurile 
militare nord-atlantice. Aviatorii militari români pot 
participa acum la manevre comune interţări. Aceasta 
nu numai pentru că avionul are performanţe 
recunoscute, ci şi datorită faptului că aduce un nou 
mod de lucru pentru piloţii români, un mod diferit de 
abordare şi antrenament pentru misiune, care se 
apropie de modelul vestic către care se tinde. 

In prezent, a primă escadrilă de MiG-21 Lancer a 
fost declarată operaţională la baza aeriană din Bacău. 
Aviația militară română urmează să atingă un total de 
110 aparate MiG-21 Lancer în două versiuni: una 
pentru atac la sol cu bombe ghidate şi alta pentru 
interceptare şi luptă aeriană. 

Costul total al programului este de circa 320 
miloane de dolari. Se prefigurează că avioanele 
modernizate vor rămâne în serviciu până în anul 2010, 
când, probabil, că vor fi achiziţionate aeronave de alt 
tip. 

vion 
A de intercep- 

tare al secolului XXI, 
aparatul F-22 LIGHTNING-2 al 
firmei Lockheed a fost proiectat să 
dispună de capacitatea de a 
efectua misiuni de vânătoare 
interceptare, specifice mai ales 
aviaţiei militare americane. 

Acest avion va trebui să asigure su- 
perioritatea aeriană a forţelor aeriene militare 
ale SUA pe care strategii americani o consideră 
condiţia de bază în ducerea războiului. Nu poţi să 
conduci operaţii militare dacă nu stăpâneşti cerul. 
Practica a demonstrat acest lucru mereu şi mereu - 
suţin americanii. 

Forţele aeriene militare consideră deținerea su- 
periorităţii aeriene ca o misiune ofensivă continuă, 
care urmăreşte să zădărnicească orice operaţii aerie- 
ne ostile încă înainte ca acestea să poată afecta for- ! 
tele terestre sau navale proprii, asigurând, în acelaşi 
timp, sprijin aerian tuturor acţiunilor forţelor proprii. 

Menţinerea superiorității aeriene presupune acţiuni 
în adâncimea spaţiului aerian inamic pentru a-l obliga 
pe acesta să acţioneze în afara zonelor unde operează 
forţele proprii pe uscat sau pe mare. 

Comandamentul forţelor aeriene militare ale SUA 
recunoaşte că, astăzi, avionul F-15, principalul avion de 
luptă american destinat asigurării supremaţiei aeriene, 
a fost egalat şi chiar depăşit în performanţe de aparate 
ca SU-27 şi MIG-29. Pe de altă parte, avioanele 
MIRAGE F-1, cu care avioanele F-15 s-au confruntat în 
Golf, au egalat avionul american în materie de 
manevrabilitate, chiar dacă aparatul F-15 este unul din 
cele mai performante din lume în ceea ce priveşte 
aparatura de bord. 

În acest fel, Pentagonul nu a avut altă opţiune decât 
să-i pregătească înlocuirea cu un avion de vânătoare 
superior, conform conceptului ATF (Advanced Tactical 
Fighter), mai mare, mai manevrabi! şi cu posibilităţi de 
mascare pasivă sporite. După cum era şi de aşteptat, F- 
22 prezintă faţă de aparatul F-15 o superioritate netă în 
toate domeniile şi mai ales în cele ale disponibilităţii şi 
mentenabilităţii. 


Manevrabilitatea avionului 


Având în vedere cercetările conduse de forţele 
aeriene militare ale SUA în domeniul manevrabilităţii 

p (cu avioane- 
5 lè X-3 şi F-18 
- HARV), este clar că acest - 
parametru complex rămâne fun- 
damental pentru piloţii ame- 
ricani, iar F-22 răspunde bine 
acestui deziderat. 
ă Astfel a fost sporită importanţa 
Să 7 ampenajului, în special datorită celor 
două derive înclinate la 27°. Voleţii din 
bordul de atac şi eleroanele, cu o mare supra- 
faţă, contribuie la excelenta sa manevrabilitate, 
la fel ca şi aripa uşor încărcată (cu o suprafaţă 
7 de77 m2), al cărui sistem de prindere e îngropat 
/. în fuzelaj pentru o mai bună repartizare a 
eforturilor. 
O altă revoluţie în domeniu o reprezintă sistemul de 


' orientare a jetului reactoarelor, ceea ce permite 


sporirea manevrabilităţii şi a performanţelor la decolare 
şi aterizare. Acest concept a fost experimentat mai 
mulţi ani pe aparatul MTD, un avion F-15 modificat, 
obținându-se rezultate satisfăcătoare. 

Sistemul cu care este dotat avionul F-22 permite 
orientarea jetului cu unghiuri de + 20°. Această capaci- 
tate de deviere a fluxului de aer cald ce părăseşte cele 
două reactoare este utilă pentru că oferă o certă marjă 
de eficacitate a pilotării în regimuri de zbor cu unghiuri 
mari şi viteze mici. Pilotul aparatului poate, de aseme- 
nea, să efectueze manevre bruşte, irealizabile cu alte 
avioane şi astfel să evite o poziţie dezavantajoasă sau 
să se plaseze în poziţie de atac, în special în lupta ae- 
riană apropiată. 

În decembrie 1990 piloţii de încercare ai firmei 
Lockheed au constatat că, folosind orientatoarele de 
jet, pilotarea, care altfel devenea practic ineficientă la 
unghiuri de cabraj de 50°, şi-a conservat eficienţa până 
la unghiuri de 60°. 

Potrivit responsabililor programului de testare, 
sistemul orientatoarelor de jet permite obţinerea unei 
viteze de ruliu de 100“/s, iar de tangaj de 60°/s la un- 
ghiuri de incidenţă mari. 


Mascarea avionului 


În construcţia avionului F-22 a fost urmărită materia- 
lizarea principiului “first look, first kill”, aceasta însem- 
nând că aparatul trebuie să poată lovi ţinta înainte de a 
fi observat de aceasta. În acest scop s-a acţionat pe 


si 
două direcţii: ameliorarea mascării pasive pentru a mic- 


şora posibilitatea de a fi detectat de radiolocatoarele 
adverse şi ridicarea performanţelor sistemelor de cer- 
cetare, care să permită avionului F-22 să descopere 
primul prezenţa inamicului. 

În ceea ce priveşte gradul superior de mascare 
pasivă, se poate spune că firma Lockheed s-a 
specializat în acest domeniu. Datorită experienţei 
câştigate cu avionul “stealth” F-117, celebrul birou de 
studii ultrasecrete, supranumit “SRUNK WORKS”, 
condus de Ben Rich, a folosit un număr însemnat de 
reţete care şi-au dovedit valabilitatea. Aceste secrete 
de fabricaţie sunt în prezent parţial cunoscute. Este 
vorba de dispunerea armamentului în interiorul 
fuzelajului (2 rachete SIDEWINDER AIM-9, 4 rachete 
AMRAAM, 1 tun de calibru 20 mm), prize de admisiune 
a aerului protejate, înveliş antiradiolocaţie fără 
asperităţi, îmbinări în dinţi de ferăstrău pentru diferitele 
capace şi trape de vizitare, precum şi o geometrie 
fațetată. Această tehnologie, în care toate planurile şi 
muchiile fuzelajului sunt paralele, permite reflexia 
undelor electromagnetice în direcţii inaccesibile 
radiolocatorului care le-a emis. 

În afara geometriei avionului, folosirea cvasi- 
generalizată a materialelor absorbante de radiaţii 
electromagnetice contribuie la micşorarea amprentei de 
radiolocaţie. Materialele termodure, termoplaste 
reprezintă 40% din masa structurii avionului. Alt factor 
care sporeşte indicii de mascare pasivă îl reprezintă re- 
ducerea emisiei de căldură şi de radiaţii în infraroşu, de 
unde şi condiţia pusă de forţele aeriene militare ale 
SUA pentru aparat, de a putea atinge o viteză de 1,4- 
1,5 Mach, fără folosirea postcombustiei. 

Această condiţie a fost îndeplinită printr-o aripă 
special construită şi un motor foarte performant. Este 
vorba de aripa adaptativă concepută de firma Boeing, 
specializată în acest domeniu. Firma a realizat noile 
aripi ale avionului A-6 şi răspunde de programul MAW 
(aripă adaptată la misiune), care constă în construcţia 
unei aripi optimizate pentru fiecare fază a zborului. 
Aripa este prevăzută cu voleţi în bordurile de atac şi de 
fugă, care ocupă toată lungimea planului. 

În timpul încercărilor în zbor, avionul a atins viteza 
de 1,4 Mach cu motorul F-119 al firmei Pratt & Whitney, 
ales deocamdată pentru a propulsa avioanele de serie, 
motor cu o tracţiune de 15-16 tf. Spre deosebire de 
rivalul său, motorul F-120 al firmei General Electric, 
motorul F-119 are un ciclu termodinamic clasic şi nu un 
ciclu variabil, dar deţine aceleaşi avantaje tehnologice 
în ceea ce priveşte etajele compresoarelor sau 
materialele turbinelor de joasă şi înaltă presiune, 
monoetajate şi contrarotative. 

O altă calitate a aparatului F-22 constă în 
posibilitatea sa de a fi utilizat ca avion de vânătoare 
ambarcat. Ca urmare, marina militară americană a 
constituit, împreună cu aviația militară americană, un 
comitet de evaluare, având în vedere că şi în marină 
este necesară înlocuirea aparatului F-14 cu un avion 
avansat. Cu acest prilej a ieşit în evidenţă faptul că 
F-22 pare a fi avionul cel mai potrivit, ţinând cont de 
capacitatea lui de a evolua şi la viteze mici, precum şi 
de a decola şi ateriza pe portavioane. 

Firma Lockheed estimează că un aparat NATF 

(avion avansat de vânătoare tactică ambarcat) va fi un 
avion mai greu decât F-22, păstrând totuşi 80% din 
concepția variantei de bază a avionului realizat pentru 
forţele aeriene militare ale SUA. 


Avionica 


Înainte de primele zboruri ale prototipurilor, o primă 
fază de demonstraţie şi încercări cu o durată de 52 de 
luni a debutat cu o analiză a sistemelor şi aparaturii 
electronice de bord. Este vorba de o avionică înalt 
integrată, bazată pe tehnologia VHSIC (circuite foarte 
înalte integrate de foarte mare viteză), cu magistrale de 
date de mare viteză, cu fibre optice, antene 
multifuncţionale tip reţea sincronizată în fază, dispuse în 
învelişul exterior multistrat al avionului în tehnologia 
“smart skin”, sisteme expert rulate pe calculatoarele avio- 
nului (“calculator cu aripi”), concentratoare de informaţii 
şi programe în limbaj ADA cu mai mult de 800 000 linii 
de cod. Toate aceste subsisteme sunt reunite în cadrul 
sistemelor INEWS (sistem integrat de luptă electronică) 
şi ICNIA (sistem integrat de transmisiuni, navigaţie şi 
identificare). Incercarea acestor sisteme a avut loc la 
bordul unui laborator aerian B-757 al firmei Boeing. 

Întrebuinţarea sistemului ICNIA permite ca funcţii ale 
emisiei, recepţiei şi prelucrării diferitelor semnale 
electromagnetice, precum amplificarea în radiofrecvenţă 
a semnalelor, heterodinarea, amplificarea în frecvenţă 
intermediară, demodularea şi prelucrarea semnalelor în 
frecvenţă audio, să se realizeze în comun cu scheme 
superperformante şi nu separat în cadrul sistemelor de 
navigaţie, transmisiuni sau cercetare. 

Specialiştii militari subliniază că sistemul ICNIA poate 
să înlocuiască până la 16 mijloace şi sisteme 
radiotehnice clasice. 

Astfel, el va îngloba funcţiile sistemului de distribuţie 
a informaţiilor tactice IDITS, ale sistemului de navigaţie 
prin sateliți NAVSTAR, ale sistemului AFSATCOM de . 
transmisiuni prin sateliți al forțelor aeriene militare ale 
SUA, ale sistemului HAVE QUICK de protecţie la bruiaj 
pe unde ultrăscurte, ale sistemului ILSA/OR de aterizare 
după instrumente, ale sistemului TACS de prevenire a 
catastrofelor aeriene, ale sistemului de recunoaştere 
“amic-inamic” IFF-Mk15, ale sistemului TACAN de 
navigaţie tactică. 

Una din calităţile cele mai importante ale sistemului 
va fi înalta sa fiabilitate care este asigurată printre altele 
şi de tehnologia “smart skin”, conform căreia în învelişul 
inteligent al avionului sunt dispuse, în afara circuitelor 
pentru frecvenţe foarte înalte, şi circuite pentru comanda 
elementelor, pentru controlul stării tehnice şi 
diagnosticare. Această tehnologie permite ca în cazul 


Motorul F-119 produs de firma Pratt & Withney. 


F-22 - FIŞA TEHNICA 

18,9 m 

13,5 m 
41m. 


e lungimea 

e anvergura 

e înălțimea 

e forţa de tracţiune 
a motoarelor 

e raza de acţiune 

e plafonul de zbor 

e greutatea (gol) 

e greutatea (complet echipat 
şi 70% carburant) 


e greutatea combustibilului 
(în interior) 


e viteza 


2 x 155 KN 
+ 800 km 
15 240 m 

10 t 


24t 


10t 
2 Mach 


apariției unei avarii mai simple, afectarea caracteristicilor 
generale să fie compensată prin program, prin schim- 
barea algoritmului de comandă, iar în cazul defectării 
unui număr mai mare de elemente prin schimbarea algo- 
ritmului de excitare a aperturii, obținându-se astfel utili- 
zarea optimă a elementelor rămase în funcțiune. 
Aceasta constituie un exemplu de utilizare a unuia dintre 
sistemele expert. 

Sistemul integrat de luptă electronică INEWS este 
realizat pe principii similare cu cele ale sistemului ICNIA 
şi funcționează preponderent pasiv, conform tehnologiei 
“stealth”. Sesizoarele pasive detectează emisiunile radar 
ostile, semnalele radio de transmisiuni, energia din 

spectrul ultraviolet de la motoarele cu reacție aimn avio să 
nelor, radiațiile infraroşii de la motoare şi de la supra- 
feţele încălzite, datorită frecării cu aerul, ale avioanelor şi 
rachetelor. 

Diferitele tipuri de sesizoare şi procesoarele de 
semnal asigură, împreună, o analiză veridică a 
amenințărilor. Sesizoarele în infraroşu, de exemplu, 
sunt precise în rezoluţia spaţială, dar dau puţine 
informaţii privind tipul amenințării. Sesizoarele radio se 
comportă invers, integrând datele de la ambele tipuri 
de sesizoare, sistemul de procesoare poate genera o 
imagine corelată amenințărilor pe baza analizei 
multispectrale a semnalelor de la varietatea de 
sesizoare. 

Sistemul poate regla precizia unui sesizor pe baza 
datelor furnizate de alt sesizor. De exemplu, un 
radiolocator de urmărire poate îndrepta un sesizor în 
infraroşu spre un avion cu reacţie care, evident, emite 
şi căldură. Analizele multispectrale asigură precizarea 
timpurie a naturii amenințărilor. 

Legătura între pilot şi complexul electronic de la 
bord se realizează prin sistemul de indicare şi 
conducere cu indicatoare multifuncţionale tip display pe 
care sunt afişate informaţiile necesare pilotării 
(sistemul de afişare a informaţiilor despre relief ITARS, 
sistemul de planificare a misiunilor strategice şi tactice 
STAMPS şi altele). 

Indicatoarele sunt de tipul cu cristale lichide şi 
asigură un contrast şi o capacitate de rezoluţie de trei 
ori superioare celor cu tub catodic. Astfel, un indicator 
de 20 x 20.cm, cu cristale lichide, asigură o rezoluţie 
de 640 x 640 linii. În plus, pilotul are un indicator pe 
cască (HUD - Head Up Display) pe care sunt afişate 
situaţia tactică şi starea principalelor sisteme de bord 
ale avionului, reducând influenţa încărcăturii 
informaţionale asupra pilotului. 

Preţul de producţie al unui aparat este de aproxima- 


tiv 60 milioane dolari. 


Comandor dr. ing. NECULAI FUDULU 


CLUBUL INVENTATORILOR 


Dan Sobol, Str. Toth Şandor nr. 2, ap. 9, Arad, 
2900, ne-a trimis o listă cu o serie de invenţii 
pentru care solicită sprijin financiar. Din păcate, 
lista este relativ lungă şi am fost nevoiţi să 
selectăm ceea ce ni s-a părut mai interesant. Este 
vorba de o tehnologie pentru prelucrarea şi 
reciclarea deşeurilor şi un sistem complex pentru 
antrenarea bicicletelor. 


Mulţumim acelora care ne-au trimis cereri de 
înscriere pentru Salonul Ingeniozităţii. Cei care nu 
au făcut-o până acum pot expedia scrisorile până la 
sfârşitul lunii august.- Vom reveni cu detalii 
suplimentare. 


UN RENDEZ-VOUS ORBITAL CE 
BENEFICIAZĂ DE LOGICA FUZZY! 


clasice, noţiunea de SOFT-COMPUTING (SC), 
de fapt un instrument de lucru al inteligenţei 
artificiale (IA), a fost introdusă de specialistul american 
Lotfi Zadeh, de la Universitatea din California 
(Berkeley). SC descrie matematic câteva noi modalităţi 
de calcul, ce exploatează tolerarea impreciziei şi a 
incertitudinii în anumite probleme ale lumii reale, spre a 
obţine, în final, soluţii robuste şi având continuitate. 
Dispunând de un potenţial ridicat de soluţionare a 
unor probleme complexe cu sisteme de elemente 
incerte, SC are la bază principiul complexităţii: cu cât 
un sistem tehnic îşi amplifică complexitatea, cu atât se 
reduce capacitatea de a-i prelimina reacţiile (evoluţia), 
iar aceasta se dezvoltă până când este atinsă o limită 
de la care precizia şi relevanţa aproape se exclud 
reciproc. 
Principalele componente ale SC sunt: calculul 
neuronal, logica fuzzy şi algoritmii genetici. introdusă în 

LOGICA FUZZY 


Atunci când lucrăm cu calculatorul suntem obiş- 
nuiţi să împărţim enunţurile în "adevărate" sau "false". 
Acesta este rezultatul logicii booleene care lucrează 
numai cu două valori de adevăr. Pe de altă parte, în 
lumea reală, întâlnim adesea enunţuri care au valori 
de adevăr intermediare, situate undeva între adevărat 
şi fals. Dacă nu ar fi aşa, atunci, de exemplu, un stu- 
dent nu ar putea obţine la examen decât una din 
două note care să reprezinte promovarea sau "pica- 
rea" lui. În acelaşi timp, noi, oamenii, înţelegem foarte 
bine expresii de tipul "se pare că mâine vremea va fi 
destul de bună pentru ca, în jurul orei 11, să putem 
ieşi în câmp cu majoritatea maşinilor”. Dacă analizăm 
această propoziţie, din punctul de vedere al calcula- 
torului, ne vom izbi de dificultăţi serioase. Ce înseam- 


MOTOR —> Temperatură 
—p Oxigen (%) 


Cantitate de combustibil 


SISTEM DE COMANDĂ 
Reguli de tipul: dacă X este A 
şi Y este B, atunci Z este C. 


1965 de L. Zadeh - an în care regretatul academician 
Moisil a avut preocupări şi publicaţii similare -, logica 
fuzzy, instrument de studiu al fenomenelor cu 
incertitudini şi imprecizii, se bazează şi lucrează cu 
concepte matematice, ca grupurile fuzzy, funcţiile de 
apartenenţă, posibilităţile. Chiar şi noţiunea de grup în 
logica fuzzy implică o tranziţie treptată de la “a 
aparţine” spre “a nu aparţine” acelui grup. Logica fuzzy 
se foloseşte utilizând tabele de calcul, programe de 
calculator şi chiar... coprocesoare fuzzy! 

Grupurile aparţinând logicii fuzzy pot fi utilizate spre 
a reprezenta condiţii ambigue, vagi sau imprecise; 
acestea sunt definite prin funcţii continue de la un aşa- 
numit “grup genera!” către un interval unitar, 
generalizând astfel noţiunea de funcţie caracteristică 
grupului. Acest concept permite evaluarea gradului în 
care este satisfăcută o condiţie sau o formulare dată. In 
acest fel, operând în principal cu diferite incertitudini şi 
nu cu probabilităţi, logica fuzzy are capacitatea de a 

nă "vreme destul de bună”, "în jurul orei 11" sau "ma- 
joritatea maşinilor"? Aşa cum menţionam mai înainte, 
limbajele de programare clasice, pentru a putea 
prelucra informaţii, au nevoie de date precise. Cele 
de mai sus au un înalt grad de ambiguitate. 

Să luăm cazul unui motor rachetă comandat de 
către un calculator. În cazul utilizării logicii fuzzy vom 
avea nevoie de un sistem de reguli care s-ar putea 
exprima astfel: "dacă procentul de oxigen este 
crescut şi temperatura scăzută, atunci trebuie să 
crească uşor cantitatea de combustibil”, "dacă 
procentul de oxigen este scăzut şi temperatura este 
crescută, atunci trebuie să se diminueze drastic 
cantitatea de combustibil” etc. Din câte aţi observat, 
regulile noastre conţin elementele unei logici fuzzy: să 
creacă uşor, reducere drastică etc. Dacă am fi aplicat 
un program bazat pe logica booleană, ar fi fost 
necesară stabilirea riguroasă a legăturii dintre 
parametrii de intrare şi de ieşire (procent de oxigen, 
cantitate de combustibil, temperatură). Am fi fost 
nevoiţi să definim cu exactitate comportamentul 
sistemului atunci când modificăm anumite mărimi. 
Aceasta duce la consumarea de timp de calcul şi 
impune utilizarea unor echipamente foarte perfor- 
mante. De fapt, cel mai supărător dezavantaj este 
primul din cele de mai sus. În mod normal, sistemul 
trebuie să reacționeze foarte rapid în momentul 
apariţei unei perturbații. Avantajul logicii fuzzy constă 
tocmai în simplificarea algoritmilor de calcul şi deci în 
scurtarea timpului de "decizie". Practic, programul va 
fi capabil să "înveţe" din propria sa funcţionare sau 
direct de la un operator uman, analizând efectele 
variațiilor mărimilor controlate. (C.R.) 


permite implementarea la sistemele automate a unor 
strategii de control “învăţate” de la operatorul uman, în 
vederea soluționării unor probleme “prinse” în sisteme 
neliniare complexe. Deci logica fuzzy operează cu 
diverse feluri de incertitudini şi nu cu probabilităţi (care 
prelimină eventualitatea că un oarecare fapt sau 
element ar aparţine unui grup, în timp ce logica fuzzy 
evaluează măsura în care un anume element aparţine 
grupului). Ca urmare, ea se ocupă cu evaluările 
gradelor la care au apărut anumite condiţii, spre deo- 
sebire de anticipație, care prelimină dacă aceste 
condiţii vor apărea sau nu. 

Logica fuzzy are multe aplicaţii în diverse domenii 
ale ştiinţei şi tehnicii. Una dintre aplicaţii a fost asigu- 
rarea modelării în vederea realizării, la Centrul de cer- 
cetări spaţiale Johnson al NASA, a unui ansamblu au- 
tomat de control cu 6 grade de libertate - respectiv pen- 
tru mişcări de translație şi rotaţie -, integrat în simu- 
latorul operaţiilor de apropiere a navetei spaţiale. Ulte- 
rior, agregatului i s-a dezvoltat capacitatea de a 

“învăţa”, prin implementarea unui sistem tip rețea neu- 
ronală, realizat de Centrul de cercetări AMES al NASA, 
în scopul autoadaptării acestuia la apariţia de situaţii 
noi. Metoda a fost, de asemenea, extinsă la controller- 
ul destinat să minimalizeze diferenţele sesizabile de 
astronauții navetelor spaţiale, atunci când aceştia se 
antrenează pe un aparat-laborator GULFSTREAM-II. 

O altă aplicaţie a logicii fuzzy a fost realizarea unui 
automat fuzzy de control pentru remorcarea în spaţiu. 
(În urmă cu puţini ani, naveta spaţială a fost implicată 
în cercetări ştiinţifice aferente lansării şi testării unui 
satelit italian remorcat printr-un cablu de navetă.) În 
testele preliminare, prototipul sistemului de control 
fuzzy s-a dovedit mai eficient decât sistemul de control 
clasic conceput în 1992. De menţionat că dinamica 
sistemului de remorcare spaţială este complexă şi 
neliniară, multe aspecte urmând a fi depăşite prin 
soluţionare doar după ce a fost atins un grad înalt de 
automatizare, fapt care a şi făcut ca oficialităţile NASA 
să nu accepte colaborarea, un anumit timp, cu cele 
italiene. Folosind controlul fuzzy, mărimea erorii la 
începutul operaţiei de recuperare a unui cablu de 
remorcare de 20 km a fost de 2 m, aceasta 
descrescând la finele operaţiei la sub 1 m! Modelul a 


fost dezvoltat pentru cazul când cablul de remorcare ar 
căpăta o mişcare de oscilație ca o frânghie cu care se 
“sare coarda”! In acest caz a trebuit să fie folosit un 
sistem de control hibrid de tip reţea neuronală - logică 
fuzzy, apt să recunoască şi să controleze fenomenul. 

O aplicaţie interesantă a constituit-o elaborarea 
automatului de controlare a unghiurilor unei camere de 
luat vederi destinată să supravegheze mijloacele 
mobile ce evoluează în imediata vecinătate a staţiei 
spaţiale internaţionale. 

In condiţiile în care durata comunicaţiei dintre 
staţiile de pe Pământ şi un vehicul de pe Marte este de 
aproximativ 20 de minute, controlul prin telerobotică al 
automatelor care evoluează pe solul marțian este 
evident prea lent pentru a preîntâmpina un posibil 
accident. In activitatea de deplasare şi supraveghere 
sau colectare de mostre de rocă marțiană din sol, 
apare ca absolut necesar un automat de control fuzzy, 
aproape singurul care poate elimina pericolul ciocnirilor 
menţionate şi evitarea răsturnărilor ca urmare a 
deplasării prin zone prea abrupte; aceasta s-a 
demonstrat prin simulări în zone terestre alese ca fiind 
accidentate - similare celor ce se întâlnesc pe Marte - 
pentru simularea roboților autopropulsaţi, chiar atunci 
când aceştia sunt dotați cu senzori cu laser şi camere 
de luat vederi panoramice. 

Cu satisfacția că alături de preocupările strict 
matematice avute de fostul academician Moisil în 
domeniul logicilor neconveţionale, încă un specialist 
român, ing. Silviu Ioniţă, a aplicat logica fuzzy pentru 
problema dirijării vectorilor purtători contra unor ţinte 
rapide, ne rezervăm dreptul de a reveni, în alt articol, 
asupra unor aplicaţii aerospaţiale ale reţelelor 
neuronale şi ale algoritmilor genetici. 


Prof. FLORIN ZĂGĂNESCU, 
membru al Academiei Internaţionale de 
Astronautică 

OVIDIU-RADU POSTU, Bd Alexandru cel Bun nr. 
37, bl. E2, sc. A, et. 7, ap. 4, laşi, 6600, doreşte să 
afle de unde ar putea achiziţiona subansambluri 
pentru instrumente astronomice (oglinzi, lentile etc.). 


DOINA BULDUR, Str. 1 Decembrie 1918, bl. 105, 
sc. 1, et. 10, ap. 65, Petroşani, 2675, jud. Hunedoara 
doreşte, la rândul ei, să afle de unde şi-ar putea 
procura instrumente astronomice. 


Din păcate, din câte ştim, la noi nu există o rejea 
de comercializare a instrumentelor necesare 
astronomilor amatori. Pe de altă parte, avem informaţii 
că în țară există o puternică rețea de astronomi 
amatori. Poate că din rândul lor se va găsi cineva care 
să-i ajute pe corespondenți noştri. 

În altă ordine de idei, rugăm astrocluburile din țară 
să ne transmită adresa lor pentru a o publica în re- 
vistă. Credem că există numeroşi tineri pasionaţi de 
astronomie care ar fi interesaţi de asemenea infor- 
maţii. Oricum în numerele din toamnă vom încerca să 
publicăm materiale dedicate acestui subiect. 


Obiecte cerești care se apropie 
periculos de mult de noi 


interes aparte pentru pământeni. Până acum au 

fost identificate 7 041 de astfel de corpuri. Noile 
descoperiri ne permit să ne formăm în fond o nouă imagine 
asupra familiei din care facem parte - Sistemul Solar. 

In mintea noastră, Sistemul Solar este un Soare galben 
înconjurat de nouă planete ce se deplasează liniştit pe or- 
bita proprie: un fel de oală cu lapte cald! Cât de naivi am 
putea fi să ne imaginăm aşa ceva! 

Realitatea este că planeta noastră se învârteşte într-o lu- 
me agitată, plină de deşeuri, ce se schimbă de la un 
moment la altul. Milioane de pietre aleargă între Marte şi 
Jupiter, prin centura principală de asteroizi. Perturbate din 
drumul lor, ele părăsesc uneori această centură, antrenân- 
du-se pe o lungă orbită spre interiorul Sistemului Solar, 
uneori cu viteze de până la 46 000 km/h. Ele zboară în toate 
direcţiile. Unele ajung chiar până aproape de Lună. 

Alte corpuri care se apropie de noi sunt cometele - le- 
gendarele “purtătoare ale dezastrelor”. Miliarde de comete 
se află într-un uriaş rezervor, numit Norul lui Oort, ce înve- 
leşte ca o sferă Sistemul Solar. Undele mareice sau gra- 
vitaţionale galactice ale unei stele aflate în apropiere împing 
uneori câte o cometă spre Soare. Bulgăre de gheaţă şi praf, 
cometa capătă o viteză uriaşă pe măsură ce cade spre el. 
Dacă nu întâlneşte nimic în cale, trece de Soare şi revine, 
ca un bumerang, acasă. Cometa poate să nu mai reapară 
pe cerul nostru decenii sau chiar secole sau chiar niciodată. 

Doar câteva zeci de observatori profesionişti din lume 
urmăresc aceste stranii roci sau bulgări de gheaţă. Într-ade- 
văr, pare lipsit de interes ce se întâmplă în Sistemul Solar 
atât timp cât supertelescoapele scrutează îndepărtatele 
galaxii, pătrunzând astfel marele mister al Universului. lar 
cei care privesc totuşi “aproape” urmăresc cel-mult stelele. 

Asteroizii şi cometele pot fi considerate ca nişte banale 
deşeuri rămase în urma formării stelelor şi planetelor. Ştiinţa 
nu oferă nici glorie şi nici destui bani pentru a explora 
acest... “gunoi”, vechi de 4,5 miliarde de ani. 

Şi totuşi cei ce le studiază cred că aceste relicve ale 
- începutului Sistemului Solar fac parte din cronica originilor 
cereşti. Din dârele slabe de lumină de pe întunericul cerului, 
astronomii reuşesc să determine dimensiunile şi formele 
asteroizilor şi să înţeleagă că pietrele ce rămân de pe urma 
marilor asteroizi sunt rezultatul unor... ciocniri cosmice. 

Nu putem aprecia exact consecinţele unei ciocniri 
uriaşe. Singurul caz de moarte datorită căderii unui meteorit 
s-a întâmplat în Egipt. Victima a fost un câine. În 1954 o 
piatră de 3,5 kg a căzut... într-o sufragerie din Alabama! 

In dimineaţa zilei de 30 iunie 1908 un foc imens a 
traversat cerul deasupra zonei centrale a Siberiei, a format 
un nor de cenuşă la peste 6 000 m deasupra unei zone 
izolate a râului Tungusk. Şocul a fost simţit la-peste 100 km 
distanţă. Explozia şi focul au distrus o pădure imensă. Unda 
de şoc a făcut înconjurul globului de două ori. Cerul s-a 
luminat până la Londra. Explozia a avut o forţă de 12 
megatone de TNT, adică de 800 de ori mai puternică decât 
bomba atomică care a căzut peste Hiroshima. Cauza 
probabilă: un corp ceresc cu diametrul cam cât un teren de 
fotbal. Unii astronomi cred că explozia de la Tungusk ar fi 


Pa icile planete (sau asteroizii) continuă să prezinte un 


fost provocată de o cometă, care s-ar fi evaporat în drumul 
ei prin atmosfera terestră. Ceea ce a ajuns pe Pământ a fost 
marea undă de şoc a trecerii ei. 

În 1980 un grup de savanţi de la Berkeley, condus de un 
laureat al Premiului Nobel, Luis Alvarez, a propus o teorie 
uluitoare pentru dispariţia speciilor: dispariţia dinozaurilor nu 
s-a datorat evoluţiei darwiniene, ci unui bolid care s-a strivit 
de Pământ. In acel moment s-a împrăștiat o imensă can- 
titate de praf, blocând lumina solară. larna a pus stăpânire 
pe planetă. Cel puţin jumătate din plante şi animale au pierit. 

Astronomii au fost de-a dreptul şocaţi de ipoteza pre- 
miantului Nobel de la Berkeley şi a fiului său Walter, geolog. 
Nici nu era greu pentru un astronom să recunoască, măcar 
intuitiv, că aici e ceva. Priviţi doar craterele de pe Lună sau 
de pe planete şi imaginaţi-vă imediat că ceva asemănător 
s-a întâmplat şi pe Pământ. 

Astronomii îşi mai dispută încă dimensiunea corpului 
ceresc care a dus la dispariţia dinozaurilor, dar ei cad de 
acord în general asupra faptului că a fost un asteroid sau o 
cometă. Când paleontologii încă mai stăteau pe gânduri, as- 
tronomii realizaseră deja remarcabilele lor implicaţii: 

Dacă ciocnirile dintre corpurile cereşti provoacă extincţii 
periodice - stingând o epocă şi permiţând apariţia alteia mai 
viguroase -, suntem oare ameninţaţi şi noi? Nu cumva 
suntem capabili să ne salvăm singuri? 

S-a realizat că suntem vulnerabili. Noi suntem primii 
care putem vedea cataclismele care au avut loc în trecut. 
Cum vom reacţiona însă la posibilele cataclisme ale 
viitorului? Vom aprofunda oare cunoştinţele noastre asupra 
forţelor primordiale, violente? Sau ne vom lupta cu ele? 

La solicitarea Congresului SUA, NASA a dezvoltat o 
strategie de protejare a planetei de o coliziune cosmică. 
Zeci de oameni de ştiinţă au pierdut luni de zile pentru a 
lămuri agenţiile spaţiale că asteroizii trebuie detectaţi şi 
interceptaţi. “Războiul stelelor” a căpătat un alt sens! Aşa au 
putut fi demarate primele programe NASA (1981), 
continuate ulterior de Spacewatcht, NEAT şi LINEAR: ele 
trebuie să stabilească ce avem de făcut dacă se apropie 
prea mult de noi un asteroid sau o cometă. 

In momentul în care se anunţă descoperirea unui nou 
asteroid, toate telescoapele sunt imediat îndreptate spre el 
pentru a-i stabili poziţia, viteza şi data de întoarcere, înainte 
de a-l pierde din nou. 

Au fost identificate astfel 36 de obiecte transneptuniene, 
ceea ce dovedeşte că presupusa centură a lui Kuiper (sau 
centura Edgeworth-Kuiper) - de obiecte situate la distanţa la 
care se află Pluton sau dincolo de el - este o realitate. Este 
interesant de amintit că circa 30-40% din aceste obiecte au 
orbite asemănătoare cu a lui Pluton, apropiindu-se sau chiar 
intersectând orbita lui Neptun la periheliu, fără nici o 
posibilitate de a-l întâlni. Doarece toate obiectele 
descoperite în centura lui Kuiper sunt prea slabe pentru a fi 
uşor de observat (au magnitudinea de 22-24), mai avem de 
cercetat mult în acest domeniu până să tragem concluzii 
certe. S-a găsit chiar şi un nume pentru aceste obiecte atât 
de periferice: Plutini (sau Plutinos). 

Cometa Shoemaker-Levy 9 s-a rupt în 24 de fragmente 
în timpul apropierii de Jupiter, în iulie 1992; doi ani mai 

târziu bucăţile au căzut una după alta pe giganta planetă. 
Evenimentul, atât de spectaculos şi de rar, a dus la o nouă 
concepţie asupra structurii nucleului cometar. 

Trebuie să amintim şi cele două obiecte misterioase, 
1996 N2 şi 1996 PW. 

Cometa Elst-Pizzaro (P/1996 N2) este activă, dar cu o 
orbită care pare a o trece mai degrabă printre obiectele din 
centura principală de asterozi, în timp ce asteroidul 1996 
PW nu este activ şi are o orbită de tip cometar aproape 
parabolică. Este clar: linia de demarcaţie între asteroizi şi 
comete nu mai poate fi trasă. 

Trebuie să remarcăm că numărul amatorilor ce des- 
coperă comete este din ce în ce mai mare: în ultimii trei ani 
au fost consemnate 13 descoperiri făcute de amatori în ra- 
port cu 14 făcute de profesionişti. In realitate, deosebirea 
dintre cele două categorii este lipsită de sens, atât timp cât 
există amatori mult mai bine echipați decât profesioniștii, în 
special în Japonia. 

Să reamintim că în ultimii ani două descoperiri vizuale 
au fost excepţional de luminoase (amândouă făcute de 
amatori). Prima dintre ele, C/1995 01 (Hale-Bopp), a trecut 
prin periheliu la 1 aprilie şi a fost excepţional de strălucitoare 
pentru distanţa heliocentrică la care s-a aflat (avea 
magnitudinea 10 când era la 7 UA de Soare). Ea a fost 
observată pentru prima oară vizual în iunie 1996, adică 
nouă luni înainte de trecerea ei prin periheliu. 

Cea de-a doua cometă, C/1996 B2 (Hyakutake), a fost 
descoperită când avea magnitudinea 11, dar s-a apropiat 
rapid de Pământ în drumul ei spre periheliu, prezentând 
astfel un minunat show cosmic observatorilor din emisfera 
nordică în ultima săptămână din martie 1996. 

Observarea sateliților naturali ai planetelor continuă să 
fie focalizată pe sistemele jovian şi saturnian - poate şi din 
cauza misiunilor spaţiale Galileo şi Cassini, care observă 
sau vor observa aceste obiecte “la faţa locului”. 

Până acum au fost descoperite 378 de obiecte apropiate 
de Pământ - NEO (Near Earth Objects). Deoarece în 
această categorie intră obiectele care au distanţa la 
periheliu de circa 1,2 UA, iar unele dintre ele sunt prea mici 
pentru a putea constitui vreun pericol chiar dacă ar cădea 
pe Pământ, este util să definim o subgrupă de asteroizi 
periculoşi cu magnitudinea absolută mai mică de 22,0 şi 
care se pot apropia la mai puţin de 0,05 UA de Pământ. 

În această categorie se află 91 de obiecte. Cele mai 
interesante par a fi 1995 CR şi 1996 JA1, care s-au aflat la 
cea mai mică distanţă de Soare cunoscută vreodată (0,12 
UA) şi de Pământ (0,003 UA). 

Studiul craterelor ne arată că Pământul ar primi câte un 
vizitator nepoftit cam între 300 000 până la 1 milion de ani. 
Riscul nu este deci prea mare ca să ne strice somnul! De 


Luis Alvarez şi fiul său Walter. 


Spectacolul nocturn al unei eventuale pătrunderi în atmosfera 
terestră a unei comete. 


remarcat este însă contrastul dintre posibilitatea unui 
cataclism şi simplitatea soluţiei: deturnarea obiectului 
cosmic de pe orbita ce l-ar putea aduce pe Pământ sau 
distrugerea obiectului în spaţiu. 

Este clar: oamenii de ştiinţă sunt foarte preocupaţi de ce 
se întâmplă cu asteroizii. Ei încearcă să studieze pietrele 
din spaţiu. Disputa este aparent tehnică. Ce dimensiune 
trebuie să aibă asteroizii care pot provoca cele mai mari 
dezastre? Care sunt cele mai bune instrumente capabile să 
detecteze proiectile în apropierea Pământului? 

Nici nu se ştie prea mult despre numărul şi orbitele 
meteoriţilor ce ar putea să cadă pe Pământ. Or, dacă 
oamenii de ştiinţă doresc să protejeze planeta, ei trebuie să 
facă o patrulare continuă a asteroizilor. Având avantajul 
unor instrumente din ce în ce mai sofisticate, care văd 
obiecte tot mai slabe şi mai îndepărtate din spaţiu, 
astronomii au început o căutare asiduă. 

Intr-un fel, fascinația pe care o au dinozaurii asupra 
publicului a dus la evoluţia astronomiei asteroizilor. 

Astronomii apreciază că ar fi 1 000 pînă la 2 000 de 
asteroizi ale căror orbite intersectează Pământul. Au fost găsiţi 
deja peste 100. Dacă vreunul din ei ar veni spre noi, atunci o 
vom şti cu decenii sau chiar secole mai înainte. Până acum nu 
este prevăzută nici o ciocnire pentru următorul secol. 

Spre liniştea noastră, puţine din corpurile care au fost 
descoperite pot prezenta un pericol pentru Pământ în viitorul 
apropiat. Toate cometele lui 1997 au distanţele la periheliu 
mult peste 2 UA. Asteroizii periculoşi, PHA (Potentially 
Hazardous Asteroids), pot trece de regulă până la 0,05 UA 
şi au magnitudinea vizuală absolută mai luminoasă de 22 
(aceasta pentru a putea cuprinde toate obiectele cu 
diametre de peste 200 m). In această categorie au fost deja 
incluse 98 de obiecte, dintre care 13 au fost descoperite în 
1994, 3 în 1995, 11 în 1996 şi 5 în primul trimestru al lui 
1997. Multe din acestea sunt de fapt obiecte foarte slabe, 
aflate aproape de Pământ, dar de dimensiuni prea mici 
pentru a supravieţui trecerii prin atmosfera terestră şi care 
nu pot provoca decât cel mult pagube locale. 

Oricum, exagerat sau nu, o ciocnire cu un corp ceresc 
este posibilă, chiar dacă nu mai devreme de două secole, 
după cum tot atât de posibilă este şi evitarea unui nou 
cataclism de genul celui de acum 65 milioane de ani. Totul 
este să cunoaştem foarte bine care sunt corpurile cereşti ce 
se apropie periculos de mult de Pământ; după aceea, ştim 
noi ce să facem! 


Dr. MAGDA STAVINSCHI 

ALEXANDRIA 


CETATEA STIINTELOR 


A n 331 î.e.n., după cucerirea Egip- 
ł tului şi înainte de a porni împotriva 

regelui Darius, Alexandru cel Mare 
hotărăşte înălţarea unei cetăţi în Delta 
Nilului. Locul ales nu era, se pare, unul 
care să ofere amplasamentul ideal - în 
această regiune vestică a Deltei nu 
erau golfuri, nici măcar de mici dimen- 
siuni, relieful era constituit din dune de 
nisip mereu în mişcare, iar navigatorii 
veniţi de pe Mediterana riscau să 
pătrundă în ape puţin adânci şi agitate. 
Singura cetate grecească din zonă era 
Naucratis şi aceasta se afla pe Nil, la 
aproximativ 70 km sud de coastă. In 
estul Deltei fusese construit un post de 
frontieră, Pelusion, accesibil de pe 
mare, dar Alexandru nu s-a oprit nici 
asupra lui. De ce? Dacă îi dăm 
crezare lui Plutarh, decizia a fost luată 
în urma unui vis. Intr-o noapte, Homer 
i s-a arătat lui Alexandru, spunându-i 
să înalțe cetatea nu departe de satul 
egiptean Rakotis, lângă Insula Pharos, 
la aproximativ 30 km de Canope. 
Alegerea s-a dovedit una foarte bună. 
Pelusion nu a fost niciodată mai mult 
decât un punct de frontieră, braţul 
canopic al Nilului a fost închis de 
depunerile de mâl şi nisip, portul Nau- 
cratis a dispărut de asemenea, dar 
Alexandria a continuat, timp de două- 


zeci şi patru de secole, să fie un mare 
port şi un centru cultural şi economic 
important al Mediteranei occidentale. 

Arhitectul Deinocrates din Rhodos 
(cel sub îndrumarea căruia a fost 
refăcut templul zeiţei Artemis din Efes) 
a fost desemnat să întocmească pla- 
nurile noului oraş. El a ales soluţia 
urbanistică de mare simplitate pusă în 
practică pentru prima dată de 
Hipodamos din Milet (arhitect din se- 
colul al V-lea î.e.n.): o reţea de străzi 
paralele intersectate în unghi drept, cu 
cvartaluri de case (romanii le vor numi 
insulae) la întretăierea arterelor. 
Străzile, nepavate, erau orientate în 
aşa fel încât aerul să fie mereu 
împrospătat de vântul care bătea din- 
spre mare. Oraşul nu avea apă pota- 
bilă, dar un canal aducea apa din Nil, 
care era depozitată în cisterne de 
decantare, fiind apoi canalizată spre 
fântânile publice. 

Cetatea s-a dezvoltat pe o limbă 
îngustă de pământ (cu o lăţime de 
1,5 km şi o lungime de 6 - 7 km), si- 
tuată între Marea Mediterană şi La- 
cul Mareotis, şi a devenit, cu timpul, 
cel mai mare oraş al lumii, întrecut 
doar de Roma. Mica insulă Pharos a 
fost legată de uscat cu un dig, lucru 
care a permis amenajarea a două 


porturi; un al treilea, comercial, a 
fost construit în interior, pe Lacul 
Mareotis, situat în sud. 

Strabon ne descrie cu lux de 
amănunte cele cinci cartiere ale Ale- 
xandriei din vremea sa: “aglomeraţia 
de monumente şi de temple” din 
Bruhion, cartierul “select”, situat în 
centru, unde, grupate în apropierea 
palatelor regale, se aflau Museionul 
şi Biblioteca, teatrul, gimnaziul şi 
alte edificii importante, la vest se 
aflau Rakotis, cartierul populaţiei 
egiptene, apoi Necropolis, cu multe 
grădini, iar la est cartierul evreiesc şi 
hipodromul. Strabon vorbeşte şi 
despre Farul din Alexandria, una din 
cele şapte minuni ale lumii antice. 
Din păcate, datorită succesivelor 
locuiri, ca şi faptului că oraşul mo- 
dern este amplasat peste ruinele ce- 
tăţii antice, arheologii zilelor noastre 
localizează cu greu aceste edificii. 
Nu se ştie, de exemplu, unde se afla 
mausoleul lui Alexandru (Sema), 
unde s-a recules Octavian după 
intrarea sa triumfală în cetate în 
august 30 î.e.n., ca învingător al lui 
Marcus Antonius şi al Cleopatrei!. 

Timp de aproape jumătate de 
mileniu, Alexandria a fost reşedinţa 
dinastiei elenistice a Lagizilor, fon- 
dată de Ptolemeu, fiul lui Lagos, 
unul dintre diadohii lui Alexandru. In 
această cetate cosmopolită, cu edi- 
ficii fastuoase, asemănătoare celor 
din Orient, cu pieţe largi, împodobite 
cu porticuri şi statui, cu prăvălii ele- 
gante, unde puteai cumpăra ţesă- 
turile cele mai fine, bijuteriile cele 
mai rafinate, obiectele de lux cele 
mai sofisticate, s-au adunat oameni 
veniţi din toate colţurile lumii elenisti- 
ce. După mărturia lui Diodor din 
Sicilia, în secolul | î.e.n., în ajunul 
cuceririi romane, Alexandria era 
unul dintre megapolisurile lumii 


Lupta lui Alexandru cu Darius - mozaic descoperit la Pompei. 


antice, “primul oraş al lumii”, spune 
istoricul. Astăzi, specialiştii estimea- 
ză că la sfârşitul epocii elenistice 
Alexandria număra aproximativ 
500 000 - 600 000 de locuitori, în 
majoritate greci şi macedoneni, dar 
şi evrei sau alţi orientali atraşi de mi- 
rajul marelui oraş, dar care, deşi nu- 
meroşi, nu erau cetăţeni, cum nu 
erau, de altfel, nici egiptenii. 

Lagizii s-au străduit să facă din 
capitala lor cel mai strălucit centru al 
lumii civilizate. Strabon ne spune că 
Museionul - sanctuarul Muzelor - fă- 
cea practic parte din palatul regal; el 
cuprindea o promenadă, o sală de 
conferinţe şi un edificiu de dimensiuni 
impresionante în care luau masa 
erudiţii care locuiau şi studiau acolo 
şi care erau oaspeţii regelui; scutiţi de 
impozite, liberi să plece când doreau, 
ei puteau să se dedice activităţii lor 
fără nici o altă obligaţie decât aceea 
de a crea, a conserva şi a transmite 
cunoştinţele pe care le deţineau. 

Li s-a pus la dispoziţie tot ceea 
ce se scrisese pînă atunci. In secolul 
| î.e.n., colecţia Bibliotecii din 
Alexandria număra 700 000 de volu- 
me - suluri de papirus? -, toată lite- 
ratura greacă scrisă, inclusiv tradu- 
cerile în limba greacă ale unor lu- 
crări redactate în alte limbi. Volu- 
mele erau aranjate cu grijă pe stela- 
je şi dulapuri în perete, fiind clasate 
pe genuri şi în ordine cronologică. 

Aici, în ceea ce am numi astăzi 
un centru cultural şi de cercetări 
ştiinţifice, ştiinţele şi literele au 
cunoscut o dezvoltare extraordinară. 
Nume celebre ale lumii elenistice, 
precum Zenodot din Efes, poetul 
Callimah, Eratostene din Cirene, 
fondatorul cronologiei şi geografiei 
ştiinţifice, Aristofan din Bizanţ, vestit 
gramatic, lexicograf, bibliograf şi edi- 
tor de texte, Aristarh din Samotrace, 


O BIBLIOTECĂ PENTRU ANUL 2000 


Bibliotheca Alexandrina, celebră în antichitate, în care se adunaseră, 


care a fixat principiile criticii şi edi- 
tării poeţilor clasici, s-au aflat printre 
conducătorii Bibliotecii. Istoricii Pto- 
lemeus, Callixene din Rhodos, geo- 
metrul Euclid, fizicianul Straton din 
Lampsacos, astronomul Hiparhos 
din Niceea, inginerii Ctesibios din 
Alexandria (constructorul unor maşi- 
nării hidraulice), Philon din Bizanţ, 
Heron din Alexandria şi alţii au putut 
lucra în linişte, fără grija zilei de 
mâine. Desigur, întreţinerea acesto- 
ra costa mult, dar, spre lauda suve- 
ranilor Lagizi, bogăţiile lor, provenite 
în principal din exportarea papirusu- 
lui şi a grâului egiptean, au fost uti- 
lizate cu folos. Autorii antici ne spun 
că ei ajunseseră să concureze cu 
suveranii din alte ţări pentru obține- 
rea exemplarelor rare, pentru care 
erau dispuşi să plătească mari sume 
de bani, dar şi să instituie embar- 
gouri, cum s-a întâmplat, se pare, în 
vremea lui Ptolemeu V Epiphanes 


| în secolul | î.e.n., 700 000 de volume şi în care au studiat, printre alţii, 
Euclid şi Eratostene, a fost înălţată acum mai bine de 2 000 de ani de 
| primii suverani Lagizi, care au domnit în Egipt după moartea lui Alexandru 
| cel Mare, întemeietorul celei mai strălucite metropole a lumii elenistice. 
Din păcate, Biblioteca a ars în anul 47 î.e.n. 

Nu de mult, Balfour Beatty International, BICC Group, Marea Britanie, 
şi Arab Contractors din Egipt au anunţat că vor coopera pentru punerea 
în practică, la Alexandria, a unui proiect îndrăzneţ, care va costa 70,9 mi- 
| lioane de lire sterline. Este vorba despre un complex arhitectural din oţel, 
| beton şi sticlă, ce va cuprinde o bibliotecă, un planetariu şi o parcare sub- 
terană, şi va fi înălţat nu departe de portul antic al oraşului. 

Noua Bibliotecă din Alexandria, care va fi terminată în anul 1999, va fi 
o clădire de formă circulară, cu patru niveluri subterane şi şase deasupra 
| nivelului solului. Aici vor putea fi consultate manuscrise elenistice, 
egiptene şi islamice, biblioteca putând adăposti peste opt milioane de | 
cărţi. (LPS) | 


(204 - 180 î.e.n.), care a interzis ex- 
portul de papirus pentru a opri dez- 
voltarea bibliotecii rivale din Pergam, 
ceea ce a dus la perfecţionarea 
tehnicii de obţinere a pergamentului. 

Sfârşitul Bibliotecii din Alexandria 
este legat de două nume celebre ale 
antichităţii: Cezar şi Cleopatra. În 
anul 48 î.e.n., Cezar ajunge, pe 
urmele lui Pompei, la Alexandria, 
unde află că rivalul său a fost asasi- 
nat de regele egiptean şi în acelaşi 
timp o cunoaşte pe frumoasa Cleo- 
patra. Regina îi cere ajutorul împotri- 
va fratelui şi soţului său Ptolemeu 
XIII şi cei doi sunt asediați în palatul 
regal din Alexandria până în martie 
47 î.e.n. de partizanii regelui egip- 
tean. In timpul tulburărilor din cetate, 
Biblioteca şi cea mai mare parte a 
nepreţuitelor ei comori au căzut 
pradă flăcărilor. 


LIA DECEI 


1 De-a lungul timpului, mulţi arheologi - 
mai mult sau mai pujin amatori - au crezut 
că l-au descoperit, aşa cum s-a întâmplat, 
de exemplu, în 1995 (vezi Ştiinţă şi 
tehnică 5/1995), dar, din păcate, nimeni nu 
a putut demonstra încă, cu dovezi de 
netăgăduit, că a găsit, într-adevăr, locul în 
care se odihneşte, de veacuri, marele 
rege. 

2 Tulpina papirusului, tăiată în benzi 
subțiri, era aşezată pe două straturi, unul 
cu fibrele orizontale, altul cu fibrele verti- 
cale, care erau omogenizate prin presare. 
Foile astfel obținute erau lustruite, apoi li 
se tăiau marginile, după care erau lipite 
unele de altele, alcătuind sulurile de 
papirus (lungi de 5 până la 12 sau 13 m). 

3 Este vorba despre regele Ptolemeu I 
Lagos (305 - 283 î.e.n.), care a scris cea 
mai importantă biografie a lui Alexandru 
Macedon; în timpul său au început 
lucrările de construcţie a Muzeului, 
Bibliotecii şi Farului, finalizate sub domnia , 
lui Ptolemeu ll (283 - 243 î.e.n.). 


Portretul lui Alexandru cel Mare - mozaic descoperit la Pella. 


Modernitatea 
podoabelor 
populare 
românesti 


eche de când lumea şi totuşi mereu nouă, dorința 
y oamenilor de a se impune în fața semenilor prin- 

tr-un plus de frumusețe, de strălucire şi originalitate 
a traversat mileniile, manifestându-se constant, din zorii 
civilizației şi până în cea mai strictă actualitate. Indiferent 
de vârstă, sex, statut civil şi socio-economic, în toate 
epocile şi în toate tipurile de comunităţi umane observăm 
cum fiecare popor a ţinut să-şi evidenţieze sau să-şi 
estompeze anumite trăsături specifice conformaţiei 
somatice, siluetei sau fizionomiei, pentru a se încadra 
idealurilor de frumuseţe dictate de aspiraţiile lor culturale. 
Acţiunea, gestul prin care s-a înfăptuit acest deziderat este 
împodobirea. Noţiunea aduce în atenţie acel laborios şi 
nuanţat sistem de elemente, special create (podoabele) 
pentru a potenţa vizual formele naturale (corpul) în scopul 
capacitării şi fascinării celor în faţa cărora omul se impune, 
ca prezenţă inconfundabilă. Impodobirea face din acest 
punct de vedere trimitere directă la sfera esteticului şi 
implicit la depăşirea cotidianului pentru a păşi în 
sărbătoresc, în spectacular sau ludic, dar şi în ceremonial 
şi ritual. 

Prin bogatul sistem de podoabe pe care omul le-a ima- 
ginat, le-a conceput şi le-a făurit în cele mai diverse forme 
plastice el şi-a propus, de fiecare dată, nu numai relevarea 
personalităţii sale în mijlocul comunităţii din care face 
parte, ci şi exprimarea simbolică a poziţiei ce o deţine în 
lume, înţeleasă ca univers în care trăieşte. 

Rezultat al unor complexe motivații, podoabele şi împo- 
dobirea sunt forme de manifestare umană destinate evi- 
denţierii omului ca entitate distinctă între semeni, dar nu pen- 
tru a-l izola, ci, dimpotrivă, pentru a-l face exponentul simbolic 
al grupului de vârstă, categoriei sociale, statutului civil, etniei 
şi, nu în ultimul rând, al orizontului spiritual ce-l defineşte. 


Ace de “'vălitoare”, Sibiu şi Braşov, secolul al XIX-lea. 


"Coit de bani" şi "opreg de bani" pentru miresele din Timiş. 


Ințeles în această perspectivă, vastul domeniu al 
podoabelor populare româneşti ni se dezvăluie ca o 
structură plurivalentă, articulată pe mai multe comparti- 
mente - sărbătoreşti, spectaculare, festive, solemne, cere- 
moniale, rituale - fiecare dintre ele fiind guvernat de legi 
specifice, impuse de spiritualitatea tradițională pe baza 
unui cod de comunicare propriu, alcătuit din perspectiva 
formelor vizuale cu statut simbolic. 

Parte integrantă a vestimentaţiei sau a pieptănăturilor 
(coafurilor), podoabele tradiţionale româneşti se încadrea- 
ză, tipologic, formelor consacrate ale genului, întâlnindu-se 
şi pe teritoriul ţării noastre cercei, coliere, inele, brățări, ace 
de păr şi agrafe, paruri, fibule de veşmânt, cingători şi 
cordoane, precum şi unele accesorii vestimentare menite a 
sublinia zvelteţea, fineţea şi graţia siluetei umane, a 
contura delicateţea unor trăsături fizionomice sau a pune în 
valoare expresivitatea formelor naturale, din perspectiva 
efectelor vizuale obţinute conştient, prin jocul compozițiilor 
plastico-decorative şi cromatice. 

Ceea ce impresionează la podoabele populare 
româneşti nu este însă preţiozitatea materialului din care 
sunt lucrate (aur, platină, argint sau pietre preţioase), ci 
ingeniozitatea şi ineditul unor soluţii compoziționale, subor- 
donate unor structuri originale, care înnobilează cele mai 
banale materiale folosite. Practic, la realizarea podoabelor 
populare se utilizează întreaga gamă de materiale existen- 
te. De la metalele comune, bronzul, arama, cositorul (sta- 
niul) şi chiar fierul, la argint şi aur, apoi la diversele tipuri de 
mărgele din sticlă banală sau cristal de Murano (uneori şle- 
fuite şi pictate manual), din ceramică şi porțelan (de mă- 
rimi, forme şi culori diferite), la cochilii (“ghiocuri”) şi scoici, 
la coral, chihlimbar, os, fibre textile, hârtie şi până la unele 
materiale noi, cum sunt cele sintetice, podoabele folosesc 
toate categoriile de materiale. Adesea meşterii ţărani sau 


chiar femeile realizează, în cadrul gospodăriei ţărăneşti, 
multe dintre podoabele folosite de fete şi neveste, de fe- 
ciori şi bărbaţi tineri, fără a recurge la tehnologii costisitoa- 
re şi procedee sofisticate. Materiile prime sunt prelucrate, 
asociate sau combinate în conformitate cu acele ingenioa- 
se soluţii creatoare, pe care meşterii țărani le-au utilizat şi 
când a fost vorba de rezolvarea celorlalte probleme impuse 
de confecţionarea pieselor de costum, a țesăturilor şi cusă- 
turilor necesare amenajării locuinţei sau de realizarea altor 
categorii de bunuri folosite în viaţa cotidiană ori în momen- 
tele de sărbătoare. Date fiind aceste coordonate de rea- 
lizare a podoabelor populare, ele au fost concepute totdea- 
una în concordanţă cu stilul propriu comunităţilor umane 
care le-au utilizat, putându-se vorbi astfel nu numai de 
încadrarea stilistică a podoabelor în structurile plastico- 
decorative ale unor areale geografice, ci chiar de o anu- 
mită apartenenţă locală a acestora la respectivele peri- 
metre. Din acest punct de vedere, ele se raportează la 
specificul creaţiei din fiecare zonă etnografică, ca şi cos- 
tumul popular pe care îl completează sau îl potenţează 
vizual, conferindu-i astfel acea notă de inconfundabil. 
specifică întregii creaţii româneşti. 

Edificatori pentru statutul de marcă diferenţiatoare al 
podoabelor populare româneşti sunt “balţii”: cingători pur- 
tate de fetele şi femeile tinere din Ţinutul Pădurenilor, 
Hunedoara, în zilele de sărbătoare şi la nuntă, lucrate din 
mici zimţi de cositor, înşiraţi pe două sau trei fâşii din piele, 
pentru a forma împreună un cordon decorativ, cu statut 
ceremonial. Această piesă, împreună cu alte două podoa- 
be specifice numai acestui ţinut, “lanţurile cu chei şi zale” şi 
“cheile pe chici”, formează un sistem de împodobire arhaic, 
ce nu îşi află echivalent într-un alt perimetru geografic şi 
care se remarcă printr-o compoziţie artistică de înalt 
rafinament estetic. Deşi ansamblul vestimentar care a 
consacrat acest tip de podoabe aproape că a dispărut din 
uzul localnicilor, ele continuă să trăiască în amintirea 
sătenilor, iar uneori, la Nedei şi la nunţi, femeile le poartă 
ca expresie a identităţii lor culturale şi a opțiunii de gust. 

Un alt tip de podoabă tradiţională consacrată în spaţiul 
ceremonial al nunţii este “coiful de bani”, folosit ca găteală 
a capului pentru miresele din satele bănăţene până în 
preajma celui de-al doilea război mondial. El se confecţio- 
na de către meşterii locali, din monedele care circulau în 
timpul Imperiului austro-ungar, fiind din metal preţios: ar- 
gint sau chiar aur. Modul de asamblare este foarte simplu - 
se alătură şi se lipesc monedele între ele - umărindu-se 
forma capului. Marcă ceremonială (însemn de mireasă), 
această podoabă exprimă însă statutul economic al res- 
pectivei familii, precum şi opţiunile de gust în legătură cu 
idealul de frumuseţe al epocii. Subsumată acestor impera- 
tive, mai există şi o altă motivaţie care a impus realizarea 
podoabei respective din monede de aur sau argint: motiva- 
ţia simbolică, credinţa în puterile protectoare ale metalului 
nobil, capabil să transmită purtătorului - din perspectiva 
gândirii magice - forţa şi strălucirea sa ascunse. Pentru 
aceste motive, “coiful de bani”, deşi mai este purtat cu totul 
accidental de către miresele contemporane, în tumea 
satului, el se păstrează pentru valoarea sa intrinsecă, 
precum şi pentru virtuţiile magice ce le poate transmite, 
dincolo de timp, purtătoarei. 

În aceeaşi ordine de idei se înscriu şi alte podoabe 
româneşti, cum ar fi salbele de bani purtate la gât de 
nevestele tinere, “opregele de bani” auriţi create în zona Ti- 
mişului pentru mirese, paftalele din alamă cu incrustaţii de 
sidef sau argint filigranat, lucrate de orfevrii transilvani sau 
importate din lumea Orientului de către muntence şi olten- 
ce, brăţările şi inele de aramă, bronz, alamă şi argint fău- 
rite de meşterii de pe Valea Oltețului (Olt) sau de cei de pe 
linia Dunării, într-o gamă de forme şi compoziţii plastico- 

"Lătiţar", Hunedoara, secolul al XIX-lea. 


Paftale de argint, Muntenia, secolul al XIX-lea. 


decorative care ne evocă străvechile podoabe neolitice sau 
rafinatele bijuterii medievale executate de meşterii Europei 
Centrale. 

O categorie de podoabe extrem de variate ag formă, 
ornamentică şi cromatică, prezente în toate aşezările ro- 
mâneşti, sunt “zgărdanele” sau “lătițarele”. Aceste coliere 
purtate de fete şi femei de la cele mai fragede vârste până 
la bătrâneţe sunt amplasate în jurul gâtului (la bază sau 
montant) pentru a-i sublinia zvelteţea şi graţia. 
“Zgărdanele” sunt lucrate aproape în fiecare gospodărie de 
mâinile harnice ale femeilor prin împletirea, cu acul sau 
direct cu mâna, a unor minuscule mărgele de porțelan 
policrome. 


(Continuare în pag. 46) 

A TENA 


un oraș al tuturor timpurilor 


“Trebuie să te pierzi în Atena dacă vrei s-o cunoşti cu adevărat”, obişnuiesc grecii să spună. 


Atenei, acela numit Acropola, unul dintre cele 

mai vizitate obiective turistice ale oraşului. Deşi 
era abia începutul primăverii, iar în Grecia, ca şi în mul- 
te alte ţări, perioada “de sezon” este vara, veniseră aici 
sute de turişti. 

Complexul arhitectural al Acropolei, compus din trei 
temple - Parthenonul, Erechteionul şi cel al zeiţei victo- 
riei (Nike) - prezintă o particularitate neobişnuită. Astfel, 
dacă priveşti un plan general sau o imagine luată din 
avion, ai impresia că aceste trei construcţii au fost dis- 
puse în teritoriu la întâmplare pe Acropolă. Nu sunt 
supuse nici unei alinieri. Aflat pe Acropolă, din orice 
punct ai privi, nu vei vedea niciodată două dintre 
aceste trei construcţii din faţă. Dacă, spre exemplu, pri- 
veşti Parthenonul din faţă, Erechteionul îţi va apărea în 
unghi. Criticii de specialitate afirmă că această “apa- 
rentă dezordine” a fost realizată intenţionat, urmărin- 
du-se crearea unei atmosfere calde, primitoare. 

Intrarea în incinta sacră, numită Propilee (foto 1), 
este alcătuită dintr-un şir de trepte ce conduce spre 
câteva mici ansambluri de coloane dorice şi ionice ce 
susţin porticuri. Totul este construit din blocuri de 
marmură albă. 

Trecând de Propilee, în câmpul vizual apare în 
unghi Parthenonul (foto 2). Asemănat de critici cu o pă- 
dure deasă, Parthenonul prezintă şi el o simetrie, şi 
anume aceea a numărului coloanelor: pe o latură 8, iar 
pe cealaltă 17. 

Parthenonul a fost ridicat în cinstea zeiţei Atena şi 
mult timp a adăpostit statuia acesteia. Albul strălucitor 
al marmurii a fost acoperit în timp de un strat de 
culoare gri-maroniu. Depunerea acestui strat este ur- 
marea poluării ridicate din oraşul Atena. In prezent, 
Parthenonul este împânzit de schele şi echipe de res- 


A utocarul a oprit la poalele unuia dintre dealurile 


per 


tauratori care curăță coloanele, centimetru cu cen- 
timetru, pentru a-i reda culoarea originară. 

In partea stângă a Parthenonului se află templul 
zeiţei Nike şi Erechteionul - templul celor şase caria- 
tide. Cariatidele, des întâlnite la antici, sunt coloane de 
susţinere în formă de statui feminine (foto 3). Patru 
dintre cele şase cariatide sunt copii şi sunt puţin mai 
deschise la culoare. Cele patru originale sunt adăpos- 
tite în Muzeul Acropolei, alături de fragmente din friza 
Parthenonului şi alte piese de valoare ale Acropolei. 
Muzeul Acropolei a fost construit recent şi se află în 
spatele Parthenonului, mai mult de două treimi din înăl- 
țimea sa aflându-se sub nivelul solului. 

Un tur de orizont de pe Acropolă relevă un oraş plin 
de contraste şi surprize. Aşa cum spun reclamele, “în fie- 
care secundă Atena este un alt oraş. Antic şi bizantin. Şi 
neoclasic. Şi modern. Aglomerat şi solitar. Şi zâmbitor”. 

La baza Acropolei, pe o suprafaţă restrânsă, se 
desfăşoară Plaka, centrul turistic şi comercial al Atenei. 
Străzile sunt înguste şi exclusiv pietonale. Plim- 
bându-te în Plaka, îţi va fi greu să găseşti o casă care 
să nu aibă la parter un magazin, cât de mic. Şi poţi să 
cumperi cele mai neobişnuite lucruri. La intrarea în 
Plaka am văzut un vânzător de nucă de cocos. Felii de 
nucă de cocos stăteau aranjate sub jetul de apă al unei 
minifântâni arteziene ambulante. 

Primul magazin pe care l-am văzut a fost unul mare. 
Apoi unul de mărgele. Nu era însă un magazin "clasic", 
cu şiraguri aranjate în vitrine de sticlă. Aici mărgelele 
nu se vând înşirate, ci la bucată. Şi sunt aşezate în 
cutii, după forme şi culori, pe rafturi. După ce îţi alegi 
combinaţiile dorite, poţi cumpăra şi un şnur de piele 
frumos prelucrat pe care să-ţi înşiri mărgelele după 
propriul gust. 

Majoritatea reclamelor spun despre atenieni că sunt 


zâmbitori. Este adevărat. Mai mult, sunt foarte prietenoși. 
Aceste calităţi apar şi mai pronunţat la cei care fac 
comerţ. Este uimitor cât de mult le place să se tocmeas- 
că numai de dragul de a sta de vorbă cu turiştii. Dacă ştii 
cum să te tocmeşti, poţi cumpăra un produs la un preţ 
care reprezintă jumătate din cel afişat. In plus, ţi se mai 
oferă un mic obiect, ceva care te face să pleci mulţumit. 

O plimbare în Plaka este încântătoare. Atmosfera 
este pitorească. Străduţele înguste, care urcă şi co- 
boară, mulţimea şi varietatea magazinelor, buna dispo- 
ziţie a vânzătorilor te obligă parcă să trăieşti o agitaţie 
continuă. Poţi fi însă surprins de faptul că această 
amabilitate piere brusc atunci când, la ora prânzului, 
vânzătorul, care e de obicei şi patron, doreşte să se 
odihnească şi refuză să mai vândă. In acest timp el 
poate lua masa, poate citi ziarul sau poate să stea pe 
un scaun în faţa magazinului şi să privească. |ţi spune 
că el e în pauză şi nu-ţi rămâne decât să vii mai târziu. 

Dacă rămâi în Plaka până se înserează, tarabele şi 
toate produsele atârnate dispar fără urmă. Totul se re- 
strânge la o uşă şi o vitrină. Şi, cam în acelaşi timp, 
chelneri frumos îmbrăcaţi aranjează mese şi scaune în 
faţa micilor restaurante şi cafenele care în timpul zilei 
pot scăpa privirii, fiind acoperite de tarabele extinse ale 
magazinelor. Acum, seara, este exact invers. Seara, 
Plaka este o altă lume. Pe străduţe se aprind felinare 
discrete, oamenii se plimbă liniştiţi, fără nici o grijă, iar 
chelnerii te invită să iei loc la o masă, promiţându-ţi că 
acolo te vei simţi cel mai bine. 

De altfel, totul este uimitor în Atena. Fiecare 
colţişor, fiecare minut - îndrăznesc să spun - îţi oferă o 
surpriză şi nu ai nici o şansă să te plictiseşti... 


ADRIANA BUTA 


salvare este reacţia de fugă. H. Hediger, care a 

studiat amănunţit această reacţie în natura 
sălbatică, a stabilit o serie de concluzii importante atât 
pentru biologia animalelor din grădinile zoologice, cât şi 
pentru etologie în general. Hediger a constatat că 
animalul sălbatic fuge atât de un prădător, cât şi de om, 
pe care-l percepe ca pe un duşman periculos, sub forma 
unui animal de pradă superior. Intr-un fel, omul se află în 
centrul reacției de fugă a animalului. Hediger a 
demonstrat de asemenea că reacţia de fugă ascultă de 
legi bine definite calitativ şi cantitativ. 

Aflat în prezenţa unui duşman, animalul manifestă o 
reacţie caracteristică de fugă de îndată ce duşmanul 
ajunge la o anumită distanţă de el, distanţă denumită 
distanţă de fugă. Reacţia de fugă depinde de sexul şi 
vârsta animalului, de natura duşmanului, de configuraţia 
ambianţei în care se află atât animalul, cât şi duşmanul. 
Această reacţie prezintă toate caracteristicile compor- 
tamentului apetitiv pentru stări de repaus aşa cum a fost 
el definit de Monika Meyer-Holzapfel, adică ale unui com- 
portament care caută să asigure animalului o stare de 
relaxare pe care apropierea duşmanului a perturbat-o. 
Această stare de relaxare nu se poate manifesta decât 
începând din momentul în care duşmanul şi victima sunt 
separați printr-o distanţă superioară distanţei de fugă. 
Prezenţa duşmanului la o distanţă inferioară distanţei de 


C ea mai comună formă a comportamentului de 


fugă produce tulburări violente de natură fiziologică, 
psihologică şi comportamentală. 

Când fuge, animalul este împins de nevoia impetu- 
oasă de a evita duşmanul. Dacă acest duşman îl ur- 
măreşte şi tinde să îl ajungă, reacţia de fugă se modifică 
pe măsură ce ameninţarea se apropie de perimetrul de 
apărare al animalului. In momentul în care duşmanul 
atinge o anumită distanţă minimă de animal, denumită şi 
distanţă de apărare, acesta îşi modifică reacţia de fugă 
într-o reacţie de apărare, făcând față duşmanului printr-o 
reacţie defensivă, cu caracter de urgenţă, caracteristică 
fiecărei specii. Se mai poate întâmpla ca animalul să se 
afle în imposibilitatea de a fugi, atingerea distanţei de 
fugă fiind blocată de prezenţa unui obstacol fizic sau a 
unei bariere mintale, psihice, cum este cazul când ani- 
malul este confruntat cu duşmanul prin surprindere, 
având deci impresia că este încolţit. În aceste condiţii, în 
momentul în care duşmanul depăşeşte distanţa critică, 
se declanşează o reacţie, de asemenea specifică, de- 
numită de Hediger reacţie critică. Această reacţie constă 
dintr-un atac, care are şi caracterul unei reacţii de apă- 
rare şi de urgenţă. In acelaşi timp, reacţia critică este ex- 
trem de violentă, reprezentând o expresie tipică a ceea 
ce a fost denumit curajul disperării. Animalul luptă, aşa 
cum spune o expresie engleză, citată de K. Lorenz, /ike 
a cornered rat (ca un şobolan încolţit), recurgând la toate 
resursele sale fizice şi fiziologice. Totul se petrece ca şi 
cum animalul, realizând că distanţa de fugă nu mai 
poate fi atinsă fugind înapoi pentru a se depărta de duş- 
man, încearcă să dobândească aceeaşi distanţă fugind 
înainte, ceea ce însă nu poate face decât trecând peste 
duşmanul său. Numeroase cazuri trăite de vânători arată 
cât de periculoasă este întâlnirea cu un prădător în teren 
acoperit. Distanţa de fugă fiind în această situaţie foarte 
redusă, animalul se simte adăpostit chiar dacă omul 
trece prin imediata sa apropiere. De îndată însă ce 
acesta depăşeşte distanţa critică, atacul furibund se de- 
clanşează inevitabil, adesea cu sfârşit tragic pentru om. 

Distanţele de fugă, de apărare şi critice sunt specifice 
între anumite limite şi pot fi măsurate foarte precis, 
adesea în centimetri. H. Hediger consideră că preocupa- 
rea principală a animalelor sălbatice în natură este cău- 
tarea siguranţei fizice şi psihice, adică evitarea duşma- 
nilor. Scopul suprem la care tinde existenţa lor este, du- 
pă zoologul elveţian, fuga. Obţinerea hranei şi reprodu- 
cerea reprezintă nevoi secundare deoarece in extremis 
ele îşi pot amâna satisfacerea, în timp ce fuga la apropi- 
erea unui inamic periculos este o necesitate ineluctabilă. 
In tabel figurează câteva valori de distanţe de fugă 
extrase de H. Hediger din literatura consultată de el. ; 

După opinia noastră, deşi distanța de fugă pare a fi o 
constantă de specie, ea variază totuşi, între anumite 

limite, în funcţie de experienţa individuală, fiind 
modificabilă prin învăţare. Ea depinde nu numai de 
natura duşmanului, ci şi de configuraţia spaţială în care 
acesta e perceput (habituare perceptivă), precum şi de 
starea motivaţională a subiectului care o percepe. Unele 
animale din rezervaţii s-au familiarizat cu omul aflat în 
automobil, diminuându-şi uneori până la anulare distanţa 
de fugă, care revine însă la valoarea normală de îndată 
ce omul iese în afara vehiculului. Animalele din grădinile 
zoologice acceptă adesea contactul fizic cu omul prin 
intermediul plasei sau grilelor metalice ce delimitează 
ţarcul, dar când omul pătrunde în interior, între el şi ani- 
mal nemaiexistând nici un obstacol, distanţa de fugă rea- 
pare. Ciorile se menţin la o distanţă redusă, stând chiar în 
repaus, faţă de un om neînarmat, dar de îndată ce acesta 
posedă o armă, ele îşi măresc considerabil distanţa de 
fugă. Antilopele se meţin în expectativă la o distanţă nu 
prea mare faţă de un leu sătul ce vine să se adape, dar 
vederea unui leu plecat la vânătoare sau numai 

perceperea mirosului acestuia adus de vânt le poate 
declanşa o intensă reacţie de fugă. 

Comportamentul de fugă este activat de regulă de 
stimuli externi, dar K. Lorenz a arătat că el posedă de 
asemenea o motivaţie internă proprie. Adeseori rațele 
sălbatice prezintă comportamente de fugă ce au 
caracterul unor reacţii în gol: ele fug şi se scufundă în 
absenţa oricărui stimul ce ar putea cât de cât să evoce 
un duşman natural, iar exemplarele care nu au fost 
speriate de mult timp au o tendinţă exagerată de a fugi, 
speriindu-se-din nimic, ceea ce dovedeşte o reducere 
pronunţată a pragului declanşator al reacției de fugă. Un 
fenomen similar l-am observat la nandu (Rhea 
americana) în Grădina Zoologică din Bucureşti. Este de 
asemenea cunoscută în zoo starea de hiperexcitare, 
foarte asemănătoare cu anxietatea, prezentă la speciile 
de mamifere erbivore care constituie în natură prada 
unor specii de carnivore; avem în vedere cerbii, 
căprioarele, zebrele, antilopele, gazelele, la care cel mai 

mic stimul neobişnuit poate declanşa reacţii de fugă 
explozive, în restul timpului fiind manifestă o stare de 
nelinişte generală. Între anxietate sau angoasă şi frică 
există, cum arată J. Delumeau, o distincţie notabilă: frica 
aparţine sferei cunoscutului, fiind determinată de o 
situaţie stimulatoare precisă căreia i se poate face faţă, 
în timp ce anxietatea aparţine sferei necunoscutului, 
neavând un stimul declanşator precis, ce trebuie evitat, 
şi, ca atare, ea îmbracă forma unei stări de aşteptare 
confuză, resimţită subiectiv de om sub forma unui 
pericol incert şi permanent. Omul încearcă să rezolve 
această stare de disconfort psihic prin transformarea 
anxietăţii în frică de ceva cunoscut, inventând la nevoie 
duşmani concreţi, procedeu, după Delumeau, specific 
uman. În realitate, animalele din zoo procedează într-un 
mod analog, reacţionând disproporționat, datorită 
scăderii pragului declanşator al reacției de fugă, la 
stimuli neînsemnaţi care sunt însă învestiţi imaginar cu 
semnificaţia de duşman. O altă dovadă ce pledează 
pentru existenţa unui instinct al fugii este prezenţa răs- 
punsului motor ca element autonom în cazul compor- 
tamentului de joc, mai ales la speciile ce servesc ca 
pradă carmnivorelor. Puii de ungulate prezintă reacţii de 
fugă sub forma unor comportamente ludice motorii. 

În ceea ce priveşte preponderența motivaţiei de fugă, 
afirmată de Hediger, lucrurile sunt, credem, mai 
nuanţate. În “parlamentul instinctelor”, fuga nu deţine 
permanent şi în orice condiţii supremaţia, cel puţin nu la 
toate speciile. Un animal intens motivat sexual poate 
deveni mai puţin vigilent şi manifestă o diminuare sen- 
sibilă a distanţei de fugă. lonel Pop descrie un caz neo- 
bişnuit trăit de el în munţii Gheorghenilor într-un loc în 
care se strânseseră numeroşi cocoşi de munte (Tetrao 
urogallus ) aflaţi în perioada de rut şi care roteau în grup 
cu o ardoare excesivă, dar nu au reacţionat deloc la 
apropierea vânătorilor. Împuşcăturile repetate şi dobo- 
rîrea câtorva exemplare nu au alungat nici unul din nu- 
meroşii cocoşi aflaţi în teritoriul de rotit. Autorul menţio- 
nează însă că de-atunci un asemenea comportament nu 
a mai întâlnit, deşi a practicat numeroase alte vânători 
de cocoşi de munte., > 

Foamea poate reduce de asemenea dispoziția, 
implicit distanța de fugă. I. Pop menționează că în iernile 
grele şi lungi, când lupii nu-şi pot dobândi hrana 


necesară în sălbăticie, intră în sate atacând câinii de 
prin curţi sau oile din ţarcurile deschise. Mai rar se 
întâmplă acest lucru cu râşii şi pisicile sălbatice, specii 
cu o distanţă de fugă mai mare şi care vin mai puţin frec- 
vent în contact cu omul; totuşi şi indivizii aparţinând 
acestor specii intră, în condiţii similare, în aşezările ome- 
neşti după pradă şi |. Pop citează exemple concrete. 

In alte cazuri, vârsta poate determina diminuarea dis- 
tanţei de fugă. Uneori leii şi tigrii mâncători de om sunt 
exemplare bătrâne care atacă prin surprindere omul, 
alteori vitele domestice, tocmai pentru că le consideră o 
pradă uşoară. Un tigru, cu reputaţia de man-eater, urmă- 
rit şi vânat de Jim Corbett s-a dovedit a avea ghearele 
rupte, un canin lipsă, iar dinţii din faţă tociţi până la 
rădăcină. Fenomene similare au fost semnalate de John 
Taylor în cazul leilor. |. Pop relatează cazul unui râs 
bătrân, slab, parazitat intens de căpuşe, rămas cu un 
singur canin şi fără nici un incisiv, care a fost împuşcat 
de un pădurar, fiind surprins în curtea acestuia în timp 
ce scormonea în grămada de gunoi din spatele casei. 

Reacţiile de fugă ale unor specii diferite pot fi 
analoage în urma adaptării convergente la acelaşi tip de 
mediu. Astfel, păsările şi mamiferele ce trăiesc în stepe 
fug din faţa răpitorilor prin efectuarea unor curse în 
zigzag. Alteori, la specii din grupuri divergente de 
mamifere din spaţii deschise a apărut fuga în salturi pe 
distanţe lungi, ce implică dezvoltarea membrelor 
posterioare. Acest comportament locomotor utilizat mai 
ales în reacţia de fugă este, de exemplu, propriu 
diferitelor specii de canguri dintre marsupiale, dar şi 
anumitor specii de rozătoare placentare cunoscute sub 
numele de şobolani şi şoareci săritori (Dipodidae), 
denumiți chiar în limba engleză şobolani-canguri 
(Kangaroo-rats). În unele cazuri, viteza de fugă a 
speciei-pradă depăşeşte viteza de urmărire a speciei- 
prădător, dar aceasta a compensat deficienţa prin alte 
adaptări: vânătoarea în grup cu tactici de tăiere a căilor 
de fugă, vânătoarea la pândă, atacul prin surprindere, 
apropierea prin furişare etc. In multe cazuri, prada 
reuşeşte să se salveze prin fugă, iar prădătorul e nevoit 
să facă o nouă încercare, alegându-şi o altă potenţială 
victimă. 


Dr. MIHAIL COCIU 


Acest test vă va ajuta să vă autodefiniţi plecând 


de la modul în care veți reacţiona privind ° w 
fotografiile alăturate. Răspundeţi la întrebările de unteti a) 
mai jos optând de fiecare dată pentru fotografia PI 


care vă convine (A, B, C sau D). Apoi alegeţi 


dintre cele patru definiţii (a, b, c sau d) aflate sub e e 
fiecare fotografie pe cea care vi se pare cea mai 
potrivită. Adunați toate punctele obținute la fiecare $ 
din cele două coloane şi faceți totalul. 


l. Vreţi să vorbiţi sau nu: care dintre fotografii cores- 
punde mai bine dorinţei dv.? 
AN BO CO DO 

2. Cui ați dori să-i împrumutaţi un pulover? 
AC BO CO DO 

3. Îi semănați într-un fel sau altul, şi nu neapărat fizic? 
AU BO CO DA 

4. Care considerați că este mai periculoasă? 
AU B0 €c0 


5. Unde v-ar face plăcere să vă petreceţi vacanța? 
AU BI cc DL 

6. Cu excepţia bărbatului, cu cine anume v-ar plăcea 
să împărţiţi sala de baie? 
AL]; „BI EI DO 

7. Cărei persoane i-ați da adresa la sfârşitul verii? 
AU BO CO DO 

8. Exagerează! Ați prefera să râdeți (mai multe 
răspunsuri posibile). 
AO BO CO DO 


Număraţi-vă punctele cu ajutorul celor două tabele de 
mai jos. 

INTERPRETAREA REZULTATELOR 


Pornind din marginea dreaptă, marcați tot atâtea 
căsuțe câte puncte aţi obținut în total. 


CERARACAANAACCACACLENONI - 
Puțin Mult La nebunie [e eg AE 
a La iarbă verde. b. Gata de atac. c. Pace. d. Menaj în trei. 


Puțin 

Fie că sunteţi sau nu în vacanţă, îi evitaţi pe ceilalţi; nu 
sunteţi niciodată dispusă să faceţi cadouri şi preferaţi 
să vă gândiţi numai la dv. 

Mult 

Îi iubiţi pe ceilalţi şi sunteți, la rândul dv., iubită; fie că 
vă străduiţi sau nu în acest sens, prezenţa dv. este . 
apreciată datorită gentileţei şi generozităţii dv. 

La nebunie 


Sunteţi prietena visată! Deloc geloasă, discretă, cu 


inima deschisă, dar, bineînţeles, fără a deranja... - — à 
a. Nu am făcut-o intenționat. b. Oale sparte. c. Nu e grav. 


Traducere şi adaptare: LIA DECEI d. Lasă-mă pe mine! 


VIOLENTA 


și televiziunea 


5 
- Impactul asupra copiilor - 


A n ultimii ani, opinia publică a fost zguduită de nişte 
A crime neobişnuite, ai căror autori erau copii nu mai 

mari de 10-12 ani. Este bine cunoscut cazul petrecut 
la Liverpool, în februarie 1993, când doi băieţi, de 10 şi 
12 ani, au omorît un altul de numai 2 ani. 

Deşi acest tragic eveniment nu a fost singular, cri- 
mele comise de către copii rămân totuşi puţine. Cu toate 
acestea, nu putem să nu ne întrebăm care sunt cauzele 
unor asemenea acţiuni. In urma unor numeroase studii 
efectuate în toată lumea, se pare că televizunea poartă 
o mare parte de vină, datorită numeroaselor programe 
cu caracter agresiv şi violent pe care le difuzează. 
Aceleaşi studii arată că suntem agresaţi la domiciliu la 
fiecare cinci minute prin intermediul televizorului, întrucât 
pe unul sau altul dintre canale putem vedea crime, 
violuri, explozii, împuşcături, luări de ostatici, încăierări, 
răpiri sau scene de tortură, asta fără să mai punem la 
socoteală scenele unde violenţa e psihologică, verbală 
sau numai sugerată. 

În Statele Unite ale Americii, unde televiziunea este 
printre cele mai violente din lume, Institutul naţional de 
sănătate mintală, Academia americană de pediatrie şi 
asociaţiile de psihologi au afirmat public că violenţa pro- 
pagată prin televiziune determină apariţia agresivităţii la 
copii, fapt demonstrat, nu numai în SUA, prin creşterea 
delincvenţei juvenile. 

Copiii iubesc micul ecran, şi acesta este un fapt evi- 
dent, aproape un truism. Intr-un an, petrec în faţa tele- 
vizorului tot atât timp cât stau la şcoală. Succesul tele- 
"viziunii se explică înainte de toate prin natura atractivă a 
suportului său. Imaginea pe care ochiul o sesizează 
exercită o fascinaţie imediată, ceea ce nu se întâmplă cu 
ceea ce citim sau ascultăm. Telespectatorul se găseşte 
într-o stare de receptivitate cu totul specială, fără ca 
gândirea sa să fie în mod obligatoriu solicitată. 

Oricare ar fi conţinutul imaginilor, ele ne afectează 
într-o oarecare măsură. Efectul lor psihologic a putut fi 
demonstrat în laborator: subiecţii participă emoţional la 
acţiunea eroului de pe ecran, căci electroencefalograma 
lor arăta că undele alfa din regiunea anterioară a capului 
urmăresc mişcările efectuate de actori, ceea ce îl incită 
pe spectator să facă la fel. 

In ceea ce-i priveşte pe copii, Centrul internaţional al 
copilului a determinat la ei patru procese de asimilare şi 
integrare a violenţei vehiculate prin televiziune. 

1. Imitarea: copilul se identifică cu un personaj căruia îi 
copiază comportamentul, adoptându-i în acelaşi timp 

„şi opiniile. Demersul său mimetic va fi în acest caz 

voluntar. 


2. Impregnarea: procesul de asimilare şi imitare este 
inconştient. Copilul nu îşi alege modelul. 

3. Dezinhibarea: imaginile potrivite îl determină pe copil 
să treacă la acţiune. 


4. Desensibilizarea: condiţionat de repetarea actelor 
violente, copilul nu se mai emoţionează în faţa lor şi 
ajunge să le considere ca fiind normale. 


De altfel, copiii devin foarte uşor dependenţi de micul 
ecran. Trebuie amintit aici că, în ţările industrializate, 
televizorul este al doilea obiect pe care o nouă familie îl 
cumpără (după frigider). Integrat în ritmul vieţii de zi cu 
zi, televizorul creează o obişnuinţă, mai ales pentru 
tineri. Se instalează astfel foarte repede în casă “obi- 
ceiurile catodice”: seara, familia ia cina uitându-se la 
televizor, dimineaţa micuţii se lasă îmbrăcaţi în timp ce 
văd “desenele”... Din păcate, nici măcar acestea din ur- 
mă nu mai pot fi considerate programe sigure pentru 
copii, deoarece studiourile de animaţie produc acum fil- 
me care sunt foarte departe de cele ale lui Walt Disney, 
care ne încântau cândva. 

Cu toate acestea, nu desenele animate îi sperie cel 
mai mult pe copii, căci ei reacţionează mai degrabă la 
scene violente filmate implicând personaje umane. De 
asemenea, cercetările au demonstrat că scenele de 
actualitate, prezentând dezastre naturale, explozii, acci- 
dente rutiere, războaie etc., suscită mai mult atenţia 
copiilor şi au un impact mai profund decâ imaginile de 
ficţiune din filme. Mai credibilă în primul caz, violenţa 
este percepută cu mai mult realism şi este integrată cu o 
mai mare intensitate în comportament. 

Primele studii în legătură cu efectul violenţei de la 
televizor asupra copiilor datează din anii şaizeci. Fie că 
e vorba despre experienţe efectuate în laborator sau de 
situaţii reale, în cea mai mare parte a cazurilor s-a 
observat o corelare şi uneori chiar o relaţie de cauzali- 


„tate între violenţa care reiese din imaginile pe care copiii 


le vizionează şi gradul lor de agresivitate în viaţa reală. 
Deci televiziunea e într-adevăr vinovată de incitare la 
violenţă. Unele studii au arătat că acei copii care au fost 
supuşi unui “regim de şoc” cu filme violente au devenit 
mult mai agresivi şi unii dintre ei au repetat întocmai 
acţiunile şi gesturile văzute pe ecran. 

O altă experienţă interesantă a fost făcută de către 
Marcel Frydman, de la Universitatea din Mons-Hainaut, 
Belgia, pe 112 elevi de la o şcoală primară. Un prim grup 
de elevi a văzut emisiuni de televiziune violente, fără nici 
o explicaţie. Pentru cel de-al doilea grup, şedinţa a fost 


—— ur ~ 


urmată de o discuție despre ceea ce se vizionase. Unui 
al treilea grup i s-a dat explicații înainte de a fi văzute 
al anumitor scene. Ultimul grup, martor, a putut urmări 
filme cu caracter nonviolent. La primii, s-a observat o 
creştere imediată a agresivității fizice şi verbale pe 
termen scurt şi o diminuare a sociabilităţii. Această 
influenţă negativă a violenţei filmate poate fi neutralizată 
prin discuţii pe marginea imaginilor urmărite şi mai ales 
printr-o pregătire a subiecţilor. Avertizaţi în legătură cu 
caracterul violent al filmului, ei par capabili să se 
protejeze împotriva efectelor lui. Cercetătorul a obţinut 
rezultate similare cu adolescenţi între 14 şi 17 ani. 

Expunerea permanentă la violenţă poate conduce la 
canalizarea ei. Spectatorii de toate vârstele tind să se 
desensibilizeze puţin câte puţin. Agresivitatea începe să 
fie percepută ca un comportament normal. 

Un pericol mai profund este prezentat de către 
Liliane Lurgat, psiholog şi cercetător cu experienţă: ocu- 
pându-le copiilor timpul liber, şi mai ales cel care ar fi 
trebuit să fie destinat visării, televiziunea perturbă dez- 
voltarea imaginaţiei la copil. Un copil care-se joacă 
recuige la propriile sale reprezentări mintale. Atunci 
când jocurile sale se raportează la emisiuni de 
televiziune, copilul nu mai este autorul gândurilor sale, el 
interpretează gândurile altora. In plus, o dată cu apariţia 
emisiunilor care prezintă fapte de viaţă asociate cu 
reconstituiri ale evenimentelor, aşa-numitele “reality 
shows”, limita între real şi imaginar este din ce în ce mai 
greu de observat; copilul riscă astfel şi mai mult să 
evolueze într-un univers irațional. Televiziunea dă 
naştere unor confuzii între ficţiune şi realitate, şi asta la 
vârsta când această discriminare se face în mod natural. 

Unii psihiatri americani susţin că la originea criminalităţii 
juvenile stă faptul că asasinii-copii au pierdut contactul cu 
realitatea. Dacă părinţii lor nu îşi fac datoria, copiii trăiesc 
într-o lume fictivă, inventând poveşti pe care le folosesc ca 
mijloc de a-şi exterioriza excesul de violenţă. Moartea nu 
este altceva decât un incident în scenariul lor. 

Cum orice problemă delicată are adepţii ei, dar şi 
persoane care o contestă, nici aceasta nu face excepţie 
de la regulă. Există specialişti care susţin că televiziunea 
nu poate fi o cauză principală a comportamentului 
violent al copiilor. Sociologul şi psihiatrul Bernard Zeiller 
a efectuat timp de mai mulţi ani studii asupra copiilor şi 
adolescenților criminali. “Am examinat dosarele 
infracţiunilor criminale comise de către minori şi, din 106 
cazuri, nu am găsit decât şapte omoruri voluntare. La 
tinerii criminali am observat mai ales o disfuncţionalitate 
familială: o problemă relaţională gravă, o lipsă de 
afecţiune. Pentru mine, cauzele socio-economice, cum 
sunt creşterea şomajului sau dezmembrarea familiilor, 
au în această criminalitate o responsabilitate mai mare 
decât televiziunea. Este posibil ca, la copiii slăbiţi 
emoţional, ea să acţioneze ca un factor amplificator, dar 
aceasta rămâne o ipoteză. 


Cât despre responsabilitatea sa în delincvenţa juve- 
nilă, ca factor asociat, este probabilă”, raportează Zeiller. 

Aceeaşi părere este susţinută şi de Marie Choquet, 
epidemiolog, care analizează conduita tinerilor şi în spe- 
cial factorii asociaţi agresivităţii lor. “Nu putem să con- 
chidem asupra efectului preponderent al televiziunii 
asupra agresivităţii, fără să fi testat şi alți parametri. Nu- 
meroşi alţi factori pot determina agresivitatea: alcoolul, 
drogurile, problemele de familie, tulburările psihopa- 
tologice...” Căci, aminteşte cercetătoarea, existenţa unei 
corelaţii nu implică în mod obligatoriu cauzalitatea. 

Dar pro şi contra ideii de vinovăţie a televiziunii în 
ceea ce priveşte violenţa copiilor, cercetătorii sunt de 
acord că imaginile de pe micul ecran ne influenţează 
emoțiile şi comportamentul. Aşezaţi în faţa “cutiei cu ima- 
gini”, care serveşte prea des drept babysitter şi care îi 
afectează de la cea mai fragedă vârstă, copiii - mai mici 
sau mai mari - nu prea au de ales. Se conformează cu 
opţiunea părinţilor sau urmăresc programe destinate 
acestora din urmă. “Dacă există un public care nu are nici 
un fel de autonomie, acesta este alcătuit din copiii care, 
mai mult decât orice altceva, privesc ceea ce li se pro- 
pune”, scria sociologul Dominique Wolton. Fragilitatea lor 
emoţională îi transformă în telespectatori vulnerabili. 

Insă efectul televiziunii nu este acelaşi la toţi tinerii. 
Caracterul, experienţa individuală, sensibilitatea, 
dezvoltarea cognitivă şi afectivă, mediul familial şi 
relaţiile cu ceilalţi membri ai familiei, mijloacele socio-cul- 
turale sunt tot atâţia factori capabili să modifice impactul 
imaginiilor de televiziune. De aceea este foarte important 
ca părinţii să supravegheze programele pe care le 
urmăresc copiii lor şi să comenteze cu ei conţinutul. Mai 
multe experienţe au arătat că o discuţie avută după 
vizionarea unor imagini violente, chiar dacă e vorba de o 
simplă evocare a conţinutului lor, permite exteriorizarea 
emoţiilor pe care le-au provocat. Se favorizează astfel 
demistificarea comportamentelor, evenimentelor sau a 
realităţii reconstruite pe ecran. “Incepând din momentul 
în care îl învăţăm pe individ să analizeze documentele şi 
îl determinăm să fie vigilent şi să îşi pună întrebări 
referitoare la retorica imaginii şi la tehnicile de realizare, 
telespectatorul are toate şansele să se poată controla”, 
afirma profesorul Marcel Frydman, la apariţia unui studiu 
desfăşurat printre şcolari. 

Copiii ai căror părinţi sunt incapabili, din diverse 
motive, să contrabalanseze efectul fascinaţiei televi- 
zorului sunt de cele mai multe ori cei care prezintă tul- 
burări emoţionale şi trăiesc în medii defavorizate. De 
asemenea, tot în această grupă de risc (şi se poate oare 
vorbi de hazard?) se găsesc cei mai mari devoratori de 
imagini catodice. 


RALUCA BULEA 


ÎN ooo Å 
Antibioticele și bacteriile (2) 


tere a rezistenţei, biologii s-au întrebat de unde 

proveneau aceste gene. In numărul anterior al 
revistei am menţionat faptul că apariţia mutaţiilor punc- 
tuale reprezintă un fenomen constant, spontan şi 
aleatoriu. În schimb, formarea unei gene de rezistenţă 
completă şi funcţională este fructul unei lungi evoluţii. 
Înseamnă deci că ele nu au apărut în ultimii 50 de ani, 
adică din momentul utilizării terapeutice a antibioticelor. 

În 1970,:specialiştii emit ipoteza că aceste gene 
preexistă în microorganismele care produc în mod spon- 
tan antibiotice în ecosistemele naturale. Intr-adevăr, fără 
o asemenea protecţie conferită de genele de rezistenţă, 
microorganismele producătoare s-ar autodistruge. 
Această teorie a fost iniţial verificată la Streptomyces. 
Raoul Benveniste şi Julian Davies de la Universitatea din 
Wisconsin au regăsit - în unele dintre suşe - enzime 
analoage cu cele ce conferă bacteriilor patogene pentru 
om rezistenţa la antibiotice. 

Recent, Juan Coque şi colegii săi de la Universitatea 
din Leon, Spania, au pus în evidenţă acelaşi fenomen la 
bacteria Nocardia, ce produce o cefalosporină, un antibiotic 
dintr-o familie înrudită cu cea a penicilinei. Totuşi se ignoră 
încă originea a numeroase gene de rezistenţă. Se ştie însă 
că antibioticele nu au creat noi gene şi nici noi bacterii; ele 
doar au favorizat selectarea şi diseminarea bacteriilor 
purtătoare de gene de rezistenţă. 


D upă ce au fost elucidate mecanismele de transmi- 


Ecologia rezistenței 


Aşadar, genele de rezistenţă la antibiotice preexistă în 
mediu. Cum se transmit ele la om? De peste 10 ani, 
Antoine Andremont (Universitatea Paris VII) şi Denis 
Corpet (Şcoala naţională veterinară din Toulouse) eva- 
luează rolul pe care îl joacă ecosistemul bacterian al tubu- 
lui digestiv în evoluţia fenomenelor de rezistenţă. 
Într-adevăr, tubul digestiv este locul privilegiat al întâlnirii 
dintre antibiotice şi numeroasele şi diversificatele populaţii 
bacteriene. Atunci când un tratament antibiotic se 
administrează pe cale orală, numai o fracțiune din doză 
este absorbită de mucoasa intestinală şi ajunge în 
circulaţia sangvină generală; diverse organe irigate de 
sânge sunt astfel tratate contra infecţiei. Restul dozei 
coboară în tubul digestiv (vezi figura). Acest flux este 
crescut de o fracțiune a dozei absorbite, excretată de căile 
biliare în lumenul intestinal. Mecanismul de rejecţie prin 
ficat a unei cantităţi notabile de medicamente explică de 
ce, chiar dacă administrarea antibioticului se face 
intramuscular sau intravenos, produsul se va regăsi în 
concentraţii mari în intestin. 

Tubul digestiv este populat cu bacterii, puţin nu- 
meroase în partea sa superioară, adică în intestinul sub- 
tire, dar extrem de multe în partea sa inferioară, în colon, 
unde numărul lor este estimat la o sută de mii de miliarde, 
deci de 10 ori numărul total al celulelor conţinute de 
organismul uman. Flora intestinală este compusă din mai 
multe sute de specii bacteriene diferite. In ciuda diversităţii 
microorganismelor care compun ecosistemul intestinal, 
compoziţia sa rămâne stabilă la indivizii aceleiaşi specii. 

Speciile bacteriene cele mai abundente ale florei 
intestinale joacă un rol fiziologic important: ele menţin 


homeostazia, adică echilibrul ecosistemului microbian al 
tubului digestiv, împiedicând implantarea durabilă a 
noilor specii. Pierre Raibaud şi Robert Ducluzeau, INRA, 
Franţa, au numit acest mecanism “efectul de barieră”. În 
afară de faptul că oferă protecţie împotriva pătrunderii 
unor microorganisme eventual patogene, această reglare 
previne multiplicarea excesivă a unor specii bacteriene 
ale florei intestinale, mai ales cele care, ca enterobacte- 
riile şi enterococii, riscă să provoace infecţii la subiecții 
imunodeprimaţi. 


infecțiile cu bacterii intestinale 


Bacteriile nu rămân totdeauna cantonate în tubul 
digestiv, în special la persoanele a căror apărare imu- 
nitară este slăbită. Rodney Berg, de la Universitatea din 
Shreveport, a numit “translocaţie” mecanismul care per- 
mite unor bacterii ale acestei flore să traverseze mu- 
coasa intestinală şi să contamineze alte organe. 
Translocaţia bacteriană are importante consecinţe clini- 
ce. A. Andremont şi C. Tancrede au arătat că acest me- 
canism este cel care provoacă, în cvasitotalitate, infecțiile 
datorate bacteriilor intestinale care se instalează la 
pacienţii canceroşi în perioadele de imunosupresie 
gravă, survenite ca urmare a chimioterapiei. Aşadar, 
când apare un fenomen de rezistenţă în imensa masă de 
bacterii din flora intestinală şi dacă cele rezistente trec 
din intestin invadând sângele, ele declanşează infecţii de 
o mare gravitate. Bacteriile rezistente sunt frecvente în 
flora intestinală a subiecţilor sănătoşi? Da. Mai ales, față 
de antibioticele utilizate de mulţi ani, de exemplu, 

În timpul unui tratament, numai o parte din antibioticul 
administrat este absorbită de mucoasa intestinală şi ajunge în 
sânge şi organe; restul coboară în intestin. 

Antibioticele cele mai les utilizate, modul lor de acţiune şi mecanismele de rezistenţă bacteriană. 


ampicilina sau tetraciclinele. S-a constatat, de aseme- 
nea, că numeroase suşe sunt rezistente la molecule care 
au fost îndelung folosite şi la care s-a renunţat datorită 
toxicității lor (cloramfenicolul şi derivatele sale). 

Existenţa unui număr atât de mare de bacterii rezis- 
tente în cadrul florei intestinale pare să fie un fenomen de 
dată recentă. lată motivul pentru care mai multe echipe de 
microbiologi au cercetat prezenţa lor şi la populaţiile 
umane izolate, care, în principiu, nu au fost tratate 
niciodată cu antibiotice. Şi s-a constatat că, într-adevăr, 
bacteriile rezistente erau mult mai puţin frecvente. 

Administrarea de antibiotice favorizează popularea 
intestinului de către aceste microorganisme. Cu cât 
asemenea tratamente sunt mai prelungite, cu atât mai 
mult creşte riscul de colonizare. Pe de altă parte, 
posibilitatea ca un individ să fie “invadat” de bacterii 
rezistente, chiar dacă nu foloseşte antibiotice, sporeşte 
dacă el trăieşte într-o comunitate în care acestea sunt 
abundent prescrise. Transmiterea s-ar face pe cale orală 
de la o persoană la alta, prin apă sau alimente 
contaminate. O astfel de relaţie pare să existe şi la 
animale: echipa lui Stuart Levy, Boston, a arătatcă 
maimuţele din Africa, aflate la distanţă de orice populaţie 
umană, sunt mai puţin colonizate de enterobacteriile 
rezistente la antibiotice, în comparaţie cu congenerele lor 
care trăiesc aproape de oraşe şi care se hrănesc parțial 
cu resturi citadine. 

În plus, s-ar părea că se produc schimburi între bac- 
teriile intestinale care colonizează animalele şi cele ce inva- 
dează tubul digestiv al oamenilor din aceeaşi regiune. 
Astfel, agricultorii sau persoanele care locuiesc în apro- 
pierea fermelor, unde se manipulează antibiotice, poartă 
mai adesea decât populaţia generală bacterii intestinale re- 
zistente. Or, după anii '50, anibioticele se folosesc ca aditivi 
alimentari în hrana animalelor din marile crescătorii. Ele 
inhibă bacteriile ce degradează aminoacizii în intestin, 
ameliorând puterea nutritivă a alimentelor. 


De la alimentația animală 
la rezistența umană 


Bacteriile care rezistă la antibioticele utilizate la 
animale circulă între acestea şi om, mai ales prin 
intermediul alimentelor contaminate. Ele sunt principalele 
vinovate ale infecțiilor alimentare ce survin în colectivităţi: 
în Franţa, între 10 şi 30% dintre infecţii sunt de origine 
animală. 

Elisabeth Chaslus-Dancila şi echipa sa de la INRA au 
caracterizat în 1984 - la suşe izolate de la bovine - o 
genă de rezistenţă la un antibiotic folosit în crescătorii: 
apramicina. Acesta era utilizat pentru a nu se selecţiona 


bacterii rezistente, patogene pentru om. Din păcate, 
gena conferind rezistenţă la apramicină creează, de 
asemenea, rezistenţă faţă de un antibiotic din aceeaşi 
familie - gentamicina - foarte des administrat omului. 

Au mai fost detectate gene de rezistenţă şi la o altă fa- 
milie de antibiotice, glicopeptidele. Suşe cu astfel de gene 
au provocat epidemii, uneori dramatice, în câteva spitale 
americane. Familia glicopeptidelor se comportă ca 
vancomicina şi teicoplanina, prescrise în medicina umană 
în unele infecţii grave, şi avoparcina folosită în creşterea a 
numeroase specii animale. Or, o bacterie rezistentă la 
avoparcină este rezistentă şi la vancomicină. 

Aditivii utilizaţi în alimentaţia animală joacă un rol în 
apariţia fenomenelor de rezistenţă la antibiotice la bacteriile 
care infectează omul? Folosirea antibioticelor în alimentaţia 
animală sau în medicina umană a contribuit la multiplicarea 
rezistenţelor? Care dintre ele trebuie limitate? Dezbaterea 
nu s-a terminat. lar interesele economice sunt considera- 
bile: astfel în SUA consumul de vancomicină în mediul spi- 
talicesc a trecut, între 1982 şi 1995, de la 13 milioane la 
300 milioane de dolari. 

Toate aceste date subliniază importanţa riscului pe 
care îl reprezintă evoluţia rezistenţelor bacteriene la 
antibiotice. Pentru fiecare tratament antibiotic, medicul ar 
trebui să evalueze beneficiul terapeutic pentru pacientul 
său şi riscurile pentru colectivitate ale selecţiei bacteriilor 
rezistente. Care sunt soluţiile? Fără îndoială, s-ar putea 
reduce durata tratamentului, înainte de a se diminua 
cantităţile prescrise şi deci riscurile selecţionării bacteriilor 
rezistente; s-ar reduce “presiunea de selecţie”. Dar cum nu 
sunt cunoscute cu precizie duratele minime de tratament, 
s-a iniţiat un vast program de studii clinice. 

În spital, gravitatea situaţiei reprezentată de infecțiile 
nosocomiale cu bacterii multirezistente a condus la 
înființarea unor comitete de luptă, ce grupează medici, 
microbiologi, epidemiologi, igienişti, servicii de adminis- 
traţie. Regulile de igienă elementară, de exemplu, spă- 
larea pe mâini după consultarea fiecărui pacient şi izo- 
larea bolnavilor purtători de bacterii multirezistente, ar 
permite evitarea transmiterii bacteriilor de la un pacient la 
altul. Apoi laboratoarele farmaceutice caută alte ţinte 
terapeutice, deoarece în ultimii 20 de ani - deşi s-au 
comercializat diverse molecule de antibiotice - nu a fost 
descoperită nici o nouă familie a acestor substanţe. 

lată de ce numai o acţiune concertată între medici şi 
celelalte cadre medicale, veterinari, agronomi, industrie far- 
maceutică şi autorităţi sânitare va permite stăpânirea situa- 
tiei create, împiedicând reapariția flagelurilor de odinioară. 


'VOICHIŢA DOMĂNEANŢU 

PSIHOISTORIA: VISUL LUI HARI SELDON 


Există o indiscutabilă aristrocraţie a fizicii sau, dacă 
vreţi, a cercetărilor de fizică: particulele elementare şi 
ceea ce se numeşte, în general, “fizica energiilor mari”. 
Fascinaţia pe care acest domeniu a exercitat-o din- 
totdeauna asupra fizicienilor, dar şi a publicului larg, 
dispus la excursii intelectuale, se justifică atât prin 
marea sa spectaculozitate, dar şi prin faptul că 
particulele elementare sunt efectiv “cărămizile” care 
stau la baza edificiului impunător al Universului. Şi, cu 
toate acestea, nu doar că este drept să spunem că 
nenumărate alte domenii ale fizicii au o frumuseţe cu 
nimic mai prejos, dar există unul, cel al termodinamicii şi 
mecanicii statistice, a cărui relevanță pentru înţelegerea 
fundamentelor lumii noastre este cu totul aparte. Dacă 
ar fi să alegem un singur motiv pentru o asemenea 
afirmaţie, cel la care m-aş opri este următorul: ele 
creează, definesc cadrul pentru formularea a ceea ce 
voi numi “raționamente în medie” - afirmaţii de natură 
probabilistică, care se referă nu la un eveniment 
individual, nu la un singur individ, ci la “o anumită 
probabilitate ca un mare număr de indivizi să se 
comporte la un anumit moment într-un anumit fel”. 
Cuvântul-cheie aici este “mare”: asemenea raţiona- 
mente nu pot fi făcute, nu au valoare decât în sisteme în 
care numărul de componente, de membri ai sistemului, 
de “indivizi”, dacă vreţi, este suficient de mare. Cât de 
mare? Exact atât de mare încât abaterile de la rezultate, 
calculabile într-un mod perfect pus la punct matematic, 
să fie neglijabile. 

De aici s-a născut ideea lui Asimov. Istoria poate fi 
considerată ca fiind condusă de legi la fel de exacte ca 
şi cele ale fizicii. De ce nu aş putea atunci face predicții, 
pe baza acestor legi? (Predicţii care, de altfel, se şi fac, 
cu mai mult sau mai puţin succes şi în orice caz pentru 


«Swiennianul se aşeză din nou, ocolind privirea fixă a 
lui Riose. Vorbi cu greutate: “Pentru că am încredere în 
principiile psihoistoriei. Este o ştiinţă stranie (...) Fără 
să pretindă că prezice acţiunile anumitor indivizi, ea a 
formulat legi precise, capabile de analiză matematică şi 
extrapolare, pentru a guverna şi prezice acţiuni de 
masă ale grupurilor umane”. » 

(Isaac Asimov, Fundația şi Imperiul ) 


perioade scurte de timp.) Cum aş putea folosi fizica? 
Simplu: asimilând comunitățile umane cu sistemele de 
particule identice (nici o exagerare din acest punct de 
vedere!), pe care să pot aplica legi cunoscute sau să 
descopăr/identific altele noi. Numai că pentru a obţine 
rezultate corecte, chiar şi de tip probabilistic (există o 
probabilitate de atâtea procente ca peste atâţia ani o 
anumită țară sau un anumit grup, să se afle într-un 
anumit loc, sau să întreprindă o anumită acţiune...) este 
nevoie, ca şi în fizică, de un număr foarte mare de 
indivizi. Or, această condiţie nu poate fi îndeplinită pe 
Pământ, să zicem, unde populaţia este de câteva 
miliarde (de ordinul 109). Dar dacă, aşa cum se 
întâmplă în Imperiul Galactic al lui Asimov, avem peste 
20 000 de planete populate, ajungem la o populaţie 
totală de ordinul rădăcinii pătrate a numărului lui 
Avogadro (numărul de molecule dintr-un mol de gaz), 
ceea ce devine satisfăcător pentru scopul propus. Ca să 
putem însă înțelege mai bine - sau, dacă vreţi, altfel - 
întreaga tramă a psihoistoriei! lui Asimov (aşa a botezat 
el noua ştiinţă), să profităm de prilej şi ca de obicei să 
începem printr-o incursiune de reîmprospătare a 
memoriei prin fizică. Nu înainte de a face o scurtă 
trecere în revistă a ideilor lui Asimov... 


O matematică a istoriei 


“Şi, la urma urmei, cui nu-i place să se joace cu 

/ analogii!” 

(J.W. von Goethe, Afinităţile elective) 

Lăsând la o parte motivele “politice” care l-au 

determinat pe Hari Seldon, eroul principal al Fundaţiei 

lui Asimov, să imagineze şi să dezvolte ideea funda- 

țiilor, schema psihoistoriei sale porneşte de la câteva 

elemente reprezentând în mod esenţial un şir de 

analogii cu fizica teoretică. Astfel, cum spuneam şi la 

început, el formulează (implicit în carte) câteva întrebări 

la care dă următoarele răspunsuri (reformularea atât a 

“problemelor” lui Seldon, cât şi a răspunsurilor ne 
aparţine): 


! Episoadele despre psihoistorie sunt dedicate lui Dan 
Ursuleanu, care, într-o vreme când foarte puţini ştiau şi încă şi 
mai puțini vorbeau despre Fundaţie, a reuşit - nici astăzi nu ştiu 
cum - să realizeze, cu o distribuţie reunind câteva din marile 
nume ale scenei româneşti, un scenariu radiofonic după aven- 
turile eroilor trilogiei lui Asimov şi să-l difuzeze pe Programul III al 
Radioului, în cadrul emisiunii “Exploratorii lumii de mâine”. Chiar 
dacă nici astăzi nu ştim foarte bine cum va arăta această lume... 


